അതിര്‍ത്തി പുകയുമ്പോഴും രാഷ്ട്രീയ പരിപാടികള് മാറ്റാതെ മോദി; കോണ്‍ഗ്രസ് പ്രവര്‍ത്തക സമിതി യോഗവും റാലിയും മാറ്റിവെച്ചു - ഇ വാർത്ത | evartha\nഅതിര്‍ത്തി പുകയുമ്പോഴും രാഷ്ട്രീയ പരിപാടികള് മാറ്റാതെ മോദി; കോണ്‍ഗ്രസ് പ്രവര്‍ത്തക സമിതി യോഗവും റാലിയും മാറ്റിവെച്ചു\nരാജ്യസുരക്ഷയെ നരേന്ദ്ര മോദി തെരഞ്ഞെടുപ്പ് നേട്ടത്തിനായി ഉപയോഗിക്കുന്നുവെന്ന് എ.ഐ.സി.സി ജനറല് സെക്രട്ടറി കെ. സി വേണുഗോപാല്. സാഹചര്യത്തിന്റെ ഗൗരവം പ്രധാനമന്ത്രി കാണുന്നില്ല. നിലവില് പ്രധാനമന്ത്രി മറ്റ് പരിപാടികള് റദ്ദാക്കുകയാണ് ചെയ്യേണ്ടത്. സര്‍വകക്ഷിയോഗം വിളിക്കാന് അദ്ദേഹം തയാറാകണമെന്നും വേണുഗോപാല് ആവശ്യപ്പെട്ടു.\nകോണ്‍ഗ്രസ് പ്രവര്‍ത്തക സമിതി യോഗവും തെരഞ്ഞെടുപ്പ് റാലിയും ഗുജറാത്തില് നടത്താന് നേരത്തെ നിശ്ചയിച്ചിരുന്നു. എന്നാല്, സാഹചര്യത്തിന്റെ ഗൗരവം മുന്നില് കണ്ട് പാര്‍ട്ടി യോഗവും റാലിയും മാറ്റിവെച്ചു. മോദി ബി.ജെ.പിയുടെ രാഷ്ട്രീയ പരിപാടികളുമായി മുന്നോട്ടു പോകുമ്പോള് കോണ്‍ഗ്രസിന് നോക്കി നില്‍ക്കാന് സാധിക്കില്ലെന്നും വേണുഗോപാല് മാധ്യമങ്ങളോട് പറഞ്ഞു.\nഅതേസമയം പ്രധാനമന്ത്രി നരേന്ദ്രമോദി ഇന്ന് രാജ്യമെമ്പാടുമുള്ള 1 കോടി ബി.ജെ.പി പ്രവര്‍ത്തകരുമായി മുന് നിശ്ചയിച്ച പ്രകാരം സംവദിക്കും. ‘ലോകത്തെ ഏറ്റവും വലിയ വീഡിയോ കോണ്‍ഫറന്‍സ്’ എന്ന അവകാശവാദത്തോടെ ബി.ജെ.പി നടത്തുന്ന പരിപാടി ഇന്ന് ഉച്ചയ്ക്കാണ് ആരംഭിക്കുക. കൂടാതെ പ്രധാനമന്ത്രി പങ്കെടുക്കുന്ന ബി.ജെ.പിയുടെ രാഷ്ട്രീയ പരിപാടികളൊന്നും തന്നെ മാറ്റിയിട്ടില്ല.


Kangana Ranaut Says 'NO' To Working With Shahrukh Khan! - Malayalam Filmibeat\nചിത്രത്തില് നിന്നും ഒഴിവാക്കിയ ഷാരുഖിന് മറുപടി കൊടുത്ത് കങ്കണയുടെ പകരം വീട്ടല് !\n| Published: Wednesday, March 1, 2017, 9:51 [IST]\nഷാരുഖ് ഖാനും കങ്കണയുമായുള്ള മത്സരം തുടരുകയാണ്. അടുത്തിടെ കങ്കണയുമായി അഭിനയിക്കാന് താല്‍പര്യമില്ലെന്ന് പറഞ്ഞ് ഷാരുഖ് സഞ്ജയ് ലീല ബന്‍സാലിയുടെ ചിത്രത്തില് നിന്ന് ഒഴിവായിരുന്നു.\nതുടര്‍ന്ന് കങ്കണയും ഇപ്പോള് പകരം വീട്ടിയിരിക്കുകയാണ്. ആനന്ദ് എല് റായിയുടെ ചിത്രത്തില് ഷാരുഖ് ഉള്ളതുകൊണ്ട് കങ്കണ ചിത്രം വേണ്ടെന്നു വെച്ചു. വാര്‍ത്ത ഡെക്കാന് ക്രോണിക്കലാണ് റിപ്പോര്‍ട്ട് ചെയ്തത്.\nകങ്കണ ചിത്രം ഒഴിവാക്കാന് കാരണം\nആനന്ദ് എല് റായിയുടെ 'ബ്ലൂ ഐയ്ഡ് ഗേള്' എന്ന ചിത്രത്തിലെ പ്രധാന റോള് ചെയ്യുന്നത് കങ്കണയായിരുന്നു. എന്നാല് ചിത്രത്തില് കങ്കണക്കൊപ്പം ഷാരുഖ് ഉണ്ടെന്നറിഞ്ഞതോടെ താരം ചിത്രം ഉപേക്ഷിക്കുകയായിരുന്നു.\nഷാരുഖിനോട് പകരം വീട്ടിയതാണോ ?\nഷാരുഖിനോട് കങ്കണ ശരിക്കും പകരം വീട്ടുകയായിരുന്നു. സ്ഞ്ജയുടെ ചിത്രം ഒഴിവാക്കിയപ്പോള് ഷാരുഖ് പറഞ്ഞതു പോലെ തന്നെയാണ് ആനന്ദിന്റെ ചിത്രം ഒഴിവാക്കിയപ്പോള് കങ്കണ പറഞ്ഞതും. താങ്ങളുടെ കൂടെ അടുത്ത ചിത്രത്തില് താന് ഉണ്ടാവുമെന്നാണ് കങ്കണ സംവിധായകനോട് പറഞ്ഞത്. ഇതേ രീതിയിലായിരുന്നു ചിത്രം ഒഴിവാക്കിയപ്പോള് ഷാരുഖ് സഞ്ജയിനോടും പറഞ്ഞിരുന്നത്.\nബോളിവുഡിലെ ഖാന്‍മാരുടെ കൂടെ അഭിനയിക്കാന് താല്‍പര്യമില്ല\nതനിക്ക് ഖാന്‍മാരുടെ കൂടെ അഭിനയിക്കാന് താല്‍പര്യമില്ലെന്നാണ് കങ്കണ പറഞ്ഞത്. ഇതാണ് ഷാരുഖിനെ ചൊടിപ്പിക്കാന് കാരണമായത്. തുടര്‍ന്ന് കങ്കണയുടെ കൂടെ തനിക്കും അഭിനയിക്കാന് താല്‍പര്യമില്ലെന്ന് ഷാരുഖും പറയുകയായിരുന്നു.\nകങ്കണയെ സഞ്ജയും ഒഴിവാക്കി\nതന്റെ സിനിമയില് നിന്നും കങ്കണയെ സംവിധായകന് സഞ്ജയ് ലീല ബന്‍സാലിയും ഒഴിവാക്കുകയായിരുന്നു. അതിനു പിന്നിലെ കാരണം കങ്കണയുടെ വാവിട്ട വാക്കുകള് തന്നെയായിരുന്നെന്ന് സഞ്ജയ് വ്യക്തമാക്കിയിരുന്നു.\nകരണ് ജോഹറിന്റെ ചോദ്യം\nകരണ് ജോഹറിന്റെ ചോദ്യമാണ് ഇത്രയും പ്രശ്‌നങ്ങള് ഉണ്ടാക്കിയത്. കരണിന്റെ പരിപാടിക്കിടെ കങ്കണയോട് ഏത് ഖാന്റെ കൂടെ അഭിനയിക്കണമെന്ന ചോദ്യത്തിനാണ് കങ്കണ മറുപടിയായി തനിക്ക് ഒരു ഖാന്റെ കൂടെയും അഭിനയിക്കാന് താല്‍പര്യമില്ലെന്ന് പറഞ്ഞത്. ഈ ഉത്തരമാണ് തുടര്‍ന്ന് താരങ്ങളുടെ സിനിമ ഒഴിവാക്കല് തലത്തിലേക്ക് ഉയര്‍ന്നത്.\nRead more about: bollywood kangana ranaut shahrukh khan anand l rai sanjay leela bansali ബോളിവുഡ് ഷാരൂഖ് ഖാന് സഞ്ജയ് ലീല ബന്‍സാലി\nRumour has it that Kangana Ranaut said 'no' to working with Shahrukh Khan in Aanand L. Rai's next film.\nStory first published: Wednesday, March 1, 2017, 9:51 [IST]


ട്രംപിന്റെ അമേരിക്ക ഐസിസിനൊപ്പം? സിറിയയില് ലക്ഷ്യം മറ്റൊന്ന്... സടകൊഴിഞ്ഞ റഷ്യക്ക് എമണ്ടന് പണി | What America want from Syria? What will be Russia's stand? - Malayalam Oneindia\nട്രംപിന്റെ അമേരിക്ക ഐസിസിനൊപ്പം? സിറിയയില് ലക്ഷ്യം മറ്റൊന്ന്... സടകൊഴിഞ്ഞ റഷ്യക്ക് എമണ്ടന് പണി\nPublished: April72017, 12:05 [IST]\nദമാസ്‌കസ്: സിറിയയില് ഐസിസും അസദ് വിമതരും ശക്തിയാര്‍ജ്ജിച്ചപ്പോള് രക്ഷയ്‌ക്കെത്തിയത് റഷ്യ ആയിരുന്നു. അസദ് കുടുംബത്തിന്റെ എക്കാലത്തേയും മിത്രമായ റഷ്യ. എന്നാല് ഐസിസിനെതിരെ പോരാടാന് അമേരിക്കയും സഖ്യകക്ഷികളും നേരത്തേയെത്തി. പക്ഷേ മറ്റ് വിമതര്‍ക്ക് അവര് സഹായങ്ങളും നല്‍കി.\nവര്‍ഷങ്ങള് നീണ്ടിരിക്കുന്നു അമേരിക്കയും റഷ്യയും ഐസിസിനെ തുരത്താനുള്ള ശ്രമം തുടങ്ങിയിട്ട്. എന്നിട്ടും ഐസിസ് ഇപ്പോഴും ഭീതിപടര്‍ത്തി തുടരുകയാണ്. ഐസിസിനെ നേരിടാന് എന്ന് പേരില് റഷ്യയും അമേരിക്കയും സിറിയന് മണ്ണില് ഇറങ്ങിയതിന്റെ യഥാര്‍ത്ഥ ലക്ഷ്യം എന്താണെന്ന് പകല് പോലെ വ്യക്തമാണ്.\nഇപ്പോള് ട്രംപിന്റെ അമേരിക്ക സിറിയന് വ്യോമതാവളത്തിന് നേര്‍ക്ക് ആക്രമണം നടത്തുമ്പോള് അത് തെളിയിക്കുന്നത് മറ്റ് ചില കാര്യങ്ങളാണ്. ആപത്ബന്ധുവെന്ന് അസദ് കരുതിയ റഷ്യ ഇനി ആര്‍ക്കൊപ്പമാകും?\nവിമത കേന്ദ്രങ്ങളില് അസദിന്റെ സൈന്യം രാസായുധം ഉപയോഗിച്ചു എന്നാണ് ഒടുവില് പുറത്ത് വന്ന ഞെട്ടിപ്പിക്കുന്ന വാര്‍ത്ത. ഒരുപാട് പേര് കൊല്ലപ്പെടുകയും ചെയ്തു.\nവിമതര്‍ക്കെതിരെ രാസായുധം പ്രയോഗിക്കുന്നത് അസദ് ആദ്യമായിട്ടല്ല. സിറിയന് പ്രതിസന്ധിയുടെ തുടക്കം മുതലേ ഇത് ഉണ്ടായിരുന്നു. അതിനെ തുടര്‍ന്നാണ് സിറിയയില് അന്താരാഷ്ട്ര ഇടപെടല് ഉണ്ടായത് തന്നെ.\nഐസിസ് ഭീകരരും മറ്റ് വിമതരും ആണ് അസദ് ഭരണകൂടത്തിന് എന്നും പ്രതിസന്ധി. അവരെ ഇല്ലായ്മ ചെയ്യാനുള്ള നീക്കങ്ങളുടെ ഭാഗമായിട്ടായിരുന്നു രാസായുധ പ്രയോഗം. എന്നാല് ഇത് അസദിന് നല്‍കിയത് വലി തിരിച്ചടിയായിരുന്നു.\nഐസിസിനെ തുരത്താന് എന്ന പേരിലാണ് അമേരിക്ക സിറിയയില് എത്തുന്നത്. എന്നാല് ഐസിസിനെതിരെ ആക്രമണം നടത്തുമ്പോള് തന്നെ കുര്‍ദ്ദുകള് അടക്കമുള്ള മറ്റ് വിമതര്‍ക്ക് വേണ്ട സഹായങ്ങളും അമേരിക്ക നല്‍കിപ്പോന്നു.\nഈ സാഹചര്യത്തില് ആയിരുന്നു അസദ് റഷ്യയുടെ സഹായം തേടിയത്. ഐസിസിനെ തകര്‍ക്കാന് എന്ന പേരില് റഷ്യന് വ്യോമ സേന നടത്തിയ പല ആക്രമണങ്ങളും മറ്റ് വിമതര്‍ക്ക് നേരെ ആയിരുന്നു എന്നാണ് ആക്ഷേപം.\nസിറിയയില് അസദിനെ താഴെയിറക്കി തങ്ങളുടെ നിയന്ത്രണത്തിലുള്ള ഒരു പാവ സര്‍ക്കാരിനെ സ്ഥാപിക്കുക എന്ന ലക്ഷ്യവുമായിട്ടാണ് അമേരിക്കയെത്തിയത്. സിറിയയിലെ വന് എണ്ണ നിക്ഷേപം തന്നെ ആണ് അമേരിക്കയെ കൊതിപ്പിക്കുന്നത്.\nസുഹൃത്തുക്കളാണെങ്കിലും റഷ്യയും സിറിയയില് ലക്ഷ്യം വക്കുന്നത് എണ്ണ തന്നെ ആണ്. വിമതരെ ഒതുക്കിക്കഴിഞ്ഞാല് അവരുടെ കൈവശമുള്ള എണ്ണപ്പാടങ്ങളില് നിയന്ത്രണം നേടാം എന്നത് തന്നെ ആയിരുന്നു റഷ്യയുടേയും ലക്ഷ്യം.\nബരാക്ക് ഒബാമ അമേരിക്കന് പ്രസിഡന്റ് ആയിരിക്കെയാണ് സിറിയയില് സൈനിന നടപടി തുടങ്ങിയത്. അക്കാലത്ത് റഷ്യയുമായി അമേരിക്കയുടെ ബന്ധം തീരെ ഊഷ്മളം ആയിരുന്നില്ല. സിറിയന് വിഷയത്തില് തന്നെ പലതവണ രണ്ട് രാജ്യങ്ങളും കൊമ്പുകോര്‍ത്തിരുന്നു.\nഅമേരിക്കയുടെ പുതിയ പ്രസിഡന്റ് ആയ ഡൊണാള്‍ഡ് ട്രംപും റഷ്യന് പ്രസിഡന്റ് വ്‌ലാദിമിര് പുടിനും തമ്മിലുള്ള അടുപ്പം അങ്ങാടിപ്പാട്ടാണ്. അതുകൊണ്ട് തന്നെ സിറിയയിലെ കാര്യങ്ങള് പഴയതുപോലെ ആകില്ലെന്ന് ഉറപ്പാണ്.\nവിമതരെ വച്ച് അസദിനെ അട്ടിമറിക്കാനുള്ള അമേരിക്കന് നീക്കം എന്തായാലും പാളി. ഇനിയുള്ള സാധ്യത സൈനിക നീക്കം തന്നെ ആണ്. അതിന് സിറിയ അസ്ഥിരമാണെന്ന് വരുത്തണം. എന്നിട്ട് ഒരു സമ്പൂര്‍ണ സൈനിക നടപടിയ്ക്ക് തുടക്കം കുറിക്കണം.\nഡൊണാള്‍ഡ് ട്രംപ് അറിയപ്പെടുന്നത് തന്നെ യുദ്ധക്കൊതിയന് എന്നാണ്. അതുകൊണ്ട് തന്നെ ട്രംപ് ഇപ്പോള് നടത്തിയ നീക്കം ഒരു വന് യുദ്ധത്തിനുള്ള കോപ്പുകൂട്ടലാണെന്നും വിലയിരുത്തപ്പെടുന്നുണ്ട്.\nവിമതര് സൂക്ഷിച്ച രാസായുധങ്ങളാണ് പൊട്ടിത്തെറിച്ചത് എന്നാണ് അസദിന്റെ വാദം. വിമത കേന്ദ്രങ്ങള് ആക്രമിച്ചപ്പോള് സംഭവിച്ചതാണ് എന്നും പറയുന്നു. ഇക്കാര്യത്തില് റഷ്യയും ഇറാനും അസദിനെ പിന്തുണച്ച് രംഗത്തുണ്ട് എന്നതും സത്യമാണ്.\nഇതിന് മുമ്പ് അമേരിക്കന് സൈന്യത്തിന്റെ ഭാഗത്ത് നിന്ന് പ്രകോപനങ്ങളുണ്ടായപ്പോഴെല്ലാം അതി രൂക്ഷമായി പ്രതികരിച്ചിരുന്നവരാണ് റഷ്യ. എന്നാല് ഇപ്പോള് സൈനിക താവളത്തിന് നേര്‍ക്ക് തന്നെ അമേരിക്ക ആക്രമണം നടത്തിയപ്പോള് റഷ്യന് പ്രതികരണം ദുര്‍ബലമായിപ്പോയി.\nഒരുപക്ഷേ മധ്യേഷ്യയില് ഒരു പുതിയ സമവാക്യത്തിന് കൂടിയുള്ള സാധ്യതയാണ് ഇപ്പോള് തെളിഞ്ഞ് വരുന്നത്. ട്രംപും റഷ്യയും ഒരുമിച്ചാല് ഇറാന് അടക്കമുള്ളവര് ഏത് രീതിയില് ആയിരിക്കും പ്രതികരിക്കുക എന്നതും വലിയ ചോദ്യമാണ്.\nsyria isis america russia donald trump rebels vladimir putin സിറിയ ഐസിസ് അമേരിക്ക ഡൊണാള്‍ഡ് ട്രംപ് രാസായുധം വ്യോമാക്രമണം വിമതര് വ്ലാദിമിര് പുടിന്\nWhat America want from Syria? What will be Russia's stand? Donald Trump may go foramilitary action against Bashar al Assad.


ഇസ്‌ലാമും അടിമത്തവും ~ യുക്തിവാദികളും ഇസ്‌ലാമും\nPosted in: അടിമമോചനം, ലേഖനം\nഅടിമത്തം ഇസ്‌ലാം നിരോധിച്ചിട്ടില്ല എന്നത് ശരിയാണ്. അതുകൊണ്ടുതന്നെ കര്‍മശാസ്ത്രജ്ഞര് തലനാരിഴകീറി കര്‍മശാസ്ത്രവിധികള് നിര്‍ണയിക്കുന്നിടത്ത്, അടിമയുടെ ഇടപാടിനെക്കുറിച്ചും മറ്റും പറയുന്നുണ്ട്. ഇതില് അത്ഭുതപ്പെടേണ്ടതായി ഒന്നുമില്ല കാരണം അതിനേക്കാള് സൂക്ഷമായ കാര്യങ്ങള്‍വരെ കര്‍മശാസ്ത്രജ്ഞര് കൈകാര്യം ചെയ്തിട്ടുണ്ട്. മറ്റൊന്ന് ഖുര്‍ആനിലെ ചിലസൂക്തങ്ങളില് അത് സംബന്ധമായി വന്ന വിധികളും ഉപമകളുമാണ്. ജനങ്ങളുടെ നിത്യജീവിതവുമായി ബന്ധപ്പെടുന്ന കാര്യങ്ങളാണ് ഖുര്‍ആനിന്റെ ചര്‍ചാവിഷയം. അതേ പ്രകാരം അന്നത്തെ ആളുകള്‍ക്ക് വളരെ എളുപ്പത്തില് മനസ്സിലാക്കുന്ന കാര്യങ്ങള് ഉപമകളായും പറഞ്ഞിട്ടുണ്ട്. മറ്റൊരു കാര്യമായി എടുത്ത് ഇസ്‌ലാം വിമര്‍ശകര് എടുത്ത് പറയുന്നത് പ്രവാചകന്‍മാരിലൂടെ കാലാന്തരത്തില് നിരോധിച്ചുകൂടായിരുന്നോ എന്നാണ്. വിവിധകാലഘട്ടങ്ങളില് വിവിധദേശത്ത് വന്ന പ്രവാചകന്‍മാരിലൂടെ ലോകത്ത് നിലനില്‍ക്കുന്ന സാമൂഹ്യദൂഷ്യം ഘട്ടം ഘട്ടമായി നിരോധിക്കാമായിരുന്നു എന്ന് ചിന്തിക്കുന്നതില് യാതൊരര്‍ഥവുമില്ല. ഇവിടെ പോസ്റ്റില് നല്‍കപ്പെട്ട മറുപടികള് നല്‍കികഴിഞ്ഞപ്പോള് വിമര്‍ശകര് ചെയ്തത്, തങ്ങളുടെ ലേഖനത്തോടൊപ്പം ഇതുകൂടി ചേര്‍ത്തുവെച്ചു എന്നതാണ്. എന്നിട്ട് ഇങ്ങനെയൊക്കെ ഇസ്‌ലാമിനെ ന്യായീകരിക്കുന്നവര് പറയും എന്ന് ഒരു മുന്‍കൂര് ജാമ്യവുമെടുത്തു. ഇസ്‌ലാമിക വ്യവസ്ഥയനുസരിച്ച് സ്വതന്ത്രനായ ഒരാളെ അടിമയാക്കാന് ഒരു ന്യായീകരണവുമില്ല. എന്നിരിക്കെ ഇസ്‌ലാമിക ഭരണക്കാലത്ത് മുഖ്യകച്ചവടം അടിമക്കച്ചവടമായിരുന്നു എന്നുപറയുന്നതില് കാര്യമില്ല. സച്ചരിതരായ ഖലീഫമാര്‍ക്ക് ശേഷം ഭരണം നടത്തിയ രാജാക്കന്‍മാര് ചെയ്തതിനെ ഇസ്‌ലാമികമായി ന്യായീകരിക്കാനാവില്ല.\n11:04 PM, ഒക്‌ടോബർ 13, 2009\nആയിരത്തിതൊള്ളായിരത്തിഅമ്പതുകള് വരെ ലോകത്ത് നിലനിന്ന ഒരു പ്രത്യേക സാഹചര്യമുണ്ടായിരുന്നു. അതിനെ അവഗണിച്ചുകൊണ്ട് ഒരു വിലയിരുത്തല് ഇത്തരം കാര്യത്തില് സത്യസന്ധമായിരിക്കില്ല. കോളനി വല്‍ക്കരണത്തിന്റെയും സാമ്രാജ്യത്വവല്‍കരണത്തിന്റെയും (ഇന്ന് അത് അല്‍പം രൂപം മാറിയിരിക്കുന്നു എന്ന് മാത്രം) കാലമായിരുന്നു അത് എന്ന് ആര്‍ക്കാണറിയാത്തത്. എന്നാലും ഇതൊക്കെ പറഞ്ഞുവരുമ്പോള് ഒരു നിമിഷത്തേക്ക് ആളുകള് അത്തരം കാര്യങ്ങള് ഓര്‍ക്കില്ല എന്ന് യുക്തിവാദികള്‍ക്ക് അറിയാം. ആ ഒരു നിമിഷത്തില് ഇസ്‌ലാമിന്റെ ആക്രമണത്തെക്കുറിച്ച് പറഞ്ഞ് വാചാലമാകും യുക്തിവാദികള്. ഇസ്്‌ലാമിലെ യുദ്ധങ്ങള് മറ്റൊരുവിഷയമാണ് അത് ചര്‍ചയല്ല. പറഞ്ഞുവന്നത് , ഭരണാധികാരികളായ പ്രവാചകന്‍മാര്‍ക്ക് ചെയ്യാന് കഴിയാത്ത കാര്യം അബ്രഹാം ലിങ്കന് എങ്ങനെ കഴിഞ്ഞു എന്നതിന്റെ ഉത്തരമാണ്.\n11:33 PM, ഒക്‌ടോബർ 13, 2009\n"അടിമവ്യവസ്ഥയെ ഇസ്‌ലാം ഇല്ലായ്മ ചെയ്തിട്ടില്ല എന്നത് ശരിയാണെങ്കിലും, ഇസ്‌ലാം അടിമത്തത്തിന്റെ കാഠിന്യം കുറക്കുകയും ക്രമാനുഗതമായി അതിനെ ഇല്ലായ്മ ചെയ്യാനുള്ള പദ്ധതികള് ആവിഷ്‌കരിക്കുകയും ചെയ്തു. "\n-- സര്‍വശക്തനായ ദൈവം വിചാരിച്ചാല് കഴിയാത്തത് ഒന്നുമില്ലെന്നിരിക്കെ അടിമ വ്യവസ്ഥയെ ക്രമാനുഗതമായി ഇല്ലായ്മ ചെയ്യാനുള്ള സാഹചര്യം എന്താണ്? അങ്ങനെ സമ്മതിച്ചാല് സര്‍വശക്തന്, കാരുണ്യവാന്, എല്ലാം അറിയുന്നവന് തുടങ്ങി ദൈവത്തിനു ചാര്‍ത്തിക്കൊടുത്ത വിശേഷണങ്ങള് തിരുത്തേണ്ടി വരില്ലേ?\n1:49 PM, ഒക്‌ടോബർ 16, 2009\nപ്രിയ സുശീല് കുമാര്..\nഅഭിപ്രായത്തിനും അന്വേഷണത്തിനും നന്ദി. താങ്കളുന്നയിച്ച ചോദ്യം ഇവിടെ നല്‍കിയ പോസ്റ്റുമായി ബന്ധപ്പെട്ടതല്ല. അല്‍പം ആവേശം കുറച്ച് കാര്യങ്ങളെ കുറച്ചുകൂടി അവധാനതയോടെ നോക്കിക്കാണാന് ശ്രമിക്കൂ. താങ്കള്‍ക്കും താങ്കളുടെ യുക്തിവാദി സുഹൃത്തുക്കള്‍ക്കും പറ്റിയ അബന്ധം ഇതാണ്. ഒരര്‍ഥത്തില് എല്ലാ വിഷയവും മനുഷ്യനുമായി ബന്ധപ്പെട്ടതാണ് എന്നതുകൊണ്ടുമാത്രം എല്ലാം ഒരുമിച്ചു ചര്‍ചചെയ്യണം എന്ന് വാശിപിടിച്ചാല് എവിടെയുമെത്തില്ല എന്നതിന് നിങ്ങളുടെ അനുഭവം തന്നെ ധാരാളം മതിയാവും. ഇസ്്‌ലാം പരിചയപ്പെടുത്തുന്ന ദൈവവീക്ഷണത്തെക്കുറിച്ച് കേവലധാരണക്കപ്പുറം നിങ്ങള് മനസ്സിലാക്കാന് ശ്രമിക്കുന്നില്ല. നിങ്ങള് ഇവിടെ അനാവശ്യമായി നല്‍കിയ ലിങ്കിലും അതുതന്നെയാണുള്ളത്. ദൈവം മനുഷ്യനില് അവന്റെ ശക്തിപ്രയോഗിച്ച് നീതിയും നിയമവും അടിച്ചേല്‍പ്പിക്കാന് ഉദ്ദേശിച്ചിട്ടില്ല. നന്‍മയുടെയും തിന്‍മയുടെയും രണ്ട് മാര്‍ഗങ്ങള് കാണിച്ചുതരികയും അത് തിരിച്ചറിയാനുള്ള ബുദ്ധിയും വിവേചനശക്തിയും നല്‍കുകയും ചെയ്തിരിക്കുന്നു. താങ്കള് യുക്തിവാദം തെരഞ്ഞെടുത്തത് താങ്കളുടെ ബുദ്ധി ഉപയോഗിച്ചാണ്. അതേ പ്രകാരം തന്നെയാണ് അനുസരണത്തിന്റെ (ഇസ്്‌ലാമിന്റെ) മാര്‍ഗവും കൈകൊള്ളേണ്ടത്. ബുദ്ധി ഉപയോഗിച്ചാല് ദൈവത്തിലെത്തിചേരാന് സാധിക്കില്ല എന്ന് താങ്കള്‍ക്ക് തോന്നുന്നത്, താങ്ങളെപ്പോലുള്ളവര് കാണിക്കുന്ന അമിതാവേശത്തിന്റെ ഫലമാണ്. ചര്‍ച ദൈവസങ്കല്‍പമല്ലെങ്കിലും ചോദ്യം ഉന്നയിച്ച് സ്ഥിതിക്ക് ചുരുക്കത്തില് പറഞ്ഞു എന്നുമാത്രം. വിഷയവുമായി ബന്ധമില്ലാത്ത അഭിപ്രായങ്ങളും ലിങ്കുകളും നീക്കം ചെയ്യും.\n3:36 PM, ഒക്‌ടോബർ 16, 2009\nഇസ്‌ലാം അടിമത്തം ഇല്ലായ്മ ചെയ്തിട്ടില്ല എന്നതുകൊണ്ട് ഞാന് ഉദ്ദേശിച്ചത് മദ്യം നിരോധിച്ചപോലെ കര്‍ശനമായ നിരോധം പ്രവാചകന്റെ കാലത്ത് നല്‍കിയിട്ടില്ല എന്ന് മാത്രമാണ്. അപ്രകാരം നിരോധിക്കാതിരിക്കാനുള്ള കാരണം നേരത്തെ സൂചിപ്പിച്ചിട്ടുണ്ട്. അത് ആവര്‍ത്തിക്കുയല്ല. എങ്കിലും ഒരുകാര്യം ഇവിടെ സൂചിപ്പിക്കുകയാണ്. ഇസ്്‌ലാം ഇല്ലാതാക്കണമെന്ന് ആഗ്രഹിച്ച കാര്യമേ മുസ്്‌ലിം സമൂഹത്തില്‍നിന്ന് ഇല്ലായ്മ ചെയ്യാന് ഇതുവരെ കഴിഞ്ഞിട്ടുള്ളൂ. അതുകൊണ്ടാണ് ചിലരാജ്യങ്ങള് അടിമത്തത്തെ നിയമം മൂലം നിരോധിച്ചപ്പോള് ഇസ്‌ലാമിക സമൂഹത്തില് നിന്നും അതിനനുകൂലമായ ഒരു ശബ്ധവും ഉയരാതിരുന്നത്. പൂര്‍ണമായ അടിമത്തം ദൈവത്തിനല്ലാതെ അര്‍പിക്കുക എന്നത് ഇസ്‌ലാമിന്റെ സത്തക്ക് തന്നെ വിരുദ്ധമായ ഒരു കാര്യമാണ്. ദൈവത്തിന്റെ അടിമകളായ മനുഷ്യന്റെ അടിമത്തത്തില് നിന്ന് മനുഷ്യനെ മോചിപ്പിക്കുക എന്നത് ഇസ്‌ലാമിന്റെ നിയോഗലക്ഷ്യങ്ങളില് പെട്ടതാണ്.\n3:59 PM, ഒക്‌ടോബർ 16, 2009\nതാങ്കളൂടെ ഈ ലേഖനം തെറ്റിദ്ധാരണ ജനകം ആണ്..\nയുദ്ധത്തില് പിടീകൂടീയവരെ അടിമകള് ആക്കാം എന്ന് ഖുര്‍ആനിലോ മറ്റോപറഞ്ഞിട്ടൂണ്ടോ?\nബദര് യുദ്ധത്തില് പരാജിതര് ആയ ശത്രുക്കളില് എത്രപേരെ അടിമകള് ആക്കിയിട്ടൂണ്ട്?\nഅടീമ എന്ന പദപ്രയോഗം പോലും ഇസ്ലാം ഉപേക്ഷിക്കുകയല്ലേ ചെയ്തത്?\nനിങ്ങളൂടെ കൈകള് അധീനപ്പെടുത്തിയത് എന്നത് എത്ര മാന്യം ആയ പ്രയോഗം ആണ്?\nയുദ്ധത്തടവുകാരെ അടിമകള് ആക്കുകയാണൊ അതോ പ്രായ്ചിത്വം നല്‍കി വിട്ടയക്കുകയാണോ ചെയ്തത്?\n1:45 PM, ഏപ്രിൽ 29, 2010\nആറ് മാസം മുമ്പ് ഇട്ട പോസ്റ്റാണിത് ആയിരക്കണക്കിന് ആളുകള് ഇതിലൂടെ കടന്നുപോയി അവരിലാര്‍ക്കും തോന്നാത്തതാണ് ഇപ്പോള് താങ്കള്‍ക്ക് തോന്നിയിരിക്കുന്നത്. അഥവാ ഈ ലേഖനം തെറ്റിദ്ധാരണ ജനകം ആണ് എന്ന്. എങ്ങനെ എന്ന് താങ്കള് പറയാത്തതുകൊണ്ടും ആ അഭിപ്രായം മുഖവിലക്കെടുക്കാനാവില്ല.\nഞാന് നല്‍കിയ പോസ്റ്റില് നിന്നുതന്നെ ചില ചോദ്യങ്ങളുണ്ടാക്കി തിരിച്ച് ചോദിച്ചിരിക്കുന്നു. ഈ ചോദ്യങ്ങള്‍ക്ക് ഉത്തരം പറഞ്ഞാല് തീരുന്ന തെറ്റിദ്ധാരണമാത്രമേ താങ്കള്‍ക്കുള്ളവെങ്കില് അതിനൊരു ശ്രമം നടത്താം.\nയുദ്ധത്തില് പിടികൂടിയവരെ അടിമകളാക്കാന് പാടില്ല എന്ന് ഖുര്‍ആനില് ഇല്ല. യുദ്ധത്തിലെ ഇത്തരം കാര്യങ്ങള് സാഹചര്യങ്ങളാണ് തീരുമാനിക്കുക. അതനുസരിച്ച് ബന്ധികളാക്കുകയോ മോചനദ്രവ്യം വാങ്ങി വിട്ടയക്കുകയോ, വധികളയുകയോ ചെയ്യേണ്ടിവരും. മറുഭാഗത്ത് മുസ്ലിംകളില് നിന്ന് പിടിക്കപ്പെടുന്നവരെ അടിമകളാക്കുന്ന സമ്പ്രദായമുണ്ടെങ്കില് ഇപ്പുറത്തും അതേ പ്രകാരം ചെയ്യേണ്ടിവരും. പക്ഷെ ഇനിയും അത്തരമൊരു സാഹചര്യം തിരിച്ചുവരാന് പ്രയാസമാണ്. എന്നാണ് എന്റെ അഭിപ്രായം. അതിനാല് ബദല് മാര്‍ഗങ്ങില് ഉചിതമെന്ന് തോന്നുന്നത് സ്വീകരിക്കാന് ഇസ്‌ലാമിക ഭരണകൂടത്തിന് അവകാശമുണ്ടായിരിക്കും.\nബദര് യുദ്ധത്തില് 70 പേരെ ബന്ധികളായി പിടിച്ചിരുന്നു. അതില് ആരെയും അടിമകളാക്കിയിട്ടില്ല. മോചനദ്രവ്യം വാങ്ങിവിട്ടയക്കപ്പെടുകയാണുണ്ടായത്.\nഅടിമ എന്ന പദം ഉപേക്ഷിക്കാന് പ്രവാചകന് പറഞ്ഞതായി ഞാനെന്റെ പോസ്റ്റില് പറഞ്ഞുകഴിഞ്ഞതാണ്.\nവലം കൈകള് ഉടമപ്പെടുത്തിയവര് എന്ന പ്രയോഗം മാന്യമായതുകൊണ്ടാണ് ഖുര്‍ആന് അത് പ്രയോഗിച്ചത്.\nപിന്നെ താങ്കളെപ്പോലുള്ള പുതിയ സന്ദര്‍ശകര് മനസ്സിലാക്കേണ്ടത്. ഈ ബ്ലോഗ് ഒരു പ്രതികരണ ബ്ലോഗാണ്. യുക്തിവാദികള് ഉന്നയിച്ചുകൊണ്ടിരിക്കുന്ന ആരോപണങ്ങളുടെ മറുപടികളാണ് ഇതില്. ഇത് മാത്രം വായിച്ച് തെറ്റിദ്ധാരണ ജനകം എന്ന അഭിപ്രായം പാസാക്കുന്നത് അത്തരം കമന്റുകളെ അവഗണിക്കുന്നതിലേക്കാണ് നയിക്കുക. എന്തുകൊണ്ട് എന്ന കാരണം പറയാന് കഴിഞ്ഞില്ലെങ്കില് പ്രത്യേകിച്ചും.\n2:59 PM, ഏപ്രിൽ 29, 2010\nയുദ്ധത്തിൽ അടിമകളാക്കിയ സ്ത്രീകളെ അവരുടെ സമ്മതം ഇല്ലാതെ ലൈംഗികമായി ബന്ധപ്പെടാം എന്ന് ഇസ്ലാം പറയുന്നുണ്ടത്രേ . അത് തെറ്റല്ലേ .. ഇസ്ലാം rape നെ പ്രോത്സാഹിപ്പിക്കുകയല്ലേ ചെയ്യുന്നത് അപ്പോൾ .\nഒരു യുക്തിവാദി സുഹൃത്ത് എന്നോട് ചോദിച്ച ചോദ്യം ആണിത്. എനിക്ക് ഉത്തരം പറയാൻ സാധിച്ചില്ല .. താങ്കൾ ഇതൊന്നു വ്യക്തമാക്കണം എന്ന് അഭ്യർത്ഥിക്കുന്നു ..നന്ദി\n10:57 AM, ജൂലൈ 16, 2014\n10:59 AM, ജൂലൈ 16, 2014\nഒരു സംഗതിക്ക് നിയമസാധുത നല്‍കുക എന്ന പ്രവര്‍ത്തി (Legitimation) യുക്തിപരമായി നോക്കുമ്പോള് വളരെ നിസ്സാരമെന്ന് തോന്നാം. പക്ഷെ അതിന്റെ പ്രതിഫലനം വളരെ വലുതാണ്. വിവാഹം എന്നത് തന്നെ വ്യഭിചരിക്കാനുള്ള അനുവാദമല്ലേ എന്ന് ചോദിക്കാം. ഇസ്ലാമില് വിവാഹം അതിലളിതമാണ് ഒരു പുരുഷനോട് സ്ത്രീയുടെ സംരക്ഷണാധികാരമുള്ള (വലിയ്യു്) പുരുഷന് ഞാന് തനിക്ക് ഇവളെ ഇന്ന വിവാഹമൂല്യത്തിന് പകരമായി വിവാഹം ചെയ്തുതന്നുവെന്ന് രണ്ട് സാക്ഷികളുടെ സാന്നിദ്ധ്യത്തില് പറയുകയും പുരുഷന് അത് സ്വീകരിച്ചുവെന്ന് വ്യക്തമായി മൊഴിയുകയും ചെയ്താല് ആ സ്ത്രീ പിന്നീട് അദ്ദേഹത്തിന്റെ ഇണയായി മാറി. അടിമ സമ്പ്രദായം നിലനിന്ന കാലത്ത് ഉണ്ടായിരുന്ന ഇത്തരത്തിലൊരു നിയമസാധുതയുടെ അടിസ്ഥാനത്തിലാണ് അടിമ സ്ത്രീകളുമായുള്ള ലൈംഗിക ബന്ധവും അനുവദിച്ചത്. തോന്നിയവര്‍ക്ക് തോന്നിയ പോലെ ആരെയും എത്രയും തെരഞ്ഞെടുക്കാവുന്ന അവസ്ഥ ഈ വിഷയത്തില് ഇല്ല. യുദ്ധത്തില് പിടിക്കപ്പെടുന്ന സ്ത്രീകളെ അടിമകളാക്കുന്നതിന് തന്നെ ഇസ്ലാമിക ഗവ. കൂടിയാലോചനയിലൂടെ അംഗീകാരം നല്‍കേണ്ടതാണ്. അങ്ങനെ അംഗീകാരം നല്‍കുകയും സേനാ നായകനോ ഗവ. നേരിട്ടോ ആര് ആരുടെ ഉടമയില് വരണമെന്ന് തീരുമാനിക്കുന്നു. അങ്ങനെ വന്നുകഴിഞ്ഞാല് വിവാഹത്തിലൂടെ വരുന്നത് പോലെ തന്നെ അവരുടെ ഉത്തവാദിത്തം ഏല്‍പിക്കപ്പെട്ടവരുടെ ചുമതലയാണ്. അവരില് കുട്ടികളുണ്ടായാല് അവര് സ്വതന്ത്രരായ മക്കളെ പോലെയായിരിക്കും അവര് അടിമകളല്ല. അതേ പ്രകാരം ഇദ്ദേഹത്തിന്റെ മരണത്തോടെ ആ സ്ത്രീകള് സ്വതന്ത്രരാവുകയും ചെയ്യും. ഇസ്ലാം അനുവദിച്ച അടിമസമ്പ്രദായം പോലും അന്നത്തെ സാഹചര്യം അവലംബിച്ചുകൊണ്ടുള്ളതാണ്. മാത്രമല്ല 'ടോം അമ്മാവന്റെ ചാള' യോക്കെ വായിച്ച് അതുപോലെയാണ് ഇസ്ലാമിലും അടിമയോട് പെരുമാറുക എന്ന ധാരണ വേണ്ട. പേരില് മാത്രമാണ് അടിമത്തം. അടിമ എന്ന് പേര് പോലും ഉപയോഗിക്കുന്നില്ല എന്ന് മുന് കമന്റില് വ്യക്തമാക്കിയതാണ്. എല്ലാ മാനുഷികാവകാശങ്ങളും അവര്‍ക്ക് വകവെച്ചുകൊടുത്തിരിക്കുന്നു. അടിമയായിരിക്കെ തന്നെ കടപത്രം എഴുതാനുള്ള അവകാശം നല്‍കപ്പെട്ടിരിക്കുന്നു. ഒട്ടേറെ കുറ്റങ്ങള്‍ക്ക് പ്രായശ്ചിതമായി അടിമ മോചനം വ്യവസ്ഥ ചെയ്തിരിക്കുന്നു. ഇക്കാര്യമൊക്കെ പോസ്റ്റില് വിശദമാക്കിയിട്ടുണ്ട്. ഇതൊക്കെ തന്നെയാണോ റേപ്പിലും സംഭവിക്കുന്നത് എന്ന് യുക്തിവാദി സ്വയം ചിന്തിച്ചു നോക്കട്ടേ..\n10:45 AM, ഓഗസ്റ്റ് 13, 2014\n2009 ഒക്ടോബറിൽ പോസ്റ്റ് ചെയ്തതാണിത്. ഇപ്പോഴും ഇതേ വിഷയം സജീവമായി ചർചചെയ്യപ്പെടുന്നുവെന്നതിന് തെളിവാണ് രണ്ട് ദിവസം എനിക്ക് മുമ്പ് ലഭിച്ച വാട്സപ്പ് വോയിസ് ക്ലിപ്പ്. അതിലുള്ള ഒരു അന്വേഷണം ഇങ്ങനെയാണ്.\nഇസ്ലാം വളരെ കർക്കശമായ വിലക്കാണ് ലൈംഗികതയുമായി ബന്ധപ്പെട്ട കാര്യത്തിൽ വെച്ചിട്ടുള്ളത്. അന്യസ്ത്രീകളുമായി ഇടകലരാൻ തന്നെ അനുവദിക്കുന്നില്ല. വ്യഭിചാരത്തിലേക്ക് അടുക്കരുത് എന്നാണ് കൽപന. എന്നിരിക്കെ അടിമസ്ത്രീകളുമായി ലൈംഗികബന്ധം തുടരാൻ എന്തുകൊണ്ട് ഇസ്ലാം അനുവാദം നൽകി. അടിമത്തനിരോധനത്തിന്റെ കാര്യത്തിൽ സാവകാശം കാണിച്ചത് മനസ്സിലാക്കാം. എന്നാൽ കാശുള്ളവർക്ക് നിർബാധം ലൈംഗികത അനുവദിച്ച ഈ കച്ചവടം എന്തുകൊണ്ട് അവസാനിപ്പിച്ചില്ല.\nഒരു മുസ്ലിം സഹോദരനാണ് എന്നോട് ഈ ചോദ്യം ഉന്നയിച്ചത്. അദ്ദേഹത്തോട് യുക്തിവാദി സുഹൃത്തുക്കളാണ് ചോദിച്ചിട്ടുള്ളത്.\nചോദ്യം ഒറ്റനോട്ടത്തിൽ വളരെ പ്രസക്തവും മറ്റനേകം വിഷയത്തിൽ ഇസ്ലാം കാണിച്ച മൂല്യങ്ങളുടെയും ധാർമികതയുടെയും അതിര് ലംഘിച്ച ഒരു നിയമാണിത് എന്ന് തോന്നാം. പ്രത്യേകിച്ച് മുസ്ലിംകളായ ഇതേക്കുറിച്ച് അധികം ചിന്തിച്ചിട്ടില്ലാത്ത സുഹൃത്തുക്കൾക്ക്. ഉത്തരത്തിലേക്ക് കടക്കുന്നതിന് മുമ്പ് ഇസ്ലാമിനെ സംബന്ധിച്ച് ചില ധാരണകൾ നാം ശരിപ്പെടുത്തേണ്ടതുണ്ട്. അതെന്താണ് എന്ന് നോക്കാം.\n8:06 AM, ഒക്‌ടോബർ 24, 2017\nമനുഷ്യൻ ദൈവത്തിന്റെ സൃഷ്ടിയാണ്. സ്വേഛപ്രകാരം ചരിക്കാൻ കഴിയുന്ന മനുഷ്യന് വഴികാണിച്ചുകൊടുക്കുക എന്ന ഉത്തരവാദിത്തം കൂടി സ്രഷ്ടാവായ ദൈവം സ്വീകരിച്ചിട്ടുണ്ട്. ഇതാണ് ഇസ്ലാം മറ്റുമതങ്ങളിൽനിന്ന് വ്യത്യസ്ഥമായി പറയുന്നത്. ഇസ്ലാം വഴികാണിക്കുകയാണ് അവനെ നിയന്ത്രിക്കുകയല്ല. എന്നാൽ ചില കാര്യങ്ങളിൽ ചില നിയന്ത്രണം ഏർപ്പെടുത്തുന്നത് അവന്റെ ജീവിതം നല്ല നിലയിൽ കൊണ്ടുപോകുന്നതിന് വേണ്ടി മാത്രമാണ്. കാരണം പ്രവാചകൻമാരെ എന്തിന് അയക്കുന്നുവെന്നതിന് അല്ലാഹു തന്നെ നൽകിയ ഉത്തരം ഭയപ്പെടേണ്ടതില്ലാത്ത ദുഖിക്കേണ്ടതില്ലാത്ത ഒരു അവസ്ഥ മനുഷ്യന് ലഭിക്കാൻ എന്നതാണ്. മനുഷ്യന് അവന്റെ ജീവിതത്തിൽ പ്രയാസം ഉണ്ടാവാൻ പാടില്ല. അവൻ സമാധാനത്തോടെയും സന്തോഷത്തോടെയും അവന് നിശ്ചയിച്ച ജീവിതം ഇവിടെ ജീവിച്ചു തീർക്കണം. അവന് നൽകപ്പെട്ട മുഴുവൻ കൽപനകളും അവന് നിയന്ത്രണം ഏർപ്പെടുത്തിയ മുഴുവൻ കാര്യങ്ങളും ഈ അടിസ്ഥാനത്തിൽ പരിശോധിച്ച് നോക്കാവുന്നതാണ്. മറിച്ച് ഒരൊറ്റ ഉദാഹരണം പോലും കണ്ടെത്താനാവില്ല. നല്ല വസ്തുക്കൾ അനുവദനീയമാക്കുകയും മ്ലേഛമായ വസ്തുക്കൾ നിരോധിക്കുകയും ചെയ്തിരിക്കുന്നു. മുകളിലെ ചോദ്യത്തിന് ഉത്തരം പറയുന്നതിന് മുമ്പ് ഈ അടിസ്ഥാനം അംഗീകരിക്കേണ്ടതുണ്ട്. കാരണം ചോദ്യം ഇസ്ലാമിക മാനദണ്ഡമനുസരിച്ചാണ്. അല്ലാതെ യുക്തിവാദികളുടെ ധാർമികസദാചാര മൂല്യങ്ങളുടെ (അങ്ങനെ ഒന്നുണ്ടെങ്കിൽ) അടിസ്ഥാനത്തിലല്ല എന്നതു തന്നെ കാരണം.\n8:17 AM, ഒക്‌ടോബർ 24, 2017\nചില കാര്യങ്ങൾ ഇസ്ലാം താമസം വിനാ നിരോധിച്ചു. ചിലത് ഏതാനും മാസങ്ങളെടുത്തു. മറ്റുചിലതിനെ നേർക്ക് നേരെ നബിയുടെ കാലത്ത് വിലക്ക് ഏർപ്പെടുത്തിയില്ലെങ്കിലും ക്രമേണ ഇല്ലാതാക്കാനുള്ള നടപടികൾ സ്വീകരിച്ചു.\nമദ്യപാനം നിരോധിച്ചത് ഘട്ടം ഘട്ടമായിട്ടാണ്. അതും ഏതാനും വർഷങ്ങൾ എടുത്ത ഒരു പ്രക്രിയ. അന്യസ്ത്രീകളുമായുള്ള ലൈംഗിക ബന്ധം ഇസ്ലാം അനുവദിച്ച ഒരു നിമിഷം പോലും കാണില്ല. അതേ സമയം സ്ത്രീകളുടെ വസ്ത്രധാരണത്തിൽ കണിശമായ ചില നിയന്ത്രണം വന്നത് പ്രവാചകത്വം ലഭിച്ച് വർഷങ്ങൾ കഴിഞ്ഞാണ്. ഇനി കൽപനകളുടെ കാര്യത്തിലും അങ്ങനെ തന്നെ അഞ്ച് സമയത്തെ നമസ്കാരം നിർബന്ധമാക്കുന്നത്. ഏതാണ്ട് പത്ത് വർഷത്തെ സമയമെടുത്താണ്. നോമ്പ് വീണ്ടും താമസിച്ചു. മദീനാ കാലഘട്ടത്തിലാണ് റമളാനിലെ 30 നോമ്പ് നിർബന്ധമാക്കുന്നത്. ഇതിലൊക്കെ സ്വീകരിച്ച മാനദണ്ഡം മേൽവിവരിച്ച ഉദ്ദേശ്യലക്ഷ്യമാണ്. അവയെ ശരീഅത്തിന്റെ ഉദ്ദേശ്യലക്ഷ്യങ്ങൾ എന്ന നിലക്ക് തന്നെ ഇന്നും അടിസ്ഥാനമായി സ്വീകരിക്കുന്നതാണ്. ജനങ്ങളെ ബുദ്ധിമുട്ടിക്കുകയല്ല. എളുപ്പമുണ്ടാക്കുകയാണ് ഇസ്ലാം ചെയ്യുന്നത്.\n8:25 AM, ഒക്‌ടോബർ 24, 2017\nഅടിമ ഉടമ സമ്പദായം ഇസ്ലാം ആരംഭിച്ചതല്ല. അതുകൊണ്ട് തന്നെ ഏകപക്ഷീയമായി ഇല്ലാതാക്കാനും ഇസ്ലാമിന് പറ്റില്ല. അടിമത്തം നിരോധിക്കുക എന്ന് പറയുമ്പോൾ മുസ്ലികളുടെ കീഴിലുള്ള അടിമകളെ സ്വതന്ത്രരാക്കുക എന്നതാണ് അർഥമാക്കുന്നത്. പക്ഷെ യുദ്ധം നടന്നുകൊണ്ടിരിക്കുകയും ഇനിയും തുടരാൻ സാധ്യതയുമുള്ള സാഹചര്യത്തിൽ പ്രവാചകനോ ശേഷം ഖിലാഫത്ത് ഏറ്റെടുത്തവർക്കോ അതിന് സാധിക്കുമായിരുന്നില്ല. മറിച്ച് സാധിക്കുന്നതെന്തോ അത് ഇസ്ലാം ചെയ്തിട്ടുണ്ട്. അത് പോസ്റ്റിലും തുടർ ചർചയിലും വന്നിട്ടുണ്ട്. അടിമ സ്ത്രീയുമായുള്ള ലൈംഗികത ഇസ്ലാം കൊണ്ടുവന്നതല്ല. അടിമയെന്നാൽ ഒരു ഉടമപ്പെടുത്തലാണ്. അതിൽ ലൈംഗികത വിവാഹം പോലെ ഒരു ഉടമ്പടിയുടെ അടിസ്ഥാനത്തിലുണ്ടാകുന്നതാണ്. സ്വതന്ത്രമാക്കിയാൽ ആ അവകാശം ഇല്ലാതാകാം. വിവാഹമോചനം നടത്തിയാൽ ഭാര്യായായി തുടർന്നവരോടുള്ള ലൈംഗിക ബന്ധം നിഷിദ്ധമാകുന്ന പോലെ തന്നെ. മാത്രമല്ല അടിമകളുമായുള്ള ലൈംഗികതക്ക് പോലും അവരെ സ്വതന്ത്രരാക്കുന്ന ഒരു സൌകര്യം കൊണ്ടുവന്നു. അതായത്, അടിമയിലുണ്ടാകുന്ന സന്താനം അടിമയല്ല. യജാനന്റെ മരണശേഷം അവർ സ്വതന്ത്രയുമാണ്.\nഇതും ചെയ്യരുതെന്നാണ് പറയുന്നതെങ്കിൽ അവർക്ക് എങ്ങനെയാണ് അക്കാലത്ത് അടിമത്തം നിലനിൽക്കുന്നത് എന്നതിനെക്കുറിച്ച് അറിയാത്തതുകൊണ്ടാണ്. ഒരു സ്വതന്ത്രനെ പിടിച്ച് അടിമയാക്കാൻ ഇസ്ലാം അനുവദിക്കുന്നില്ല. അടിമയായി വരുന്നത് യുദ്ധ സന്ദർഭത്തിലായിരുന്നു. അക്കാലത്ത് മുസ്ലിംകളിലാരെയെങ്കിലും ശത്രുവായി പിടിച്ചാൽ അവർ ശത്രുക്കളുടെ അടിമയായിരുന്നു. എല്ലാ മാനുഷികാവകാശങ്ങളും നിഷേധിക്കപ്പെടുന്ന അടിമ. അതേ സമയം ഇപ്പുറത്ത് പിടിക്കപ്പെടുന്നവരെയെല്ലാം സ്വതന്ത്രരാക്കുന്നത് ആത്മഹത്യാപരവും അന്തക്കേടുമാണ്. ഇക്കാര്യമൊക്കെ മുകളിൽ വിശദമാക്കിയിട്ടുണ്ടല്ലോ.\nഅവശേഷിക്കുന്നത് അവരിലെ സ്ത്രീകളുമായുള്ള ലൈംഗിക ബന്ധമാണ്. ഇതിലും മുകളിൽ സൂചിപ്പിച്ചത് ഒരു ഘടകമാണ്. മാതമല്ല, ലൈംഗിക എന്നത് ആ സ്തീകളുടെ മാനുഷികാവകാശം കൂടിയാണ്. അവരുമായി ലൈംഗിക ബന്ധം അനുവദിക്കുന്നില്ലെങ്കിൽ പിന്നെയുള്ള ഏക പരിഹാരം അവരെ മറ്റാരെക്കൊണ്ടെങ്കിലും വിവാഹം കഴിപ്പിക്കുക എന്നതാണ്. അപ്രകാരം ചെയ്യാമെങ്കിലും അത് ഒരു കർക്കശ വ്യവസ്ഥയാക്കുന്നത് ബുദ്ധിപരമല്ല.\n8:38 AM, ഒക്‌ടോബർ 24, 2017\nമറ്റൊന്ന് വസ്ത്രധാരണത്തെക്കുറിച്ചാണ്. അതിൽ ഒരു സ്വതന്ത്രസ്ത്രീയുടെ വസ്ത്രം അവർക്ക് നിർബന്ധമാക്കാതിരുന്നത് അവരുടെ തന്നെ പ്രയാസം പരിഗണിച്ചാകാനെ തരമുള്ളൂ. മാന്യമായ വസ്ത്രം ധരിക്കുന്നതിന് അവർക്ക് വിലക്കുള്ളതായി അറിയില്ല. ഇസ്ലാമിൽ ഔറത്ത് എന്നത് മിനിമം വസ്ത്രമാണ്. ഇസ്ലാമിൽ പുരുഷന് നിശ്ചയിച്ച ഔറത്ത് ഒരു നല്ല ത്രീഫോർത്ത് ബർമുഡ ഇട്ടാൽ മറക്കാവുന്നതേ ഉള്ളൂ. അതിനർഥം അവൻ മുട്ടോളമെത്തുന്ന ഒരു മുണ്ടോ പാൻ്റോ ധരിക്കണമെന്നതല്ലല്ലോ.. ഇതുതന്നെയാണ് അടിമസ്ത്രീകളുടെ കാര്യത്തിലും.\n8:42 AM, ഒക്‌ടോബർ 24, 2017\nഅബ്ദുള്ള കടങ്ങോട് പറഞ്ഞു...\nഇസ്ലാമികദർശനം പഠിക്കാനാഗ്രഹിക്കുന്ന അറിവുകൾ പരിമിതമായ ഒരാളാണ് എന്ന ആമുഖത്തോടെ പറയട്ടെ....\nഅടിമസ്ത്രീകളുടെ വസ്ത്രഘടന (ഔറത്ത് ),\nലൈംഗികത എന്നിവയിൽ അറേബ്യൻ സാമൂഹുസാഹചര്യവും സമകാലികസാഹചര്യവും തമ്മിൽ കൂട്ടിമുട്ടിക്കുന്ന സങ്കീർണതയെ മുകളിലെ വിശദീകരണം എനിക്ക് ആശയസംതൃപ്തി തന്നു. ബന്ധപ്പെട്ട മറ്റൊരു ചോദ്യം.\nമുസ്ലിം പുരുഷന്4വിവാഹം അറേബ്യൻ സമൂഹഘടനയിൽ അനുവദിച്ചപ്പോൾ നബി9വിവാഹം കഴിച്ചത് നബിയെ മാതൃകയാക്കുന്നവർക്ക് തെറ്റായ സന്ദേശവും,\nനബിയുടെ അതിലൈംഗികതക്ക് തെളിവുമല്ലേ എന്ന ചോദ്യത്തെ എങ്ങനെ സമീപിക്കുന്നു?\n6:48 AM, ഒക്‌ടോബർ 25, 2017\nഅബ്ദുല്ല ഈ വിഷയത്തിൽ ധാരാളം ചർചകൾ ഈ ബ്ലോഗിൽ നടന്നിട്ടുണ്ട്.. Click Here\n10:11 PM, ഒക്‌ടോബർ 29, 2017


Malayalam News - സ്മിജ മാത്രമല്ല, കാശു നൽകാത്തയാൾക്ക് ഒരു കോടിയുടെ ടിക്കറ്റ് നൽകിയ സത്യവാൻ സുരേഷിനെ ഓർമ്മയുണ്ടോ? | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Kerala » DO YOU REMEMBER SATYAVAN SURESH WHO GAVE A CRORE PRIZED LOTTERY TICKET TO A PERSON WHO DID NOT PAY CASH\nസ്മിജ മാത്രമല്ല, കാശു നൽകാത്തയാൾക്ക് ഒരു കോടിയുടെ ടിക്കറ്റ് നൽകിയ സത്യവാൻ സുരേഷിനെ ഓർമ്മയുണ്ടോ?\nസത്യസന്ധതയ്ക്കുള്ള അംഗീകാരം എത്ര വൈകിയാലും തേടിയെത്തുമെന്നായിരുന്നു കിഴക്കേ കടുങ്ങല്ലൂരിലെ ലോട്ടറി ഏജന്റായ സുരേഷിന് സ്മിജയോട് പറയാനുണ്ടായിരുന്നത്.\nUpdated: March 25, 2021, 4:33 PM IST\nസത്യവാൻ സുരേഷും സ്മിജയും\nLast Updated: March 25, 2021, 4:33 PM IST\nആലുവ: ആറു കോടി രൂപയുടെ സമ്മാനം നേടിയ വഴിയോര ലോട്ടറി വിൽപനക്കാരി സ്മിജയാണ് ഇപ്പോൾ സമൂഹമാധ്യമങ്ങളിലെ താരം. സ്മിജയെ അഭിനന്ദിക്കാൻ സമാനമായ മറ്റൊരു ലോട്ടറിക്കഥയിലെ നായകനായ സത്യവാൻ സുരേഷും കഴിഞ്ഞ ദിവസം ആലുവയിലെത്തി. സത്യസന്ധതയ്ക്കുള്ള അംഗീകാരം എത്ര വൈകിയാലും തേടിയെത്തുമെന്നായിരുന്നു കിഴക്കേ കടുങ്ങല്ലൂരിലെ ലോട്ടറി ഏജന്റായ സുരേഷിന് സ്മിജയോട് പറയാനുണ്ടായിരുന്നത്.\n2011ലാണ് ആലുവ–മൂന്നാർ റോഡിൽ ചുണങ്ങംവേലി രാജഗിരി ആശുപത്രിക്കു സമീപമാണ് സ്മിജയും ഭർത്താവ് രാജേശ്വരനും ലോട്ടറി കട തുടങ്ങിയത്. ടിക്കറ്റ് വിൽപനയ്ക്കായി ഇവർ രണ്ടര വർഷം മുൻപ് ഒരു വാട്സാപ് ഗ്രൂപ്പും തുടങ്ങി. എസ്കെഎം ലോട്ടറീസ് എന്ന ഗ്രൂപ്പിൽ 213 അംഗങ്ങളുണ്ട്. ഇവരിൽ 12 പേർ തമിഴ്നാട്ടിലും കർണാടകയിലും താമസിക്കുന്ന മലയാളികളാണ്. ഓരോ ലോട്ടറിയും ഇറങ്ങുമ്പോൾ തന്റെ പക്കലുള്ള നമ്പറുകൾ സ്മിജ വാട്സാപ്പിൽ ഇടും. ആവശ്യക്കാർ അതു നോക്കി ഇഷ്ടമുള്ള നമ്പർ തിരഞ്ഞെടുക്കും.\nടിക്കറ്റിനുള്ള പണം ഗൂഗിൾ പേ ചെയ്താൽ മതി. പണം നൽകിയാലുടൻ ടിക്കറ്റിന്റെ ഫോട്ടോ അയയ്ക്കും. ഒറിജിനൽ സ്മിജ സൂക്ഷിക്കും. ചെറിയ സമ്മാനങ്ങൾ അടിക്കുന്നവർക്കു തുക ഗൂഗിൾ പേ ചെയ്യും. നാട്ടിലുള്ളവരുടെ അടുത്തു നേരിട്ടുപോയി പണം വാങ്ങും. കാക്കനാട് ലോട്ടറി ടിക്കറ്റ് അച്ചടിക്കുന്ന പ്രസ്സിൽ 450 രൂപ ദിവസക്കൂലിക്കാരായിരുന്നു സ്മിജയും രാജേശ്വരനും. രണ്ടാമത്തെ പ്രസവം കഴിഞ്ഞു കുട്ടിക്കു കാൻസർ വന്നതോടെ സ്മിജയ്ക്കു ജോലിക്കു പോകാൻ കഴിയാതായി.\nതലച്ചോറിൽ രക്തം കട്ടപിടിക്കുന്ന രോഗമുള്ള മൂത്ത മകന്റെ ചികിത്സയ്ക്കു മുൻകൂട്ടി പറയാതെ അവധി എടുത്തതിനു രാജേശ്വരനെ പിരിച്ചുവിട്ടു. ലോട്ടറി തട്ടിൽ ഇരിക്കുന്നതു രാജേശ്വരനാണ്. സ്മിജ ടിക്കറ്റ് കൊണ്ടുനടന്നു വിൽക്കും.2മക്കളും അമ്മയും രോഗികളായതിനാൽ രാവിലെ7മുതൽ3വരെ മാത്രമേ റോഡരികിൽ ലോട്ടറി കച്ചവടമുള്ളൂ. ബാക്കി സമയങ്ങളിൽ വാട്സാപ് വഴിയാണു വിൽപന.\n2012 ജനുവരി 21നു നറുക്കെടുത്ത കാരുണ്യ ലോട്ടറി ഒന്നാം സമ്മാനം ഒരു കോടി 40,000 രൂപ സുരേഷിന്റെ പക്കലുള്ള ടിക്കറ്റിനാണ് അടിച്ചത്. തലേ ദിവസം കണിയാൻകുന്ന് സ്വദേശി അയ്യപ്പൻ എന്ന മൈക്ക് സെറ്റുകാരൻ കടം വാങ്ങി മാറ്റിവച്ച5ടിക്കറ്റുകളിൽ ഒന്നായിരുന്നു അത്. അന്ന് 50 രൂപയാണു ടിക്കറ്റ് വില. പിറ്റേന്നു നറുക്കെടുപ്പാണെന്നും ഉച്ചയ്ക്കു മുൻപ് 250 രൂപ തന്നില്ലെങ്കിൽ വേറെ വിൽക്കുമെന്നും സുരേഷ് പറഞ്ഞിരുന്നെങ്കിലും അയ്യപ്പൻ ചെന്നില്ല. പണവും കൊടുത്തില്ല. ടിക്കറ്റ് മാറ്റിവച്ച കാര്യം തന്നെ വയോധികനായ അദ്ദേഹം മറന്നുപോയി.\nനമ്പറും അയ്യപ്പൻ കുറിച്ചെടുത്തിരുന്നില്ല. എന്നിട്ടും സമ്മാനം ലഭിച്ച ടിക്കറ്റ് സുരേഷ് അയ്യപ്പന്റെ വീട്ടിൽ എത്തിച്ചു കൊടുത്തു. അയ്യപ്പൻ തന്നെ അദ്ഭുതപ്പെട്ട നിമിഷം. മാള കുണ്ടൂർ സ്വദേശിയായ സുരേഷിന് അന്തിയുറങ്ങാൻ അടച്ചുറപ്പുള്ള വീടു പോലും ഇല്ലാത്ത കാലമായിരുന്നു അത്. കാശു തരാത്ത സ്ഥിതിക്ക് അയ്യപ്പനു ടിക്കറ്റിന് അവകാശമില്ലെന്നു പലരും ഉപദേശിച്ചെങ്കിലും സുരേഷ് വഴങ്ങിയില്ല. ഈ സംഭവത്തോടെയാണു സത്യവാൻ സുരേഷ് എന്നു പേരു വന്നത്. ഇന്ത്യയുടെ വിവിധ ഭാഗങ്ങളിലായി 129 സ്വീകരണങ്ങളാണു സുരേഷിനു ലഭിച്ചത്.\n25 ലക്ഷം രൂപ പാരിതോഷികവും കമ്മിഷൻ ഇനത്തിൽ എട്ടര ലക്ഷം രൂപയും കിട്ടി. വ്യവസായി കൊച്ചൗസേപ്പ് ചിറ്റിലപ്പള്ളിയാണ് ആദ്യം അനുമോദിച്ചത്. അദ്ദേഹം5ലക്ഷം രൂപ നൽകി. തമിഴ് നടന്മാരായ വിവേകും പാർഥിപനും കാഷ് അവാർഡ് പ്രഖ്യാപിച്ചു. പാർഥിപൻ ആയിടെ വാങ്ങിയ ഒരു കോടി രൂപയുടെ കാറിൽ കന്നിയാത്ര നടത്തിയതു സുരേഷായിരുന്നു. സുരേഷ് കയറിയിട്ടേ താൻ കയറൂ എന്നായിരുന്നു അദ്ദേഹത്തിന്റെ നിലപാട്. കാഞ്ചി കാമകോടി മഠത്തിലെ സ്വാമി ജയേന്ദ്ര സരസ്വതി അവിടേക്കു ക്ഷണിച്ച് ഒരു ലക്ഷം രൂപ നൽകി. മുംബൈ ഷണ്മുഖാനന്ദ സംഗീത സഭ രണ്ടര ലക്ഷം രൂപയും സുരേഷിന്റെ പൊക്കവും തൂക്കവുമുള്ള നിലവിളക്കും സമ്മാനിച്ചു.\nFirst published: March 25, 2021, 4:33 PM IST


സിമിയുടെ ബ്ലോഗ്: പ്രണയം, ബസ് സ്റ്റോപ്പില്\nചില ആള്‍കാര് സന്തോഷത്തോടെ ജീവിച്ച്, സന്തോഷത്തോടെ മരിക്കും. വേറെ ചില ആള്‍ക്കാര് ഒരുപാട് കഷ്ടപ്പെട്ട്, നരകിച്ച്, ഒന്നു വിങ്ങി മരിക്കും. അത് ഓരോ ആള്‍ക്കാരുടെയും സ്വഭാവം നോക്കിയാല് വളരെ നേരത്തേതന്നെ അറിയാം. ജന്മസ്വഭാവത്തിന്റെ കാമ്പ് പട്ടീടെ വാലുപോലെയാണ്. ചത്താലും മാറൂല്ല.\nഉദാഹരണത്തിന് എന്റെ കാര്യം തന്നെ എടുക്കാം. കടുപ്പിച്ച് ഒരു തീരുമാനം എടുക്കാന് അറിഞ്ഞുകൂടാ. മനസ്സ് മെഴുകുപോലെ ആണ്. എങ്ങോട്ടുവേണമെങ്കിലും വളയും. ഉറപ്പിച്ച് സിഗരറ്റുവലിക്കൂല്ലാ എന്നെടുക്കുന്ന തീരുമാനത്തിന്റെ ആയുസ്സ് അടുത്ത ബീഡിക്കട വരെയേ ഉള്ളൂ. എന്റെ അടുത്ത അഞ്ചുവര്‍ഷം (ഞാന് ദാ ആ മരച്ചുവട്ടില് വെറുതേ ഇരിക്കുന്നു) പത്തുവര്‍ഷം (ഭാര്യ വീട്ടിലിരുന്നു കരയുന്നു, നെടുവീര്‍പ്പിടുന്നു, ഞാന് അതേ മരച്ചുവട്ടില് വെറുതേ ഇരിക്കുന്നു), ഇരുപതു വര്‍ഷം (ഭാര്യയും മക്കളും കരച്ചില്, ഞാന് മരച്ചുവട്ടില്), എല്ലാം വളരെ പ്രവചനീയമാണ്. ഭൂതക്കണ്ണാടിയിലൂടെ സൂക്ഷിച്ചു നോക്കിയാല് മതി, ഭാവി മുഴുവനും കാണാം. ഒന്നും മാറൂല്ല. ജന്മസ്വഭാവത്തില് ഒരു കള്ളമോ കള്ളക്കളിയോ ഇല്ല. ചുരുക്കത്തില് ഇവന് നന്നാവൂല്ലാ എന്ന് ദൈവം എന്റെ നെറ്റിയില് എഴുതി ഒപ്പിട്ടു എന്നര്‍ത്ഥം.\nഅങ്ങനെയുള്ള ഞാന് ഒരു പെണ്കുട്ടിയെ പ്രേമിച്ചാല് എങ്ങനെ ഇരിക്കും?\nചിരിക്കരുത്, ഒന്നും ഊഹിക്കരുത്. പുച്ഛം അരുതേ അരുത്. ഇത് എന്റെ ഹൃദയത്തിനു വളരെ അടുത്ത കാര്യം ആണേ, അതുകൊണ്ടാണ്. പ്രണയം എനിക്ക് എന്നും സ്വര്‍ഗ്ഗത്തിലെ ഊഞ്ഞാ‍ലാട്ടം ഓലെ ആയിരുന്നു. മേഖങ്ങളില് മുങ്ങിപ്പൊങ്ങി, അപ്പൂപ്പന് താടിപോലെ, കാറ്റില് ഉലഞ്ഞ്, അങ്ങനെ. ചുരുക്കത്തില് ഞാന് ആരെയും പ്രേമിച്ചിട്ടില്ലെന്നു പറയാം. എങ്കിലും ഈ മരച്ചോട്ടില്, ബെഞ്ചില്, ബസ്സുകാത്തിരിക്കുമ്പോള്, പ്രേമം വരുമല്ലോ.\nപ്രണയത്തിന്റെ ചുറ്റുപാട് വളരെ കാല്‍പ്പനികമാണ്. ബസ്സ് സ്റ്റോപ്പില് അധികം ആരുമില്ല. രണ്ടു മീങ്കാരികള്. ഒരപ്പൂപ്പന്. പിറകിലെ ചായക്കടയില് “നീരാടുവാന്, നിളയില് നീരാടുവാന്” എന്ന് റേഡിയോ പാടുന്നു. ബസ്സാണെങ്കില് വരുന്നേയില്ല. സന്ധ്യ ആവാറായില്. ഞാനാണെങ്കില് വീട്ടില് തിരിച്ചെത്തി നോവല് വായിക്കുന്നതും, ചപ്പാത്തിയും ഉരുളക്കിഴങ്ങുകറിയും തിന്നുന്നതും ഒക്കെ വിചാരിച്ച് ഇങ്ങനെ മരവും ചാരിനില്‍ക്കുന്നു.\nവെറുതേ വീണ്ടും ബസ്സ് സ്റ്റോപ്പിലേക്കു നോക്കിയപ്പോള് അവള്. എവിടെനിന്നു പ്രത്യക്ഷപ്പെട്ടു എന്ന് അറിയില്ല. എവിടെയോ മുന്‍പ് കണ്ടപോലെ, നല്ല പരിചയം. ഒരുപാട് സ്വപ്നങ്ങളില് ഈ മുഖം കണ്ടതാവാം. ജീവിത സഖിയെ പലവെട്ടം സ്വപ്നത്തില് മെനഞ്ഞ്, മുഖവും ശരീരവും ആ ചിരിയുമൊക്കെ ഞാന് തനിയേ മനസ്സില് വരച്ചതാവാം. എന്തായാലും ഇപ്പോഴവള് സ്വപ്നവും സങ്കല്പവുമൊന്നും അല്ലാതെ, രക്തവും മാംസവും സാരിയുമായി, എന്നാലും ഒരു സ്വപ്നം പോലെ ബസ് സ്റ്റോപ്പില് നില്‍ക്കുന്നു. ചക്രവാളം പോലെ വളഞ്ഞ വഴിയിലോട്ട് ആരെയോ തിരക്കുന്ന പോലെ ഇടക്കിടയ്ക്ക് നോക്കുന്നു. എന്റെ മനസ്സില് പ്രണയത്തിന്റെ പൂമ്പൊടി ഒരു മഴപോലെ ചാറിത്തുടങ്ങുന്നു.\nനിങ്ങള്‍ക്കു തോന്നുന്നുണ്ടാവും ഞാന് ഒരു സ്ത്രീലമ്പടനാണെന്ന്. കാണുന്ന പെണ്ണുങ്ങളെയൊക്കെ കേറി പ്രേമിക്കന്. തെറ്റി. അങ്ങനെയല്ല. ഞാന് ഒരു സിനിമാനടിയെപ്പോലും പ്രേമിച്ചിട്ടില്ല. അലമാരയില് പൂട്ടിവെച്ചിരിക്കുന്ന കളിപ്പാട്ടങ്ങളോട് എനിക്ക് ഒരു കൊതിയും തോന്നിയിട്ടില്ല. പക്ഷേ കെട്ടിപ്പിടിച്ചു കിടക്കാന് ഒരു പാവക്കുട്ടി - അതെന്നും എന്റെ സ്വപ്നമായിരുന്നല്ലോ.\nബസ്സ് സ്റ്റോപ്പിലെ പെണ്‍കുട്ടി. ആദ്യനോട്ടത്തിലെ അനുരാഗം. നാളെയൊരുപക്ഷേ അവള് എന്നെനോക്കി മന്ദഹസിക്കുകയും, എന്റ്റെ മക്കളുടെ അമ്മയാവുകയും, ആ മെലിഞ്ഞുനീണ്ട വിരലുകള് എന്റെ തലമുടിയിലൂടെ ഓടിക്കുകയും, എന്റെ ചെവിയില് ഒരു രഹസ്യം പറയുകയും, അപ്പോഴവളുടെ ചുടുനിശ്വാസം കവിളില് തട്ടി എന്റെ എല്ലാ രോമങ്ങളും എഴുന്നേറ്റു നില്‍ക്കുകയും ചെയ്തേക്കാം.\nഎനിക്കവളോടു മിണ്ടണം. എന്തു മിണ്ടും? അവളുടെ ചിരിയുടെ വശ്യതയില് ഞാനുരുകി എന്നു പറഞ്ഞാലോ? ഛെ, ഛെ, ബോറന് ഡയലോഗ്. അവളുടെ സാരി മനോഹരമായിരിക്കുന്നു എന്നു പറഞ്ഞാലോ? എനിക്കവളെ ആദ്യനോട്ടത്തില് തന്നെ ഒരുപാട് ഇഷ്ടപ്പെട്ടുവെന്നും, അവളെ വിവാഹം കഴിക്കണമെന്നും, അവളോടൊത്ത് വീട്ടിന്റെ മുറ്റത്തെ മാവിന് ചുവട്ടില് ചൂരല് കസാ‍രയിലിരുന്ന് കപ്പലണ്ടി തിന്നണമെന്നും പറഞ്ഞാലോ? ഞാന് ഇങ്ങനത്തെ ഡയലോഗുകള് ഒക്കെ സിനിമയില് മാത്രമേ കണ്ടിട്ടുള്ളൂ. സിനിമയില് കോമളനായ നായകന് ഇതു പറയുമ്പോള് പല നായികമാരും ചിരിച്ച്, നാണിച്ച്, കാല്‍നഖം കൊണ്ടു ചിത്രം വരക്കുകയും മുഖം പൊത്തുകയും, പൊട്ടിച്ചിരിച്ച് വിദൂരതയിലേക്ക് ഓടിപ്പോവുകയും ചെയ്യാറുണ്ട്. പക്ഷേ മറ്റുപല നായികമാരും ഇംഗ്ലീഷില് ചീത്തവിളിക്കുകയും, കരയുകയും, നായകന്റെ മുഖത്തടിക്കുകയും ചെയ്യാറുണ്ടല്ലോ. അവള് കോപിച്ചാലോ? ഞാന് ഉരുകിപ്പോവില്ലേ? എന്റെ നെറ്റിയും കൈപ്പത്തിയും വിയര്‍ക്കുന്നു. സമയം എത്രയായി എന്നു ചോദിച്ചാലോ? ബസ്സ് എപ്പൊ വരും എന്നു ചോദിച്ചാലോ? കുട്ടീ, കുട്ടീടെ പേരെന്താ എന്നു ചോദിച്ചാലോ? രണ്ട് അപരിചിതര് ആദ്യമായി തമ്മില് കാണുമ്പോള് എന്തൊക്കെയാണ് ചോദിക്കുക. എനിക്ക് ഒരു പിടിയും ഇല്ല. ഒരു പുസ്തകവും എന്നെ പഠിപ്പിച്ചിട്ടുമില്ല. അവളെ നൊക്കി ഒന്നു വശ്യമായി ചിരിച്ച് അവള് ചിരിക്കുമോ എന്നു നോക്കിയാലോ? ദൈവമേ എന്തൊരു വീര്‍പ്പുമുട്ടല്. അവള് ചിരിച്ചില്ലെങ്കിലോ? ഒന്ന് ചുമച്ച് ശബ്ദമുണ്ടാക്കി അവള് തിരിഞ്ഞുനോക്കുമോ എന്നു നോക്കിയാലോ? പിന്നെ എന്തൊക്കെ സംസാരിക്കും. ഞാനാരാണെന്നും എന്റെ പേര് എന്താണെന്നും പറഞ്ഞാലോ? എന്റെ പേര് ഒരു നല്ല പേരല്ലെങ്കിലോ? മറ്റൊരു പൂവാലന് എന്നു കരുതി അവള് മുഖം തിരിക്കൂല്ലേ.\nഇതെന്തേ ഞാന് ഇങ്ങനെ? ഇതുവരെ ഞാന് സ്ത്രീകളെ കണ്ടിട്ടില്ലേ? ആദ്യമായാണോ ബസ് സ്റ്റോപ്പും ഒരു പെണ്‍കുട്ടിയുമൊക്കെ. ഇതാ ഒരു ബസ്സ് വന്ന് രണ്ടു ബെല്ലടിച്ച് പോവുന്നു. വീട്ടില് പോവണ്ടേ? ചപലന്. പക്ഷേ ഏകാന്തതയില് പ്രണയത്തിന്റെ ഒരു തൂവല് എന്നെ തലോടാന് ഞാന് ഒരുപാട് ആശിച്ചുവല്ലോ. വീണ്ടും ബസ്സുകള് വരുന്നു, പോവുന്നു. എന്റെ ജീവിതത്തിലെന്താ ആരും വരാത്തതും പോവാത്തതും? എനിക്കുചുറ്റും പെയ്ത മഴയിലും ഞാന് മാത്രം എന്തേ നനയാതെ, വരണ്ടുപോവുന്നത്?\nഅവള്. ഒതുങ്ങിയ ഉടല്. സര്‍പ്പസൌന്ദര്യം പത്തിവിടര്‍ത്തിയാടുന്നു. തലയില് ഇന്ദ്രനീലം ജ്വലിക്കുന്നു. എന്റെ ശരീരമാകെ വിയര്‍ക്കുകയും ശ്വാസം വേഗത്തിലാവുകയും ചെയ്യുന്നു. അവളുടെ സൌന്ദര്യം നിലാവുപോലെ എന്നെ ചൂഴ്ന്ന് നെഞ്ചില് ഒരു പിടച്ചിലാവുന്നു. മുടിയഴിച്ചിട്ട ഒരു യക്ഷിയായി നീ എന്നെ വാരിയെടുക്കുകയും പനമുകളിലിരുന്ന് എന്നെ ലാളിക്കുകയും, എന്റെ അസ്ഥികള് വാരി താഴേക്കെറിയുകയും ചെയ്തെങ്കില്. ദേഹമില്ലാതെ എന്റെ പ്രാണന് ഒരു ചിത്രശലഭമായ് പാറി നിന്റെ മുടിയിലിരുന്നെങ്കില്..\nഅവസാനത്തെ ബസ്സ്. വെളിച്ചത്തിന്റെയും ശബ്ദത്തിന്റെയും കൂടാരം. എന്റെ വീട് വേറെയേതോ ഒരു ലോകത്താണെന്നു തോന്നുന്നു. അവസാനത്തെ യാത്രക്കാരനും കയറുന്നു. അവള് അനങ്ങുന്നില്ല. പത്മനാഭസ്വാമി ക്ഷേത്രത്തിലെ ശിലാപ്രതിമ പോലെ അനങ്ങാതെ ദൂരേക്കു നോക്കുന്നു. കണ്ടക്ടര് ഏതോ സ്ഥലത്തിന്റെ പേരു വിളിക്കുന്നു. ഓര്‍മ്മയിലെവിടെയോ ആരോ അവിടെയല്ലേ നിന്റെ വീട്? എന്നു ചോദിക്കുന്നു. തിനാളത്തിനു ചുറ്റും പറക്കുന്ന പ്രാണി, സൂര്യനുചുറ്റും കറങ്ങുന്ന ഭൂമി, ഇവര്‍ക്കൊക്കെ എന്തു വീട്, എന്തു കൂട്? ഈ നദീതീരത്തെ കറ്റില് നിന്ന് ഞാനേതുമരുഭൂമി തേടിപ്പോവണം? നിന്റെ ഒരു പുഞ്ചിരിയിലുരുകി, അലിഞ്ഞലിഞ്ഞ് ഞാന് ഇവിടെ ലയിക്കട്ടെ. കണ്ടക്ടര് എന്നെ ഒരു വിചിത്ര വസ്തുവിനെപ്പോലെ സാകൂതം നോക്കുന്നു, ഇരട്ടമണിയടിക്കുന്നു. കാലപാശം പോലെ ലക്ഷ്യം എന്നെ കൊളുത്തിവലിക്കുന്നു. വിദൂരതയില് ഏതോ വീടും പുസ്തകങ്ങളും സ്ഥലങ്ങളും എല്ലാം മങ്ങുകയും തെളിയുകയും ചെയ്യുന്നു. സൂര്യനെനോക്കുന്ന സൂര്യകാന്തിയെപ്പോലെ\nഅനങ്ങാതെ, മുഖം മാറ്റാതെ, കണ്ണിമചിമ്മാതെ, ഞാന് നില്‍ക്കുന്നു. ബസ്സിന്റെ ശബ്ദം പയ്യെ മറയുന്നു. ശബ്ദത്തിനുശേഷം വീണ്ടും ശാന്തത.\nവീണ്ടും മെല്ലെ വെളിച്ചം. സായംസന്ധ്യയില് വെളിച്ചം വിതറിക്കൊണ്ട്, ചക്രവാളത്തിലൂടെ, മെല്ലെ പുഷ്പകവിമാ‍നം താഴേക്ക് ഇറങ്ങിവന്നു. സ്വര്‍ണ്ണചക്രങ്ങളും മനം മയക്കുന്ന മധുരസംഗീതവും. സര്‍വ്വാഭരണവിഭൂഷിതനായി, പ്രൌഢനായി, തന്റെ പത്തു തലകളിലും മന്ദഹാസം തൂകി രാവണന് പുഷ്പകവിമാനത്തിന്റെ ചില്ല താഴ്ത്തുന്നു. പിളര്‍ന്നുപോകുന്ന ഭൂമിയില് പതിയെ കാലുകളമര്‍ത്തി അവള് തെന്നിനീങ്ങുന്നു. രാവണനെ നോക്കി എന്തേ ഇത്ര വൈകിയതെന്നു പരിഭവിക്കുന്നു. പുഷ്പകവിമാനത്തിന്റെ വാതില് തുറക്കുന്നു. ആയിരം അസുരന്മാര് ആകാശത്തുനിന്ന് ശംഖധ്വനികള് മുഴക്കുന്നു. ദേവന്മാര് പുഷ്പവര്‍ഷം നടത്തുന്നു. ഭൂമി ചുറ്റും നിന്ന് കത്തുന്നു. ലക്ഷ്മണനും ഹനുമാനുമില്ലാതെ, വനവും രാമരാജ്യവുമില്ലാതെ, ആരോരുമില്ലാതെ, രാമന്റെ ദേഹം വിറയ്ക്കുന്നു. മരുഭൂമിയുടെ നടുവില്, കണ്ണെത്താത്ത മണല്‍പ്പരപ്പില്, രാത്രിയില്, കൂട്ടിന് ചന്ദ്രനോ നക്ഷത്രങ്ങളോ പോലുമില്ലാതെ, ഒറ്റയ്ക്ക് സഞ്ചാരിയുടെ കാലുകള് തളരുന്നു. ദേഹം പതിയെ ബസ്സ് സ്റ്റോപ്പിലെ ബെഞ്ചിലേക്ക് ചരിയുന്നു. എല്ലാമറിയുന്ന ആല്‍മരം മെല്ലെ ഇലകള്‍കുലുക്കി കലമ്പല് കൂട്ടുന്നു. മെല്ലെ, ഒരാലില, കാറ്റിലൂടെ ഉതിര്‍ന്ന് താഴേയ്ക്കു വീഴുന്നു.\ndon't worry.......go to next bus stop.......there maybanother cute girl waiting4bus..(joking)\nstory s gud....d words u usd r also nice.\nഒരു മാഗസിന് എഡിറ്റര് എന്നോട് പ്രണയത്തെക്കുറിച്ചുള്ള നല്ല ബ്ലോഗുകള് വല്ലതുമുണ്ടോ എന്ന് ചോദിച്ചപ്പോള് തിരഞ്ഞപ്പോഴാണ് താങ്കളുടെ ബ്ലോഗ് കണ്ടത്. വായിച്ചു. നല്ല വര്‍ണ്ണനയും ഭാവനയും. ഞാന് ഈ ബ്ലോഗ് നിര്‍ദ്ദേശിച്ചെങ്കിലും അവരുടെ മാഗസിന് ചേര്‍ന്ന മറ്റേതോ ബ്ലോഗ് അവര് തിരഞ്ഞെടുത്തു. അവര്‍ക്കും ഇത് ഇഷ്ടപ്പെട്ടു. ഇതു കുറച്ചുകൂടി ആഴത്തിലുള്ളതായതുകൊണ്ടാവാം അവര് മറ്റേതോ ഒന്ന് തിരഞ്ഞെടുത്തത്.


ഷാര്‍ജയില് വീട്ടുവേലക്കാരി കൊല്ലപ്പെട്ട നിലയില്; പോലിസ് അന്വേഷണം തുടങ്ങി | maid found murdered in sharjah - Malayalam Oneindia\nUpdated: Tue, Feb 27, 2018, 9:48 [IST]\nഷാര്‍ജ: ഗള്‍ഫ് രാജ്യങ്ങളിലെ ഗാര്‍ഹികത്തൊഴിലാളികളുടെ സുരക്ഷിതത്വവുമായി ബന്ധപ്പെട്ട ചര്‍ച്ചകള് ശക്തിപ്രാപിക്കുന്നതിനിടയില് ഷാര്‍ജയിലും ഒരു കൊലപാതകം. യുഎഇ പൗരന്റെ വീട്ടില് ജോലിചെയ്യുന്ന 31കാരിയായ എത്യോപ്യന് യുവതിയാണ് വീട്ടിനകത്ത് ക്രൂരമായി കൊലചെയ്യപ്പെട്ടതായി കണ്ടെത്തിയത്. ഷാര്‍ജയിലെ അല് ദൈദ് ഏരിയയിലാണ് സംഭവം. ശരീരത്തിന്റെ വിവിധ ഭാഗങ്ങളില് കുത്തേറ്റാണ് യുവതി കൊലചെയ്യപ്പെട്ടിരിക്കുന്നത്.\nമൂന്നു മാസത്തിനിടയില് സൗദിയില് പിടിയിലായത് 6.7ലക്ഷം അനധികൃത താമസക്കാര്!\nഇമാറാത്തി സ്‌പോണ്‍സറുടെ വീട്ടില് വച്ച് തന്നെയാണ് കൊലപാതകം നടന്നത്. ഇക്കാര്യം ഗൃഹനാഥന് തന്നെ പോലിസിനെ വിളിച്ചറിയിക്കുകയായിരുന്നു. ഉടന് ഫോറന്‍സിക് വിദഗ്ധര്, സി.ഐ.ഡി, കുറ്റാന്വേഷണ വിദഗ്ധര് തുടങ്ങിയവര് ഉള്‍പ്പെടുന്ന സംഘം ആംബുലന്‍സും മറ്റ് സംവിധാനങ്ങളുമായി വീട്ടിലെത്തി പരിശോധന നടത്തി. അപ്പോഴേക്കും യുവതി മരിച്ചുകഴിഞ്ഞിരുന്നു. മരണകാരണം പരിശോധിക്കുന്നതിനായി പോലിസ് മൃതദേഹം ഫോറന്‍സിക് ലബോറട്ടറിയിലേക്ക് മാറ്റി. കുറ്റകൃത്യം നടന്ന സ്ഥലത്തെ വിരലടയാളം, മൊബൈല് ഫോണ് തുടങ്ങിയ തെളിവുകള് ഫോറന്‍സിക് വിദഗ്ധര് ശേഖരിച്ചു.\nയുവതിയുടെ വയറ്റിലും കഴുത്തിലും മുഖത്തും ആഴത്തില് മുറിവേറ്റതായി പരിശോധനയില് വ്യക്തമായി. ഇതുവഴി രക്തംവാര്‍ന്നാണ് മരണം സംഭവിച്ചത്. എന്നാല് കൊലപാതകത്തിന് പിന്നില് ആരാണെന്നോ എന്താണ് കാരണമെന്നോ വ്യക്തമായിട്ടില്ല. സംഭവവുമായി ബന്ധപ്പെട്ട് അന്വേഷണം നടത്താന് പ്രത്യേക ക്രിമിനില് ഇന്‍വെസ്റ്റിഗേഷന് സംഘത്തിന് രൂപം നല്‍കിയിട്ടുണ്ട്. വീട്ടുടമയെയും കുടുംബാംഗങ്ങളെയും പോലിസ് കസ്റ്റഡിയിലെടുത്ത് ചോദ്യം ചെയ്തുവരികയാണ്.\nനേരത്തേ കുവൈത്ത് ഉള്‍പ്പെടെയുള്ള ഗള്‍ഫ് നാടുകളില് വിദേശികളായ വീട്ടുജോലിക്കാര്‍ക്കെതിരേ നടക്കുന്ന പീഡനങ്ങള് അന്താരാഷ്ട്ര തലത്തില് ചര്‍ച്ചയായിരുന്നു. പീഡനമരണങ്ങളെയും ആത്മഹത്യകളെയും തുടര്‍ന്ന് കുവൈത്തിലേക്ക് ഗാര്‍ഹികത്തൊഴിലാളികളെ അയക്കുന്നത് നിര്‍ത്തിവയ്ക്കാന് ഫിലിപ്പീന്‍സ് ഭരണകൂടം കഴിഞ്ഞ ദിവസം തീരുമാനിച്ചിരുന്നു.\nബാത്ത്റൂമിൽ ശ്രീദേവിയെ കണ്ടെത്തിയത് ഹോട്ടൽ ബോയ്!! വെള്ളത്തിലല്ല, തറയിൽ; ജീവനുണ്ടായിരുന്നു!\nmaid sharjah sexual abuse harrassement ഷാര്‍ജ വീട്ടുവേലക്കാരി കൊലപാതകം ഗാര്‍ഹിക പീഡനം ലൈംഗിക പീഡനം കുവൈത്ത്\nmaid found murdered in sharjah


ഡി റോസി ഉത്തേജക മരുന്ന് ഉപയോഗിച്ചില്ല, വിലക്ക് ഇല്ല!!. - Fanport - Sports News Malayalam\nSunday, Aug 18, 2019 04:16 PM\nHome Football ഡി റോസി ഉത്തേജക മരുന്ന് ഉപയോഗിച്ചില്ല, വിലക്ക് ഇല്ല!!.\nഡി റോസി ഉത്തേജക മരുന്ന് ഉപയോഗിച്ചില്ല, വിലക്ക് ഇല്ല!!.\nമുൻ മാഞ്ചസ്റ്റർ യുണൈറ്റഡ് സ്ട്രൈക്കർ ഡി റോസി ഉത്തേജ മരുന്ന് ഉപയോഗിച്ചില്ല എന്ന് അന്വേഷണത്തിൽ തെളിഞ്ഞു. നേരത്തെ താരത്തിന് ഒരു വർഷത്തെ വിലക്കുണ്ടാകുമെന്ന് അഭ്യൂഹമുണ്ടായിരുന്നു. എന്നാൽ തെറ്റു ചെയ്തില്ല എന്ന് തെളിഞ്ഞതോടെ നടപടികളിൽ നിന്നും റോസി രക്ഷപ്പെട്ടു. കഴിഞ്ഞ സീസണിൽ ജിനോവയും ബെനവെന്റോയും തമ്മിലുള്ള മത്സരത്തിനു ശേഷം ആയിരുന്നു ഡി റോസി കുഴപ്പത്തിലായത്.\nഡി റോസിയെ അന്ന് നടന്ന ടെസ്റ്റിൽ പോസിറ്റീവ് ആയി കണ്ടെത്തിയിരുന്നു. എന്നാൽ നാലു മാസമായി നീണ്ടു നിന്ന് അന്വേഷണത്തിന് ഒടുവിൽ താരം തെറ്റു ചെയ്തില്ല എന്ന് അന്വേഷണസംഘം വിധിച്ചു. ഇപ്പോൾ ഒരു ക്ലബിലും ഡി റോസി കളിക്കുന്നില്ല. ഈ വാർത്തയിൽ സന്തോഷമുണ്ടെന്നും ഇനി വീണ്ടും ഫുട്ബോൾ ഗ്രൗണ്ടിൽ എത്തുകയാണ് ലക്ഷ്യമെന്നും താരം പറഞ്ഞു\nPrevious articleശ്രീലങ്കയോട് പരാജയപ്പെട്ട് പാക്കിസ്ഥാന് U19 ഏഷ്യ കപ്പില് നിന്ന് പുറത്ത്\nNext articleകേരളത്തിനെതിരെ അനായാസ ജയം സ്വന്തമാക്കി ഹൈദ്രാബാദ്


കമ്മീഷൻ കുറഞ്ഞു; ബാറുകളടച്ച് പ്രതിഷേധവുമായി ബാറുടമകൾ ! സംസ്ഥാനത്ത് ഇന്നു മുതൽ ബാറുകൾ അടച്ചിടും. ബെവ്കോ വെയര് ഹൗസ് മാര്‍ജിന് വര്‍ധിപ്പിച്ചതോടെ നഷ്ടമെന്ന് ബാറുടമകളുടെ വാദം. പ്രശ്നം പരിഹരിക്കാമെന്ന് സർക്കാരും. പ്രശ്നം പരിഹരിക്കുന്നതുവരെ ബാറടച്ചിടും ! കൺസ്യൂമർഫെഡിനും നഷ്ടം; ജീവനക്കാരും സമരത്തിലേക്ക്\nകൊച്ചി: സംസ്ഥാനത്ത് ഇന്ന് മുതല് ബാറുകള് അടച്ചിട്ട് പ്രതിഷേധിക്കാനൊരുങ്ങി ബാറുടമകൾ. ഫെഡറേഷന് ഓഫ് കേരള ഹോട്ടല് അസോസിയേഷന്റെതാണ് തീരുമാനം. വെയര് ഹൗസ് മാര്‍ജിന് ബെവ്കോ വര്‍ധിപ്പിച്ചതിനെതിരെയുള്ള പ്രതിഷേധത്തെ തുടർന്നാണ് ബാറുകൾ അടച്ചിട്ടുള്ള പ്രതിഷേധം.\nബെവ്കോ വെയർഹൗസ് മാർജിൻ വർധിപ്പിച്ചതോടെ ബാറുകൾക്ക് മദ്യത്തിനായുള്ള മുതൽമുടക്ക് വർധിച്ചത്. ഇതു നഷ്ടമുണ്ടാക്കുമെന്നാണ് ബാറുടമകൾ പറയുന്നത്.\nഈ പ്രശ്നം പരിശോധിക്കാമെന്ന് ബാറുടമകൾക്ക സര്‍ക്കാര് ഉറപ്പുനല്‍കിയെങ്കിലും തീരുമാനം ഉണ്ടാകുന്നതുവരെ ബാറുകള് പ്രവര്‍ത്തിക്കില്ലെന്ന് അസോസിയേഷന് അറിയിച്ചു. ഇന്നു ബാറുകൾ തുറന്നിട്ടില്ല. കൺസ്യൂമർ ഫെഡിനും ഇതേ പ്രശ്നമുണ്ട്.\nബെവ്കോ കമ്മീഷൻ ഉയർത്തിയതോടെ അവരുടെ വരുമാനത്തിലും ഇടിവുണ്ട്. കൺസ്യൂമർ ഫെഡ് ചില്ലറ മദ്യവിൽപ്പന ശാലകളിലെ വരുമാനം ഉപയോഗിച്ചാണ് മറ്റു സ്ഥാപനങ്ങളിലെ ജീവനക്കാരുടെ കൂടി ശമ്പളം നൽകുന്നത്.


ഖബര് സിയാറത്തും ഖബര് പൂജയും\nപകലന്തിയോളം ജനനിബിഡമായിരുന്നു ആ മഖ്‌ബറ. ആണും പെണ്ണും അത്യധികമായ ഭയക്തി ബഹുമാനത്തോടെ മഖാമിന്റെ പരിസരത്ത് പ്രാര്‍ഥനയിലും ഖുര്‍ആന് പാരായണത്തിലും നിരതരായിരുന്നു. മഖാമിനകത്തെ ഇടുങ്ങിയ മുറിയില് ഖബറിനെ വലംവെക്കാനും ഖബറിന് മുന്നില് സുജൂദില് വീഴാനും ഖബറിന് മേല് പച്ചപ്പട്ട് വിരിക്കാനും നേര്‍ച്ചപ്പൂവ് വിതറാനും ആളുകള് തിക്കും തിരക്കും കൂട്ടുന്നു. സ്‌ത്രീകള് ഹിജാബിന്റെ നിയമങ്ങളെല്ലാം ലംഘിച്ച് മഖാമിന്റെ മതിലിനോട് ചേര്‍ന്നിരുന്ന് നിലവിളിക്കുന്നു, പ്രാര്‍ഥിക്കുന്നു, ഖുര്‍ആന് ഓതുന്നു, നെഞ്ചത്തടിക്കുന്നു, മതിലില് മുഖമമര്‍ത്തിക്കരയുന്നു, മതിലിനെ പൊത്തിപ്പിടിച്ച് പ്രാര്‍ഥിക്കുന്നു, സുജൂദ് ചെയ്യുന്നു, മഖാമിന് നേരെ തിരിഞ്ഞ് നമസ്‌കരിക്കുന്നു. അവരിലധികവും യുവതികള്! ആരും അവരെ വിലക്കുകയോ തടയുകയോ ചെയ്യുന്നില്ല. ആണും പെണ്ണുമായി, പണ്ഡിതരും പാമരരുമായി, പുരോഹിതരും പൂജാരികളുമായി നൂറുകണക്കിനാളുകള് അവിടെയുള്ള രണ്ട് മഖ്‌ബറകളെ ചുറ്റിപ്പറ്റി അപ്പോഴവിടെയുണ്ടായിരുന്നു.\nഅല്ലാഹുവിന് ഏറ്റവും വെറുപ്പുള്ള ശിര്‍ക്ക് നഗ്നതാണ്ഡവം നടത്തുന്ന ഈ മഖാം പരിസരത്ത് അധികസമയം നില്‍ക്കാന് തോന്നിയില്ല. അല്ലാഹുവിന്റെ ശിക്ഷയിറങ്ങുമോ എന്ന ഭയം നിമിത്തം വേഗം പുറത്തുകടന്നു. ഇസ്‌ലാമിന്റെയും മുസ്‌ലിംകളുടെയും പേരില് നടക്കുന്ന ബഹുദൈവത്വ ജീര്‍ണത നേരില് കാണാനുള്ള ഭാഗ്യമോ നിര്‍ഭാഗ്യമോ ഓര്‍ത്ത്, സമുദായത്തിന്റെ ഗതിയോര്‍ത്ത് ലജ്ജിച്ച് അവിടെ നിന്നും പുറത്തുകടന്നു.\nഡല്‍ഹിയിലെ നിസാമുദ്ദീന് ഔലിയയുടെ മഖ്‌ബറയില് നിന്നുള്ള അനുഭവമാണിത്. ഉത്സവങ്ങളും ഉറൂസുകളും നടത്തി പരിപാലിക്കപ്പെടുകയും പരിപോഷിപ്പിക്കപ്പെടുകയും ഖബര് സിയാറത്താണെന്നും മഖ്‌ബറകളില് മറമാടപ്പെട്ട മഹാന്മാരെ മുന് നിര്‍ത്തി അല്ലാഹുവിനോട് `തവസ്സുല്' ചെയ്‌തു പ്രാര്‍ഥിക്കുകയാണെന്നും അതില് തെറ്റൊന്നുമില്ലെന്നുമാണ് യാഥാസ്ഥിതിക പണ്ഡിതന്മാരുടെ പക്ഷം.\nഎന്നാല് പ്രവാചകന്റെ(സ) കാലത്ത് മക്കയിലെ ബഹുദൈവാരാധകര് ഇബ്‌റാഹീം, ഇസ്‌മാഈല്(അ) തുടങ്ങിയ നബിമാരുടെയും ലാത്ത, ഉസ്സ തുടങ്ങിയ മഹാന്മാരുടെയും പ്രതിമകളുണ്ടാക്കി അവരോട് പ്രാര്‍ഥിക്കുകയും അവരിലേക്ക് നേര്‍ച്ച നേരുകയും ചെയ്‌തതിനെപ്പറ്റി അവരുടെ വാദഗതികള് എന്തായിരുന്നുവെന്ന് വിശുദ്ധ ഖുര്‍ആന് പറയുന്നത് നോക്കുക: ``അല്ലാഹുവിന് പുറമെ അവര്‍ക്ക് ഉപകാരമോ ഉപദ്രവമോ ചെയ്യാത്തവയെയാണ് അവര് ആരാധിക്കുന്നത്. ഇവര് അല്ലാഹുവിങ്കല് ഞങ്ങളുടെ ശുപാര്‍ശകരാണ് എന്നവര് പറയുകയും ചെയ്യുന്നു. (നബിയേ) പറയുക: ആകാശങ്ങളിലും ഭൂമിയിലും അല്ലാഹുവിനറിയാത്തത് നിങ്ങളവനെ അറിയിക്കുകയാണോ? അവനത്രെ പരിശുദ്ധന്. അവര് പങ്കുചേര്‍ക്കുന്നതില് നിന്നെല്ലാം അല്ലാഹു ഉന്നതനായിരിക്കുന്നു.'' (യൂനുസ് 18)\n``അല്ലാഹുവിന് പുറമെ രക്ഷാധികാരികളെ സ്വീകരിച്ചവര് (പറഞ്ഞിരുന്നത്) ഇവര് അല്ലാഹുവിലേക്ക് ഞങ്ങളെ അടുപ്പിക്കുവാന് വേണ്ടി മാത്രമാണ് ഇവരെ ഞങ്ങള് ആരാധിച്ചിരുന്നത് എന്നാണ്.'' (സുമര് 3)\nമഹാന്മാരായ അമ്പിയാക്കളുടെയും ഔലിയാക്കളുടെയും ബിംബങ്ങളുണ്ടാക്കി പൂജിച്ചപ്പോള് മക്കയിലെ ബഹുദൈവ വിശ്വാസികള് പറഞ്ഞ ഇതേ മറുപടി തന്നെയാണ് ജാറങ്ങളില് ആഗ്രഹസഫലീകരണത്തിന് പോകുന്നവര്‍ക്കും പറയാനുള്ളത്. മരണ സ്‌മരണയുണര്‍ത്താനും പരലോക ചിന്തയുണ്ടാക്കാനുമാണ് ഖബര് സിയാറത്ത് നബി(സ) സുന്നത്താക്കിയത്. ഇക്കാര്യം സ്വഹീഹായ ഹദീസുകളില് സ്ഥിരപ്പെട്ടതാണ്. ഖബര് സിയാറത്തിനെ ആരും എതിര്‍ത്തിട്ടില്ല, എതിര്‍ക്കുന്നുമില്ല. എന്നാല് നിസാമുദ്ദീന് ഔലിയയുടെ ദര്‍ഗയിലും മറ്റും നടക്കുന്നത് ഖബര് സിയാറത്തല്ല, ഖബര്‍പൂജയാണ്. ഓരോ ദിവസവും ആയിരക്കണക്കിന് പച്ചത്തുണികളാണ് നേര്‍ച്ചയായി ആ മഖ്‌ബറയില് സമര്‍പ്പിക്കപ്പെടുന്നത്. കഅ്‌ബയുടെ പരിസരത്ത് പോലും കാണാത്ത അതിരുവിട്ട ഭക്തി പാരവശ്യമാണ് ദര്‍ഗകളില് കാണുന്നത്. ഇവരെ സേവിക്കാന് കുറെ മുസ്‌ലിം `പൂജാരി'മാരുമുണ്ട്.\nപ്രവാചകന്റെ(സ) അന്തിമ വസിയ്യത്തിനെ കാറ്റില് പറത്തി ഇത്തരം മഖ്‌ബറകള് പൂജാകേന്ദ്രങ്ങളാകുകയാണ്! ഇതിനെ ന്യായീകരിക്കാന് കുറെ പുരോഹിതന്മാരും. മുസ്‌ലിംകള് അധസ്ഥിതരും നിന്ദിതരുമാകാന് വേറെ കാരണം തെരയുന്നതെന്തിന്? ദൈവിക കാരുണ്യത്തില് നിന്ന് മുസ്‌ലിംകള് അകറ്റപ്പെടാനും ദൈവകോപത്തിന്റെ കാഹളം മുഴങ്ങാനും ഇതില്‍പരം കാരണം വേറെയന്തിന്? സമുദായത്തിന്റെ അസ്‌തിത്വം നിലനിര്‍ത്താന് ഇസ്‌ലാമിനോട് സ്‌നേഹമുള്ള, പരലോകബോധമുള്ള മുസ്‌ലിംകളെല്ലാം ഈ കടുത്ത തിന്മക്കെതിരെ ഒറ്റക്കെട്ടായി പ്രതികരിക്കേണ്ടിവരും. ഇതിനോട് മൗനം പാലിക്കുകയോ ഇതിനെ ന്യായീകരിക്കുകയോ ചെയ്യുന്ന പുരോഹിതന്മാരുടെ താല്‌പര്യം ഇസ്‌ലാമിനു പുറത്താണ്. ഇത്തരം ദുരാചാരകേന്ദ്രങ്ങളുടെ പാര്‍ശ്വവര്‍ത്തികളായി ജീവിക്കുകയും ഇതിലൂടെ വരുന്ന അവിഹിത വരുമാനത്തിന്റെ വിഹിതം പങ്കിട്ടെടുത്ത് ജീവിതം തള്ളിനീക്കുകയും ചെയ്യുന്നവരാണിവരിലധിക പേരും. പരലോകത്തെക്കാള് ഇഹലോകത്തിന് മുന്‍ഗണന കൊടുക്കുന്ന ഇത്തരം പണ്ഡിത പുരോഹിതന്മാരില് നിന്ന് ഒരു ഗുണവും ഇസ്‌ലാമിക സമൂഹത്തിനുണ്ടാകില്ലെന്നുറപ്പാണ്.\nസുന്നത്തായ ഖബര് സിയാറത്തും ശിര്‍ക്കിലേക്ക് നയിക്കുന്ന ഖബര് പൂജയും തമ്മിലുള്ള വ്യത്യാസം വ്യക്തമാക്കിത്തരുന്ന ഏതാനും പ്രമാണ വാക്യങ്ങള് താഴെ:\n``നബി(സ) പറഞ്ഞു: ഞാന് നിങ്ങളോട് ഖബര് സിയാറത്ത് നിരോധിച്ചിരിക്കുന്നു. ഇനി നിങ്ങള് ഖബ്‌റുകള് സന്ദര്‍ശിച്ചുകൊള്ളുവിന്. അത് നിങ്ങളെ മരണത്തെ ഓര്‍മിപ്പിക്കുന്നതാണ്.'' (തിര്‍മുദി, മുസ്‌ലിം)\n``ജാബിര്(റ) പറയുന്നു: ഖബ്‌റുകള് കുമ്മായമിടുക, അതിന്മേല് വല്ലതും നിര്‍മിക്കുക എന്നിവ നബി(സ) നിരോധിച്ചിരിക്കുന്നു.'' (മുസ്‌ലിം)\n``നബി(സ) പറഞ്ഞു: അവര് (ജൂത, ക്രിസ്‌ത്യാനികള്) അവരുടെ പ്രവാചകന്മാരുടെയും സജ്ജനങ്ങളുടെയും ഖബ്‌റുകള് പ്രാര്‍ഥനാ മന്ദിരങ്ങളാക്കി. എന്നാല് നിങ്ങള് ഖബ്‌റുകളെ പ്രാര്‍ഥനാ മന്ദിരങ്ങളാക്കരുത്. ഞാന് അതിനെ നിങ്ങളോട് നിരോധിക്കുന്നു.'' (മുസ്‌ലിം)\n``നബി(സ) പ്രഖ്യാപിച്ചു: മൂന്ന് പള്ളികളിലേക്കല്ലാതെ പുണ്യ തീര്‍ഥാടനം പാടില്ല. മസ്‌ജിദുല് ഹറാം, എന്റെ ഈ പള്ളി (മസ്‌ജിദുന്നബവി), മസ്‌ജിദുല് അഖ്‌സ എന്നിവയാണത്.'' (ബുഖാരി, മുസ്‌ലിം)\nമക്കയിലെ ബഹുദൈവാരാധകര് മഹാന്മാരുടെ ബിംബങ്ങളുണ്ടാക്കി അവയെ വന്ദിക്കുകയും ആരാധിക്കുകയും ചെയ്‌ത സംഭവം വിവരിച്ച ശേഷം ഇമാം റാസി(റ) പറയുന്നു: മഹാത്മാക്കളുടെ ഖബ്‌റുകളെ വന്ദിച്ചാല് അവര് തങ്ങള്‍ക്ക് അല്ലാഹുവിന്റെ അടുക്കല് ശുപാര്‍ശക്കാരാകുമെന്ന വിശ്വാസത്തില് അവരുടെ ഖബ്‌റുകളെ വന്ദിക്കുന്നതില് അനേകമാളുകള് ഇക്കാലത്ത് വ്യാപൃതമായിരിക്കുന്നത് ഇതിന് തുല്യമായത് തന്നെയാണ്'' (തഫ്‌സീറുല് കബീര്)\nഇതുപോലുള്ള നിരവധി വാക്യങ്ങളില് നിന്ന് വ്യക്തമാകുന്നത് മരണസ്‌മരണയും പരലോക ബോധവുമുണ്ടാക്കാന് വേണ്ടി മുസ്‌ലിംകള് മഖ്‌ബറകള് സന്ദര്‍ശിക്കല് സുന്നത്താണെന്നും ഖബ്‌റാളികള്‍ക്ക് വേണ്ടി പ്രാര്‍ഥിക്കണമെന്നും മഹാന്മാരുടെ ഖബ്‌റുകള് പ്രത്യേകം അടയാളപ്പെടുത്തി കെട്ടിപ്പൊക്കി അവരോട് പ്രാര്‍ഥിക്കാന് അവിടേക്ക് പോകുന്നത് കുറ്റമാണെന്നും ദൈവിക കോപത്തിന് ഇടയാക്കുന്ന സംഗതിയാണതെന്നുമാണ്. പക്ഷെ, ഇക്കാര്യം സമൂഹത്തെ ബോധ്യപ്പെടുത്തിക്കൊടുക്കേണ്ട പണ്ഡിതന്മാരില് വലിയൊരു വിഭാഗം ഈ കടുത്ത തിന്മയെ ന്യായീകരിക്കുന്നതാണ് നാം കാണുന്നത്.\nLabels: KPS ഫാറൂഖി ഉറൂസ് ഖബര് പൂജ ഖബര് സിയാറത്ത് ബിദ്അത്ത് ശിര്‍ക്ക്\nദൈവത്തോടുള്ള കടമ പാലിക്കുക\nപ്രാര്‍ത്ഥന : അര്‍ത്ഥവും ഉദ്ദേശവും


Kalyani Priyadarshan to star inaGangster Film in Telugu with Sharwanand: തെലുങ്കില് ചുവടുറപ്പിക്കാനൊരുങ്ങി കല്യാണി പ്രിയദര്‍ശന്\nKalyani Priyadarshan Gangster Film Telugu Sharwanand\nആദ്യ ചിത്രമായ 'ഹലോ'യ്‌ക്ക് ലഭിച്ച മികച്ച സ്വീകരണത്തെത്തുടര്‍ന്ന് തെലുങ്കില് അടുത്ത ചിതത്തില് അഭിനയിക്കുകയാണ് ലിസി-പ്രിയദര്‍ശന് ദമ്പതികളുടെ മകളായ കല്യാണി പ്രിയദര്‍ശന്\nJune 14, 2018 03:46:55 pm\nഒറ്റ ചിത്രത്തിലൂടെ തെലുങ്ക് സിനിമാ പ്രേക്ഷകരുടെ മനം കവര്‍ന്ന നടിയാണ് സംവിധായകന് പ്രിയദര്‍ശന്, മുന്‍കാല നായിക ലിസി എന്നിവരുടെ മകളായ കല്യാണി പ്രിയദര്‍ശന്. 2017ലെ ‘ഹലോ’ എന്ന ചിത്രത്തിലൂടെയാണ് കല്യാണി സിനിമാ അഭിനയത്തിലേക്ക് എത്തുന്നത്. കല്യാണിയുടെ അഭിനയത്തിലേക്കുള്ള ചുവടുവയ്‌പിന് വലിയ സ്വീകരണമാണ് ലഭിച്ചത്. ചിത്രം 2017ലാണ് റിലീസ് ചെയ്‌തതെങ്കിലും ‘ഹലോ’യിലെ ‘മെരിസേ മെരിസേ’ എന്ന ഗാനം ഇന്നലെയാണ് ഇന്റര്‍നെറ്റില് എത്തിയത്. പാട്ട് പുറത്തു വന്നതിന്റെ സന്തോഷം കല്യാണി സോഷ്യല് മീഡിയയിലൂടെ പങ്കു വച്ചു.\nസുധീര് വര്‍മ ചിത്രത്തിന്റെ ലൊക്കേഷന്\nആര്‍ക്കിടെക്ച്ചര് ഡിസൈനിങ് പഠിച്ച കല്യാണി അഭിനയത്തില് എത്തുന്നതിനു മുന്‍പ് തന്നെ സിനിമയുടെ അണിയറയില് പ്രവര്‍ത്തിച്ചിരുന്നു. വിക്രത്തിന്റെ ‘ഇരുമുഗന്’, ഹൃതിക് റോഷന്റെ ‘കൃഷ് 3’ എന്നീ സിനിമകളിലെ കലാ സംവിധാന സഹായിയായിരുന്നു കല്യാണി. മലയാളത്തിലോ തമിഴിലോ ആയിരിക്കണം തന്റെ ആദ്യ ചിത്രമെന്ന് ആഗ്രഹിച്ചിരുന്നതായി കല്യാണി ഒരു അഭിമുഖത്തില് പറഞ്ഞിരുന്നു.\n“മലയാളത്തിലോ തമിഴിലോ കരിയർ തുടങ്ങണം എന്നാണ് ആഗ്രഹിച്ചിരുന്നത്. പക്ഷേ ‘ഹലോ’ പോലൊരു ചിത്രത്തിൽനിന്നും ഓഫർ വന്നപ്പോൾ അത് വേണ്ടെന്നു വയ്‌ക്കാനായില്ല. എന്റെ ആദ്യ ചിത്രം നല്ലൊരു സംവിധായകനൊപ്പം ആവണം എന്നും ആഗ്രഹിച്ചിരുന്നു. ‘ഹലോ’ വിക്രം കുമാറിന്റെ സിനിമയാണെന്ന് അറിഞ്ഞപ്പോൾ പിന്നെ എനിക്കൊട്ടും ചിന്തിക്കേണ്ടി വന്നില്ല. ‘ഹലോ’യിലെ പ്രിയ എന്ന കഥാപാത്രത്തിനായി വിക്രം സാർ എന്നെ തിരഞ്ഞെടുത്തത് എന്തുകൊണ്ടാണെന്ന് എനിക്കറിയില്ല.”\nവിക്രം കുമാറിനൊപ്പം കല്യാണി പ്രിയദര്‍ശന്\n‘ഹലോ’യുടെ സംവിധായകന് വിക്രം കുമാര് പ്രിയദര്‍ശന്റെ സംവിധാന സഹായിയായിരുന്നു. ചിത്രത്തിന്റെ ഓഡിയോ ലോഞ്ച് വേളയില് തന്റെ ശിഷ്യന്റെ ചിത്രത്തിലൂടെ മകള് അരങ്ങേറുന്നത് താനൊരു വലിയ ഭാഗ്യമായി കണക്കാക്കുന്നു എന്ന് പ്രിയൻ പറഞ്ഞിരുന്നു.\nവായിക്കാം: കല്യാണിയുടെ വാക്കുകൾ പ്രിയദർശന്റെ കണ്ണ് നനയിച്ചു\n”40 വർഷമായി സിനിമയിലെത്തിയിട്ട്. 92 സിനിമകൾ ചെയ്‌തു. എന്റെ സിനിമാ ജീവിതത്തിലെ ഏറ്റവും സുന്ദരമായ നിമിഷം ഇതാണ്. അഖിലിന്റെ അപ്പൂപ്പന് അക്കിനേനി നാഗേശ്വര റാവു, അച്‌ഛന് നാഗാര്‍ജുന, അമ്മ അമല എന്നിവരോടൊപ്പം ജോലി ചെയ്യാന് എനിക്ക് ഭാഗ്യം ലഭിച്ചിട്ടുണ്ട്. ഇപ്പോള് അഖിലിനോടൊപ്പം എന്റെ മകള് അഭിനയിക്കുന്നു. ഇതിൽപ്പരം വേറെന്തു വേണം. എന്റെ സഹസംവിധായകരിലൊരാളായ വിക്രമാണ് ഈ ചിത്രത്തിന്റെ സംവിധായകൻ. ഒരു സംവിധായകനെന്ന നിലയിൽ എന്നെക്കാളും വിക്രം വളർന്നിരിക്കുന്നു. ഇതിലും മികച്ചൊരു ഗുരുദക്ഷിണ വിക്രം ഇനി നല്‍കാനില്ല”. പ്രിയദർശന്റെ വാക്കുകൾ കേട്ട സംവിധായകൻ വിക്രം ആദരവോടെ എഴുന്നേറ്റ് നിന്നു.\nസിനിമയില് എത്തുന്നതിനു മുന്‍പ് താൻ ഒരു ആക്‌ടിങ് സ്കൂളിലും പോയിട്ടില്ല എന്നും ‘ഹലോ’യിൽ അഭിനയിച്ചപ്പോൾ താന് കൂടുതൽ കാര്യങ്ങൾ പഠിച്ചു എന്നും കല്യാണി മുന്‍പ് ഒരവസരത്തില് വെളിപ്പെടുത്തിയിട്ടുണ്ട്.\n“നിന്റെ യാത്രയാണിത്. നല്ല വ്യക്തികൾക്കൊപ്പം പ്രവർത്തിച്ചു കഴിയുമ്പോൾ നല്ല തീരുമാനം എടുക്കാനുളള കഴിവ് നിനക്ക് ലഭിക്കും. ഞങ്ങൾ നിനക്ക് ഒരു ഉപദേശവും തരില്ല, പക്ഷേ നിനക്ക് പിന്തുണയുമായി എപ്പോഴും ഒപ്പമുണ്ടാകും”, എന്നാണ് സിനിമാ പ്രവര്‍ത്തകരായ അച്‌ഛനമ്മാര് തനിക്കു ഉറപ്പു നല്‍കിയതെന്ന് കല്യാണി ഓര്‍ത്തു.\nഅമ്മ ലിസ്സിക്കൊപ്പം കല്യാണി പ്രിയദര്‍ശന്\nനീണ്ട പ്രണയത്തിനൊടുവില് വിവാഹിതരായ ലിസിയും പ്രിയദര്‍ശനും 2014ല് വിവാഹമോചിതരായി. ചെന്നൈയില് ‘ഫോര് ഫ്രെയിംസ്’ എന്ന സ്റ്റുഡിയോ നടത്തി വരുന്ന ലിസി, മകളുടെ സിനിമാ പ്രവേശത്തെക്കുറിച്ച് ഇന്ത്യൻ എക്‌സ്‌പ്രസ് മലയാളത്തോട് പറഞ്ഞതിങ്ങനെ.\nTags: Kalyani Priyadarshan, Lissy, Priyadarshan


2018 ജൂലൈ- ആഗസ്റ്റ് കേരളത്തിൽ സംഭവിച്ച വെള്ളപൊക്ക ദുരന്തത്തിലേക്ക് ഒരു തിരിഞ്ഞ്നോട്ടം | നേര്‍രേഖ24X7\n2018 ജൂലൈ- ആഗസ്റ്റ് കേരളത്തിൽ സംഭവിച്ച വെള്ളപൊക്ക ദുരന്തത്തിലേക്ക് ഒരു തിരിഞ്ഞ്നോട്ടം\n2018 ജൂലൈ-ഓഗസ്റ്റ് മാസങ്ങളിൽ തെക്കുപടിഞ്ഞാറൻ കാലവർഷകാലത്ത് ഉയർന്ന അളവിൽ മഴ പെയ്തതിന്റെ ഫലമായാണ് 2018-ലെ കേരള വെള്ളപ്പൊക്ക ദുരന്തം സംഭവിച്ചത്. അതിശക്തമായ മഴയെത്തുടർന്ന് കേരളത്തിലെ മിക്ക ജില്ലകളിലും വെള്ളപ്പൊക്കവും മലയോര മേഖലകളിൽ ഉരുൾപൊട്ടലുമുണ്ടായി. അണക്കെട്ടുകളിലെ ജലനിരപ്പ് ക്രമാതീതമായി ഉയർന്നതോടെ അവയുടെ ഷട്ടറുകൾ തുറന്നുവിട്ടത് വെള്ളപ്പൊക്കത്തിന്റെ ആഘാതം വർദ്ധിപ്പിച്ചു. ചരിത്രത്തിലാദ്യമായാണ് കേരളത്തിലെ 54 അണക്കെട്ടുകളിൽ 35 എണ്ണവും തുറന്നുവിടേണ്ടി വന്നത്. 26 വർഷത്തെ ഇടവേളയ്ക്കു ശേഷമാണ് ചെറുതോണി അണക്കെട്ടിന്റെ5ഷട്ടറുകൾ ഒരുമിച്ചു തുറന്നത്. അതിശക്തമായ മഴയിൽ വയനാട് ജില്ല പൂർണമായും ഒറ്റപ്പെട്ടുവെന്നു പറയാം. നദികൾ കരകവിഞ്ഞൊഴുകിയത് റോഡ്, റെയിൽ, വ്യോമ ഗതാഗത ശൃംഖലകളെ പ്രതികൂലമായി ബാധിച്ചു. തൊണ്ണൂറ്റിയൊമ്പതിലെ വെള്ളപ്പൊക്കം എന്നറിയപ്പെടുന്ന 1924-ലെ പ്രളയത്തിനുശേഷം കേരളത്തിലുണ്ടായ ഏറ്റവും വലിയ പ്രളയമെന്നാണ് 2018-ലെ വെള്ളപ്പൊക്കം വിശേഷിപ്പിക്കപ്പെടുന്നത്. കനത്ത മഴയിലും, പ്രളയത്തിലും ഉരുൾപൊട്ടലിലും ഏകദേശം 483 പേർ മരിച്ചതായും 14 പേരെ കാണാതായതായും 140 പേർ ആശുപത്രിയിലായതായും മുഖ്യമന്ത്രി പിണറായി വിജയൻ പ്രളയാനന്തര പ്രവർത്തനങ്ങളെ കുറിച്ച് ചർച്ച ചെയ്യാൻ ചേർന്ന പ്രത്യേക നിയമസഭാ സമ്മേളനത്തെ അറിയിച്ചു. കാലവർഷം ശക്തമായ ഓഗസ്റ്റ് 21 ന് 3,91,494 ലക്ഷം കുടുംബങ്ങളിൽ നിന്നായി 14,50,707 ആളുകൾ ദുരിതാശ്വാസ ക്യാമ്പുകളിൽ ജിവിക്കേണ്ട അവസ്ഥയിലെത്തി കേരളത്തിലെ 14 ജില്ലകളിലും അതീവ ജാഗ്രതാ മുന്നറിയിപ്പ് പ്രഖ്യാപിച്ചു.\nപ്രളയത്തേയും തൽഫലമായുണ്ടായ കെടുതികളെയും തുടർന്ന് കേരളത്തിന് ഏകദേശം 40,000 കോടി രൂപയുടെ നഷ്ടം സംഭവിച്ചിട്ടുണ്ടെന്നാണ് സംസ്ഥാന സർക്കാരിന്റെ പ്രാഥമിക വിലയിരുത്തൽ. വെള്ളപ്പൊക്കത്തെ തുടർന്ന് ലോകമെമ്പാടുമായി വിവിധ രാജ്യങ്ങളിൽ നിന്നും സംഘടനകളിൽ നിന്നും വ്യക്തികളിൽ നിന്നുമായി നിരവധി സഹായ വാഗ്ദാനങ്ങളാണ് കേരളത്തിനു ലഭിച്ചുകൊണ്ടിരിക്കുന്നത്. എന്നാൽ കേന്ദ്ര ഗവൺമെന്റ് വിദേശ സഹായങ്ങൾ സ്വീകരിക്കുന്നതിൽ വിമുഖത കാണിച്ചു. ഇത് രാജ്യമെമ്പാടുമായി കേന്ദ്ര ഗവൺമെന്റിനെതിരെ വലിയ വിമർശനങ്ങൾക്കൾക്ക് വഴിതെളിച്ചു.\nകൂടുതൽ വായനക്ക് 👇;-\nഓഗസ്റ്റ് 13 മുതൽ 20 വരെ കേരളത്തിൽ പെയ്ത മൺ‌സൂൺ മഴ\n2018 ജൂലൈ-ഓഗസ്റ്റിൽ തെക്കുപടിഞ്ഞാറൻ കാലവർഷകാലത്ത് ഉയർന്ന അളവിൽ മഴ പെയ്തതിന്റെ ഫലമായാണ് 2018-ലെ കേരള വെള്ളപ്പൊക്ക ദുരന്തം സംഭവിച്ചത്. ശക്തമായ മഴയെത്തുടർന്ന് കേരളത്തിലെ മിക്ക ജില്ലകളിലും വെള്ളപ്പൊക്കവും മലയോര മേഖലകളിൽ ഉരുൾപൊട്ടലുമുണ്ടായി. അണക്കെട്ടുകളിൽ ജലനിരപ്പ് ഉയർന്നതോടെ അണക്കെട്ടുകളുടെ ഷട്ടറുകൾ തുറന്നുവിട്ടതാണ് വെള്ളപ്പൊക്കത്തിന്റെ ആഘാതം വർദ്ധിക്കുവാൻ പ്രധാന കാരണമായതെന്ന ആരോപണം ഉയരുന്നുണ്ട്. എന്നാൽ കേന്ദ്ര ജല ക്കമ്മീഷന്റെ റിപ്പോർട്ട് വന്നതോടെ ആരോപണങ്ങൾ ശരിയല്ലെന്ന് തെളിഞ്ഞു. കണക്കുകൾ പരിശോധിച്ചാൽ മനസ്സിലാകുന്നത് യഥാർത്ഥത്തിൽ ഡാമുകളിലേക്ക് ഒഴുകിയെത്തിയതിൽ ഒരു ഭാഗം മാത്രമാണ് പുറത്തേക്ക് തുറന്ന് വിട്ടത്. ഒരു ഭാഗം ജലം ഡാമിൽ തന്നെ പിടിച്ചു നിർത്തുകയും അത്രത്തോളം പ്രളയത്തിന്റെ രൂക്ഷത കുറയ്ക്കാനും സഹായകരമായി എന്നാണ് കേന്ദ്ര ജല കമ്മിഷന്റെ കണ്ടെത്തൽ.\nഅന്തർ സംസ്ഥാന അണക്കെട്ടുകളുടെ ഏകോപനമില്ലായ്മ, ഒട്ടനവധി മേഘവിസ്ഫോടനങ്ങൾ, അന്തരീക്ഷത്തിലെ ന്യൂനമർദം എന്നിവയും ഈ പ്രളയത്തിന്റെ കാരണങ്ങളിൽ ചിലതുമാത്രമാണ്. ഭൂപ്രകൃതിപരമായി നിരവധി പ്രത്യേകതകളുള്ള കേരള സംസ്ഥാനത്തിന് ഈ മഹാപ്രളയം മോശമായി ബാധിച്ചു. കേരളത്തിലെ ജനസാന്ദ്രത ചതുരശ്ര കിലോമീറ്ററിന് 859 ആണെങ്കിൽ ദേശീയ ജനസാന്ദ്രത വെറും 382 ആണ്. അതുപോലെ തന്നെ കേരളത്തിന്റെ ഏകദേശം പത്തു ശതമാനം പ്രദേശങ്ങളെങ്കിലും സമുദ്രനിരപ്പിനു താഴെ സ്ഥിതിചെയ്യുന്നതിനോടൊപ്പം 41 നദികൾ അറബിക്കടലിലേയ്ക്കു പതിക്കുന്നവയുമാണ്. ഈ നദികളിലെല്ലാംകൂടി ഏകദേശം 54 ജലസംഭരണികളെങ്കിലും നിലനിൽക്കുന്നുണ്ട്. നിലയ്ക്കാതെ പെയ്ത മഴവെള്ളത്തെ ഉൾക്കൊള്ളുവാൻ ഈ നദികൾക്കോ ജലസംഭരണികൾക്കോ സാധിച്ചില്ല. ശാന്തസമുദ്രത്തിൽ രൂപപ്പെട്ട ഷൻഷൻ, യാഗി എന്നീ ചുഴലിക്കാറ്റുകളും കേരളത്തിലെ കനത്തമഴയെ സ്വാധീനിച്ചിരുന്നുവെന്ന് കാലാവസ്ഥാ നിരീക്ഷകർ അഭിപ്രായപ്പെടുന്നു. ഈ പ്രകൃതിദുരന്തം പരിസ്ഥിത ശാസ്ത്രജ്ഞൻ പ്രൊഫസർ മാധവ് ഗഡ്ഗിലിനേയും അദ്ദേഹത്തിൻറെ ഗാഡ്ഗിൽ റിപ്പോർട്ടിനേയും വീണ്ടും ജനശ്രദ്ധയിലെത്തിച്ചു. പാരിസ്ഥിതിക നാശം മൂലമുണ്ടാവുന്ന വിശക്കുന്ന ജല പ്രതിഭാസം കൂടി പ്രളയകാരണങ്ങളിൽപ്പെടുത്താവുന്നതാണ് .\nനേര്‍രേഖ24X7: 2018 ജൂലൈ- ആഗസ്റ്റ് കേരളത്തിൽ സംഭവിച്ച വെള്ളപൊക്ക ദുരന്തത്തിലേക്ക് ഒരു തിരിഞ്ഞ്നോട്ടം


ശബരിമലയില് കോണ്‍ഗ്രസ് മൃദുഹിന്ദുത്വ നിലപാടാണ് സ്വീകരിക്കുന്നതെന്നു വി.എസ് • Suprabhaatham\nOctober 23, 2018 | 9:25 pm IST\nഅമ്പലപ്പുഴ: ശബരിമല വിഷയത്തില് കോണ്‍ഗ്രസ് മൃദുഹിന്ദുത്വ നിലപാടാണ് സ്വീകരിക്കുന്നതെന്നു സി.പി.എം നേതാവ് വി.എസ് അച്യുതാനന്ദന്. പുന്നപ്ര വയലാര് സമരാചരണത്തിന്റെ സമാപന സമ്മേളനം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nആ പാര്‍ട്ടിയുടെ അന്ത്യമാണ് ഇത് സൂചിപ്പിക്കുന്നത്. ബി.ജെ.പിയുടെ പാളയത്തിലാണ് കോണ്‍ഗ്രസ്. നാട്ടിലാകെ വര്‍ഗീയത പരത്തുകയാണ് ബി.ജെ.പി. സംഘ പരിവാറും കേന്ദ്രവും ചേര്‍ന്നു ജനജീവിതം ദുസഹമാക്കുകയാണെന്നും അദ്ദേഹം പറഞ്ഞു.


ഡാം നിര്‍മിക്കാന് ചൈനയെ അനുവദിച്ചാല് നേപ്പാളില് നിന്നും ഇന്ത്യ വൈദ്യുതി വാങ്ങില്ല\nTHALSAMAYAM| Updated On:6April 2018 4:45 AM GMT | Location :\nന്യൂഡല്‍ഹി: ഡാം നിര്‍മിക്കാന് അനുവദിച്ചാല് നേപ്പാളില് ഉല്‍പാദിപ്പിക്കുന്ന വൈദ്യുതി വാങ്ങില്ലെന്ന് ഇന്ത്യ നേപ്പാളിന് മുന്നറിയിപ്പ് നല്‍കിയേക്കും....\nന്യൂഡല്‍ഹി: ഡാം നിര്‍മിക്കാന് അനുവദിച്ചാല് നേപ്പാളില് ഉല്‍പാദിപ്പിക്കുന്ന വൈദ്യുതി വാങ്ങില്ലെന്ന് ഇന്ത്യ നേപ്പാളിന് മുന്നറിയിപ്പ് നല്‍കിയേക്കും. നേപ്പാള് പ്രധാനമന്ത്രി കെ പി ഒലി ത്രിദിന സന്ദര്‍ശനത്തിനായി ഇന്ന് ഇന്ത്യയിലെത്തുമ്പോഴാണ് ഇന്ത്യ നിലപാട് അറിയിക്കുക. നേപ്പാളില് സ്വാധീനമുണ്ടാക്കാന് ഇന്ത്യയും ചൈനയും തമ്മിലുള്ള മത്സരം ചൂടുപിടിക്കുന്നതിനിടെയാണിത്.\nമധ്യപശ്ചിമ നേപ്പാളില് 1,62,53,75,00,000 രൂപയുടെ ബുദ്ധി ഗണ്ടകി ഡാം നിര്‍മാണപദ്ധതിയാണ് ഇന്ത്യ-ചൈന വടംവലിക്ക് സുപ്രധാനകാരണം. കഴിഞ്ഞ വര്‍ഷം ജൂണില് ഈ പദ്ധതി ചൈനീസ് കമ്പനിയായ ഗെഷൂബ ഏറ്റെടുത്തതോടെയാണ് പ്രശ്‌നങ്ങളുടെ തുടക്കം. പ്രചണ്ഡ നേപ്പാള് പ്രധാനമന്ത്രിയായിരുന്ന സമയമായിരുന്നു ഇത്. നവംബറില് ഷേര് ബഹദൂര് ദ്യൂബ അധികാരത്തിലേറിയതോടെ പദ്ധതി റദ്ദാക്കി. ചൈനീസ് കമ്പനിയെ കരാര് ഏല്‍പിച്ചത് നേരായ രീതിയിലല്ലെന്നായിരുന്നു ദ്യൂബയുടെ നിരീക്ഷണം.\nതുടര്‍ന്ന്, ഒലി നേപ്പാള് പ്രധാനമന്ത്രിയായി ചുമതലയേറ്റതോടെ പദ്ധതി വീണ്ടും ചൈനീസ് കമ്പനിയെ ഏല്‍പ്പിക്കാന് താത്പര്യം പ്രകടിപ്പിക്കുകയായിരുന്നു. സൗത്ത് ചൈന മോണിങ് പോസ്റ്റിന് നല്‍കിയ അഭിമുഖത്തിലാണ് അദ്ദേഹം ഇക്കാര്യം സൂചിപ്പിച്ചത്.\nഡല്‍ഹിയില് മരണം 17; 24 മണിക്കുറിനുള്ളില് മൂന്ന് ഉന്നതതലയോഗം, അമിത് ഷാ കേരള സന്ദർശനം റദ്ദാക്കി\nഭാരത് മാതാ കീ ജയ് വിളിക്കുന്നവര്‍ക്കു മാത്രമേ ഇന്ത്യയില് സ്ഥാനമുള്ളൂ; വിവാദ പ്രസ്താവനയുമായി ഹിമാചല് മുഖ്യമന്ത്രി\nഡല്‍ഹി കത്തുന്നു; മരണം 13- അക്രമികളെ കണ്ടാല് വെടിവയ്ക്കാന് ഉത്തരവ്\n25 Feb 2020 6:36 PM GMT


കുളമ്പുരോഗം വ്യാപിക്കാതിരിക്കുന്നതിനും അടിയന്തിര ചികിത്സ നല്‍കുന്നതിനുമായി സ്പെഷ്യല് ടീമിനെ നിയോഗിക്കണമെന്ന് ചിറ്റയം ഗോപകുമാര് എംഎല്‍എ. കുളമ്പുരോഗ പ്രതിരോധ പ്രവര്‍ത്തനങ്ങള് വിലയിരുത്തുന്നതിനായി എംഎല്‍എയുടെ അധ്യക്ഷതയില് അടൂരില് ചേര്‍ന്ന വെറ്റിനറി ഡോക്ടര്‍മാരുടെ യോഗത്തില് സംസാരിക്കുകയായിരുന്നു അദ്ദേഹം. സ്പെഷല് ടീമിനെ ചികിത്സയ്ക്കായി നിയോഗിക്കുന്നത് സംബന്ധിച്ച് നിവേദനം മൃഗസംരക്ഷണ വകുപ്പ് മന്ത്രിക്ക് കൈമാറിയിട്ടുണ്ട്. കൂടാതെ ജീവഹാനി സംഭവിച്ച കന്നുകാലികള്‍ക്ക് നഷ്ടപരിഹാരമായി നല്‍കുന്ന തുക അമ്പതിനായിരം രൂപയായി വര്‍ധിപ്പിക്കണമെന്നും എംഎല്‍എ ആവശ്യപ്പെട്ടു.\nജില്ലാ മൃഗസംരക്ഷണ ഓഫീസര് ഡോ. ബാബു എബ്രഹാം, ഡോ. ഹരികുമാര്, ഡോ. സായി പ്രസാദ്, ഡോ. ശുഭാ പരമേശ്വരന്, ഡോ ജൂലിയറ്റ് ബി. പിള്ള, ഡോ. ജി അനിത, ഡോ. കെ ജ്യോതിഷ് ബാബു, ഡോ. അനില് ജി. മാമന് എന്നിവര് പങ്കെടുത്തു


സംസ്ഥാനത്ത് വൈദ്യുതി വിതരണം വ്യാപകമായി തകരാറിലായി:8000 ഉപഭോക്താക്കൾക്ക് വൈദ്യുതി ഇല്ല | Kottayam Media\nസംസ്ഥാനത്ത് വൈദ്യുതി വിതരണം വ്യാപകമായി തകരാറിലായി:8000 ഉപഭോക്താക്കൾക്ക് വൈദ്യുതി ഇല്ല\nകോട്ടയം:സംസ്ഥാനത്ത് വൈദ്യുതി വിതരണം വ്യാപകമായി തകരാറിലായി. വൻ നാശം സംഭവിച്ചെന്ന് കെഎസ്ഇബി അറിയിച്ചു. മധ്യകേരളമാകെ വൈദ്യുതി വിതരണ സംവിധാനം തകരാറിലായി. പൊൻകുന്നം ഡിവിഷന് കീഴിൽ വരുന്ന കാഞ്ഞിരപ്പള്ളി, പാറത്തോട്, മുണ്ടക്കയം, കൂട്ടിക്കൽ, എരുമേലി പ്രദേശങ്ങളിലെ എല്ലാ 11 കെ വി ഫീഡറുകള് അടക്കം വ്യാപകമായി വൈദ്യുതി വിതരണം തകർന്നു.\nമണിമല സെക്ഷൻ പരിധിയിൽ 2018 നെക്കാളും വളരെ ഉയർന്ന നിരക്കിലാണ് മണിമലയാറ്റിൽ വെള്ളം ഉയർന്നിരിക്കുന്നത് അപകടസാധ്യത കണക്കാക്കി 60 ഓളം ട്രാൻസ്ഫോർമറുകൾ ഓഫ് ചെയ്തിട്ടുണ്ട്. ഏകദേശം 8000 ഉപഭോക്താക്കൾക്ക് വൈദ്യുതി ഇല്ല. ഒൻപതോളം 11 കെ വിപോസ്റ്റുകളും കടപുഴകിയിട്ടുണ്ട്. ഉപഭോക്താക്കളുടെ സഹകരണമാണ് വേണ്ടതെന്ന് കെഎസ്ഇബി അഭ്യർത്ഥിച്ചു.


ഒഴിവായത് വന്‍ദുരന്തം; വേങ്ങരയില് സ്‌കൂള് തകര്‍ന്നു വീണു :: Janmabhumi Daily\nWednesday 14 December 2016 7:59 pm IST\nമലപ്പുറം: വേങ്ങരയില് സ്‌കൂള് കെട്ടിടം തകര്‍ന്നു വീണു. അപകടസമയം കുട്ടികള് ഇല്ലാതിരുന്നതിനാല് വന്‍ദുരന്തം ഒഴിവായി. മലപ്പുറം വേങ്ങര ഗവ. വൊക്കേഷണല് ഹയര് സെക്കന്‍ഡറി സ്‌കൂളിന്റെ കെട്ടിടമാണ് തകര്‍ന്നത്. ഇന്നലെ രാവിലെ 8.45 ഓടെയാണ് സംഭവം. 58 വര്‍ഷം പഴക്കമുള്ള കെട്ടിടമായിരുന്നു ഇത്. കഴിഞ്ഞ ദിവസം വരെ എട്ടാം ക്ലാസിന്റെ രണ്ട് ഡിവിഷനുകള് ഇവിടെ പ്രവര്‍ത്തിച്ചിരുന്നു. ഈ സ്‌കൂളില് ആവശ്യത്തിന് ക്ലാസ് മുറികളോ സൗകര്യങ്ങളോ ഇല്ലെന്നും ആരോപണമുണ്ട്. മുന് വിദ്യാഭ്യാസ മന്ത്രി അബ്ദുറബ്ബിന്റെ മണ്ഡലത്തിന്റെ സമീപ പ്രദേശമാണ് വേങ്ങര. നിലവിലെ പ്രതിപക്ഷ ഉപനേതാവ് പി.കെ. കുഞ്ഞാലിക്കുട്ടിയുടെ മണ്ഡലത്തിലാണ് ഈ സ്‌കൂള്. സംസ്ഥാനത്ത് തന്നെ ഏറ്റവും കൂടുതല് സ്വകാര്യ വിദ്യാലയങ്ങളുള്ള ജില്ലയാണ് മലപ്പുറം. സര്‍ക്കാര് വിദ്യാലയങ്ങള്‍ക്ക് ഒരു പരിഗണനയും അധികാരികള് നല്‍കാറില്ല. അടിസ്ഥാന സൗകര്യങ്ങളില്ലാത്ത സര്‍ക്കാര് വിദ്യാലയങ്ങളുടെ കണക്കെടുത്താലും മലപ്പുറമായിരിക്കും മുന്നില്. ഏതാനും മാസങ്ങള്‍ക്ക് മുമ്പാണ് നിര്‍മ്മാണത്തിലിരുന്ന മങ്കട സ്‌കൂള് കെട്ടിടം തകര്‍ന്നു വീണത്. ജില്ലയില് നിന്ന് വിദ്യാഭ്യാസ മന്ത്രിമാരുണ്ടായിണ്ടായിട്ടും പൊതുവിദ്യാഭ്യാസ സ്ഥാപനങ്ങളുടെ അവസ്ഥ ദയനീയം.\nഒഴിവായത് വന്‍ദുരന്തം വര്‍ക്ക്‌ഷോപ്പില് അറ്റക്കുറ്റപ്പണിക്കിടെ സ്‌കൂള് ബസ്സിന് തീപിടിച്ചു\nഒഴിവായത് വന്‍ദുരന്തം; രക്ഷപ്പെട്ടത് തലനാരിഴക്ക്\nവൈക്കം റോഡ് റയില്‍വേ സ്‌റ്റേഷനില് ഒഴിവായത് വന്‍ദുരന്തം


v sivankutty – Media Mangalam\nസംസ്ഥാനത്ത് വാക്‌സിൻ എടുക്കാത്ത അധ്യാപകരും അനധ്യാപകരുമായി 1707 പേർ; വാക്‌സിൻ സ്വീകരിക്കാത്തവരിൽ ഏറ്റവും കൂടുതൽ മലപ്പുറത്ത് ; കണക്കുകൾ പുറത്ത് വിട്ട് വിദ്യാഭ്യാസ മന്ത്രി\nതിരുവനന്തപുരം: സംസ്ഥാനത്ത് വാക്‌സിൻ എടുക്കാത്ത അധ്യാപകരും അനധ്യാപകരുമായി 1707 പേർ. എൽപി , യുപി, എച്ച് എസ് വിഭാഗങ്ങളിലായി 1606 പേർ. എൽപി , യുപി ,…\nതിരുവനന്തപുരം: ഇതുവരെയും കൊവിഡ് വാക്സിൻ എടുക്കാത്ത അധ്യാപകരുടെ കണക്ക് വിവരങ്ങൾ ഇന്ന് പുറത്തുവിടും. രാവിലെ ഒൻപതിന് വിദ്യാഭ്യാസമന്ത്രി വാർത്താസമ്മേളനത്തിലൂടെ കണക്ക് പറയും. സർക്കാർ ഇതുവരെ വ്യത്യസ്തമായ കണക്കുകളാണ്…\n‘പ്ലസ് വൺ അലോട്‌മെന്റിൽ പങ്കെടുക്കാൻ തമിഴ്‌നാട്ടിലെ വിദ്യാർത്ഥികൾക്കും അവസരം; സർക്കാർ ഉത്തരവിറക്കി’; മന്ത്രി വി ശിവൻകുട്ടി\nതിരുവനന്തപുരം: കേരളത്തിൽ പ്ലസ് വൺ അലോട്‌മെന്റിൽ പങ്കെടുക്കാൻ തമിഴ്‌നാട്ടിലെ വിദ്യാർത്ഥികൾക്കും അവസരം ഒരുക്കുമെന്ന് വിദ്യാഭ്യാസ മന്ത്രി വി ശിവൻകുട്ടി. ഇത് സംബന്ധിച്ച ഉത്തരവ് വിദ്യാഭ്യാസ വകുപ്പ് പുറത്തിറക്കി.…\n‘ഞാനല്ല സുകുമാരക്കുറുപ്പ് കേട്ടോ’; സുകുമാരക്കുറുപ്പിനെയും തന്നെയും ചേർത്ത് പ്രചരിക്കുന്ന ട്രോളിന് മറുപടിയുമായി മന്ത്രി വി ശിവൻകുട്ടി\nതിരുവനന്തപുരം: പിടികിട്ടാപ്പുള്ളി സുകുമാരക്കുറുപ്പിനെയും തന്നെയും ചേർത്ത് പ്രചരിക്കുന്ന ട്രോളിന് മറുപടിയുമായി മന്ത്രി വി ശിവൻകുട്ടി. രണ്ടു പേരുടെയും ഫോട്ടോ ചേർത്തുവെച്ച് ‘എവിടെയോ എന്തോ തകരാറുപോലെ’ തലക്കെട്ടിൽ പോസ്റ്റ്…\nഎല്ലാ വിദ്യാർത്ഥികൾക്കും പ്ലസ് വൺ പ്രവേശനത്തിന് സൗകര്യമൊരുക്കും; നവംബർ 23നുള്ളിൽ അധിക സീറ്റുകൾ ആവശ്യമുള്ള സ്‌കൂളുകളിൽ പുതിയ ബാച്ച് അനുവദിക്കും; വിദ്യാഭ്യാസ മന്ത്രി വി ശിവൻകുട്ടി\nതിരുവനന്തപുരം: എല്ലാ വിദ്യാർത്ഥികൾക്കും പ്ലസ് വൺ പ്രവേശനത്തിന് സൗകര്യമൊരുക്കുമെന്ന് വിദ്യാഭ്യാസ മന്ത്രി വി ശിവൻകുട്ടി. നവംബർ 23ഓടെ അധിക സീറ്റുകൾ ആവശ്യമുള്ള സ്‌കൂളുകളിൽ പുതിയ ബാച്ച് അനുവദിക്കുമെന്നും…\nവിമർശനങ്ങൾ തള്ളിക്കളഞ്ഞ് സ്കൂൾ തുറക്കുന്നത് ജനം ഏറ്റെടുത്തു; എല്ലാ സ്കൂളുകളും കുട്ടികളെ വരവേൽക്കാൻ തയ്യാറെന്ന് വിദ്യാഭ്യാസ മന്ത്രി വി.ശിവൻകുട്ടി\nസംസ്ഥാനത്ത് സ്കൂൾ പ്രവേശനോത്സവ ചടങ്ങുകൾ ആരംഭമായി. വിമർശനങ്ങൾ തള്ളിക്കളഞ്ഞ് സ്കൂൾ തുറക്കുന്നത് ജനം ഏറ്റെടുത്തുവെന്ന് വിദ്യാഭ്യാസ മന്ത്രി വി.ശിവൻകുട്ടി. എല്ലാ സ്കൂളുകളും കുട്ടികളെ വരവേൽക്കാൻ തയ്യാറെന്നും മന്ത്രി…\n‘വാക്‌സിനെടുക്കാത്ത അധ്യാപകർ സ്കൂളുകളിലേക്ക് വരേണ്ടതില്ല’; ‘കുട്ടികളുടെ ആരോഗ്യത്തിനാണ് പ്രാധാന്യം’; സ്കൂൾ തുറക്കാനുള്ള നടപടികൾ പൂർത്തിയായതായും വിദ്യാഭ്യാസമന്ത്രി വി ശിവൻകുട്ടി\nവാക്‌സിനെടുക്കാത്ത അധ്യാപകർ സ്കൂളുകളിലേക്ക് വരേണ്ടതില്ലെന്ന് വിദ്യാഭ്യാസ മന്ത്രി വി ശിവൻകുട്ടി. കുട്ടികളുടെ ആരോഗ്യത്തിനാണ് പ്രാധാന്യമെന്ന് പറഞ്ഞ അദ്ദേഹം സ്കൂൾ തുറക്കാനുള്ള നടപടികൾ പൂർത്തിയായതായും അറിയിച്ചു. രക്ഷിതാക്കൾക്കും വിദ്യാർഥികൾക്കും…\nമികച്ച സംഗീത സംവിധാനത്തിനും പശ്ചാത്തല സംഗീതത്തിനും ഇത്തവണത്തെ സംസ്ഥാന അവാർഡ് കരസ്ഥമാക്കിയത് എം. ജയചന്ദ്രനാണ്. സൂഫിയും സുജാതയും എന്ന ചിത്രത്തിലൂടെയാണ് അദ്ദേഹം പുരസ്കാരർഹനായത്. നേരത്തെ പലതവണ സംഗീത…\nഅംഗീകാരമുള്ള അണ് എയ്ഡഡ് വിദ്യാഭ്യാസ സ്ഥാപനങ്ങളിലെ അധ്യാപകര്‍ക്ക് മിനിമം വേതനം ഉറപ്പുവരുത്തുമെന്ന് വിദ്യാഭ്യാസ മന്ത്രി; നിയമനിര്‍മ്മാണം പരിഗണനയിലെന്നും വി ശിവന്‍കുട്ടി\nതിരുനവന്തപുരം: കെ.കെ. രാമചന്ദ്രന് എം.എല്.എ ഉന്നയിച്ചിട്ടുള്ള സബ്‍മിഷനുള്ള മറുപടി പറഞ്ഞ് മന്ത്രി വി ശിവൻകുട്ടി. അംഗീകാരമുള്ള അണ്‍എയ്ഡഡ് വിദ്യാഭ്യാസ സ്ഥാപനങ്ങളിലെ അദ്ധ്യാപകര്‍ക്ക് മിനിമം വേതനംഉറപ്പു വരുത്താൻ പുതിയ നിയമ നിര്‍മ്മാണം നടത്തുന്നകാര്യം…


മാങ്കുളം - വനത്തിനുളളിലെ അധികമാരുമറിയാത്ത ഒരു പറുദീസ •Tech Travel Eat\nമാങ്കുളം – വനത്തിനുളളിലെ അധികമാരുമറിയാത്ത ഒരു പറുദീസ\nവിവരണം – Lijo Thayil.\nഇടുക്കി ജില്ലയിലെ ദേവികുളം താലൂക്കില് ദേവികുളം ബ്ലോക്കിലാണ് മാങ്കുളം ഗ്രാമപഞ്ചായത്ത് സ്ഥിതി ചെയ്യുന്നത്. 2000 ഓക്ടോബര് 2-ാം തിയതി രൂപീകൃതമായ ഈ പഞ്ചായത്ത് മാങ്കുളം വില്ലേജ് പരിധിയില് ഉള്‍പ്പെടുന്നു. 123 ചതുരശ്ര കിലോമീറ്റര് വിസ്തീര്‍ണ്ണമുള്ള ഈ പഞ്ചായത്തിന്റെ അതിരുകള് വടക്കുഭാഗത്ത് മൂന്നാര് പഞ്ചായത്തും, തെക്കുഭാഗത്ത് അടിമാലി പഞ്ചായത്തും, കിഴക്കുഭാഗത്ത് മൂന്നാര്, പള്ളിവാസല് പഞ്ചായത്തുകളും, പടിഞ്ഞാറുഭാഗത്ത് കുട്ടമ്പുഴ, അടിമാലി പഞ്ചായത്തുകളുമാണ്. ഭൂപ്രകൃതിയനുസരിച്ച് മലനാട് മേഖലയില് വരുന്ന മാങ്കുളം പഞ്ചായത്തിലെ പ്രധാന വിളകള് റബ്ബര്, കൊക്കോ, കവുങ്ങ്, ഏലം, ജാതി, കാപ്പി, കൊടി, തെങ്ങ് മുതലായവയാണ്. നല്ലതണ്ണിപ്പുഴ, മാങ്കുളം പുഴ, ഈറ്റചോല പുഴ എന്നിവ പഞ്ചായത്തിലെ പ്രധാന ജലസ്രോതസ്സുകളാണ്.\nമലമ്പ്രദേശമായ മാങ്കുളം പഞ്ചായത്തില് നിരവധി കുന്നുകളും, മലകളുമുണ്ട്. പള്ളികുന്ന്, 96 കുന്ന്, മുനിപാറകുന്ന്, പാര്‍വ്വതിമല, കിളിക്കല്ല് മല, വിരിഞ്ഞപാറ മല എന്നിവ ഇവിടുത്തെ പ്രധാന കുന്നുകളും മലകളുമാണ്. മൊത്തം ഭൂവിസ്തൃതിയുടെ 25 ശതമാനം വനപ്രദേശമാണ്. ആനക്കുളം ഓര്, പെരുമ്പന്‍കുത്ത്, നക്ഷത്രകുത്ത്, ചിന്നാര് കുത്ത്, കിളിക്കല്ല് കുത്ത്, വിരിഞ്ഞ പാറ മുനിയറ, കള്ളക്കുട്ടികുടി കുത്ത്, കോഴിവാലന് കുത്ത്, വെല്ലിപാറകുട്ടി, വിരിപാറ തേയിലതോട്ടം എന്നിവ ഈ പഞ്ചായത്തിലേക്ക് വിനോദ സഞ്ചാരികളെ ആകര്‍ഷിക്കുന്ന സ്ഥലങ്ങളാണ്. നെടുമ്പാശ്ശേരി-കൊടൈക്കനാല് സംസ്ഥാന പാത പഞ്ചായത്തിലൂടെ കടന്നു പോകുന്നു. ഭാരതത്തിന്റെ സുഗന്ധവ്യജ്ഞന ഉദ്യാനമായ കേരള സംസ്ഥാനത്തിന്റെ കിഴക്ക് ഭാഗത്തായി സ്ഥിതി ചെയ്യുന്ന ഇടുക്കി ജില്ലയുടെ കിഴക്കേ അറ്റത്ത് തമിഴ് നാടിനോട് തൊട്ടുകിടക്കുന്ന ദേവികുളം ബ്ളോക്ക് പഞ്ചായത്തിലുള്‍പ്പെട്ട മാങ്കുളം പഞ്ചായത്ത് ഭൂമിശാസ്ത്രപരമായും കാലാവസ്ഥ, സംസ്കാരം, കാര്‍ഷികവിളകള് എന്നിവയുടെ കാര്യത്തിലും കേരളത്തിലെ മറ്റുപ്രദേശങ്ങളില് നിന്നും വ്യത്യസ്തത പുലര്‍ത്തുന്നു.\nപശ്ചിമഘട്ടത്തിന്റെ ഭാഗമായി സഹ്യപര്‍വ്വതനിരകള്‍ക്കിടയിലാണ് പ്രകൃതിരമണീയമായ ഈ പ്രദേശം സ്ഥിതി ചെയ്യുന്നത്. ഹൈറേഞ്ചസ് എന്ന കാര്‍ഷിക കാലാവസ്ഥ മേഖലയിലാണ് ഈ പഞ്ചായത്ത് ഉള്‍പ്പെടുന്നത്. ചരിത്രപുരാവസ്തു ഗവേഷകര് 3000 കൊല്ലങ്ങള്‍ക്ക് മേല് പ്രായം കണക്കാക്കിയിട്ടുള്ള പ്രപിതാ മഹാന്മാര് വരച്ച എഴുത്തളകളും നൂറ്റാണ്ടുകളായി നിലനില്‍ക്കുന്ന ചരിത്രമുറങ്ങുന്ന മുനിയറകളും ഈ പ്രദേശത്തിന്റെ മാത്രം സ്വന്തം. പഞ്ചപാണ്ഡവന്‍മാരുടെ പുണ്യപാദധൂളികളാല് അനുഗ്രഹീതമാണ് ഇവിടുത്തെ മിക്ക പ്രദേശങ്ങളും എന്ന് പഴമക്കാര് വിശ്വസിക്കുന്നു.\nമാങ്കുളത്തെ കുറിച്ച് പുറംലോകം അറിഞ്ഞ് തുടങ്ങിയിട്ട് ഏറെ നാളുകളൊന്നും ആയിട്ടില്ല. വേണ്ടത്ര വാഹന സൗകര്യമോ മററ് അടിസ്ഥാന വികസനങ്ങളോ എത്തിപ്പെടാതെ കിടക്കുന്ന മാങ്കുളം അക്ഷരാര്‍ത്ഥത്തില് വനത്തിനുളളിലെ പറുദീസ തന്നെയാണ്. മലകളാല് ചുറ്റപ്പെട്ട് പച്ചപ്പിന്റെ മേലങ്കിയണിഞ്ഞ് കാട്ടരുവികളാലും പുഴകളാലും വെളളച്ചാട്ടങ്ങളാലും സമൃദ്ധമായി തണുത്ത കാറ്റിന്റെ സ്പര്‍ശനത്താല് കുളിരണിഞ്ഞ് നില്‍ക്കുന്ന മാങ്കുളം മൂന്നാറിനോട് ചേര്‍ന്നു കിടക്കുന്ന, അറിയപ്പെടേണ്ടുന്ന എന്നാല് അറിയാന് ബാക്കി വച്ച പ്രകൃതി സൗന്ദര്യത്തിന്റെ ഒരു തുരുത്താണ്.\n© Ranjith Ram Rony.\nകല്ലാറ്റില് നിന്നു തുടങ്ങിയ യാത്രയില് മാങ്കുളത്തേക്ക് പതിനേഴ് കിലോമീറ്റര് എന്ന പൊതുമരാമത്ത് വകുപ്പിന്റെ ബോര്‍ഡ് സഞ്ചാരികളെ സ്വാഗതം ചെയ്യുന്നു. വീതി കൂടിയ ദേശീയ പാതയില് നിന്നും ഇടുങ്ങിയതും ഗട്ടറുകള് നിറഞ്ഞതുമായ പതിനേഴ് കിലോമീറ്റര് ദൂരം താണ്ടുക എന്നതാണ് യാത്രയ്ക്കിടയിലെ പ്രധാന വെല്ലുവിളി. ഇടയ്ക്കിടെ വന്നു പോകുന്ന സ്വകാര്യ ബസുകളാണ് പ്രദേശത്തേക്കുളള തരക്കേടില്ലാത്ത യാത്രാ സംവിധാനം. വളഞ്ഞും തിരിഞ്ഞും പോകുന്ന റോഡിലൂടെ കുരിശുപാറയും പീച്ചാടും പിന്നിട്ടാല് മറ്റൊരു ലോകമായി. മാനം മുട്ടെ വളര്‍ന്നു നില്‍ക്കുന്ന വന്മരങ്ങള്‍ക്കിടയിലൂടെ നുരഞ്ഞൊഴുകു കാട്ടാറിനരികിലൂടെ സുഗന്ധം പൊഴിക്കുന്ന ഏലച്ചെടികള്‍ക്കിടയിലൂടെയുളള യാത്ര ഏതൊരു സൗന്ദര്യാസ്വാദകന്റയും മനസ്സില് എണ്ണമറ്റ പൂക്കള് വിരിയിക്കും.\nവലിയ മരങ്ങള് പിന്നിട്ട് റോഡിനിരുവശവും പരന്ന് കിടക്കുന്ന തേയിലത്തോട്ടങ്ങള്‍ക്കിടയിലൂടെയാണ് പിന്നീടുളള സഞ്ചാരം. നിരനിരയായി വെട്ടി നിര്‍ത്തിയിരിക്കുന്ന തേയില ചെടികള്‍ക്കിടയില് വളര്‍ന്നു നില്‍ക്കുന്ന ചൗക്ക മരങ്ങളും കരിവീരന്റെ ഗാംഭീര്യത്തോടെ ഉയര്‍ന്നു നില്‍ക്കുന്ന പാറക്കൂട്ടങ്ങളും മണ്ണിലേക്ക് പെയ്തിറങ്ങാന് വെമ്പുന്ന മഞ്ഞു കണങ്ങളും അങ്ങനെ മാമരങ്ങള്‍ക്കിടയില് നിന്നും വിശാലമായ പച്ച വിരിച്ച് കിടക്കുന്ന തേയില ചെടികള്‍ക്കിടയിലൂടെ സഞ്ചരിക്കുമ്പോള് കഴിഞ്ഞ് പോകുന്ന സുന്ദര നിമിഷങ്ങളെ ഓര്‍മകള്‍ക്കൊപ്പം ചേര്‍ത്ത് നിര്‍ത്താന് മത്സരിച്ച് ചിത്രങ്ങള് പകര്‍ത്തുന്ന സഞ്ചാരികളെ വഴിയരികുകളില് കാണാം.\nമൂന്നാറിനോട് ചേര്‍ന്നു കിടക്കുന്ന പ്രദേശമാണെങ്കിലും ആഡംബരത്തിന്റെ വലിയ റിസോര്‍ട്ടുകളോ മുന്തിയ ഹോട്ടലുകളോ വാഹനങ്ങളുടെ തിരക്കോ ഒന്നും ഈ ഗ്രാമത്തില് കാണാന് കഴിയില്ല. പകരം എവിടേക്ക് നോക്കിയാലും മാനം മുട്ട ഉയര്‍ന്നു നില്‍ക്കുന്ന മലകളും മലകള്‍ക്കപ്പുറം മാനത്തെ തഴുകുന്ന മേഘ പാളികളും മാത്രം. താമസ സൗകര്യത്തിനായി വിരലിലെണ്ണാവുന്ന ഏതാനും ചില ലോഡ്ജുകളെ ആശ്രയിക്കുക എന്നതാണ് മാങ്കുളത്തെത്തിയാല് ചെയ്യേണ്ട ആദ്യ ജോലി. ദീര്‍ഘ നേരത്തെ യാത്രാക്ഷീണം ഒഴിവാക്കാന് ഗ്രാമത്തിലെ തണുത്ത വായു മാത്രം ശ്വസിച്ചാല് മതിയാവും. 123 ചതുരശ്ര കിലോമീറ്റര് വിസ്തീര്‍ണ്ണമുളള ഗ്രാമത്തില് 12000 ജനസംഖ്യ മാത്രമാണുള്ളത്. ചരിത്രം പരിശോധിച്ചാല് പൂഞ്ഞാര് രാജാക്കന്മാരുടെ കീഴിലായിരുന്നു ഈ പ്രദേശമെന്നു മനസ്സിലാക്കാം. ബ്രിട്ടീഷ് ആധിപത്യത്തിന്റെ ആഢത്വം വിളിച്ചോതുന്ന അവശേഷിപ്പുകള് ഇന്ന് മാങ്കുളത്ത് ബാക്കിയായിട്ടുണ്ട്. ജനവാസ മേഖലകളെക്കാളും വനപ്രദേശമാണ് ഗ്രാമത്തില് അധികമായുളളത് എന്നതാണ് മാങ്കുളത്തിന്റെ വലിയ സവിശേഷതകളില് ഒന്ന്.\nവ്യത്യസ്തങ്ങളായ മൂന്ന് തരത്തിലുളള കാലാവസ്ഥയാണ് മാങ്കുളത്തിന്റെ ഏറ്റവും വലിയ പ്രത്യേകത. നവംബര്-ഡിസംബര് മാസങ്ങളില് പൂജ്യത്തിലും താഴെ അന്തരീക്ഷ ഊഷ്മാവ് എത്തുന്ന വിരിപ്പാറ, തണുപ്പും ചൂടും സമിശ്രമായ മാങ്കുളം, ചൂടേറെയുളള ആനക്കുളം; ഏതാണ്ട് പതിനഞ്ച് കിലോമീറ്റര് ദൂരത്തിനുളളില് തന്നെ വ്യത്യസ്തങ്ങളായ ഈ മൂന്നു കാലാവസ്ഥയും അനുഭവിക്കാന് കഴിയും. മാങ്കുളത്തെത്തിയാല് ആശ്രയിക്കാവുന്ന ഏറ്റവും നല്ല വാഹനം ജീപ്പ് തന്നെയാണ്. മണ്ണും കല്ലും നിറഞ്ഞ വഴികളിലൂടെ സഞ്ചരിക്കാന് ഇതിലും ഉചിതമായ മറ്റൊരു വാഹനം അവിടെ കിട്ടാനില്ലായെന്നതു തന്നെയാണ് അതിന്റെ പ്രധാന കാരണം. മാങ്കുളത്തിന്റെ വിവിധ മേഖലകളിലേക്കു സഞ്ചരിക്കാന് തയ്യാറായി കിടക്കുന്ന ടാക്‌സി ജീപ്പുകള് അവിടെ കാണാം.\nഅതിശയിപ്പിക്കുന്ന ഉയരത്തില് നിന്നും ഇടതടവില്ലാതെ നുരഞ്ഞ് പതഞ്ഞ് താഴേക്ക് പതിക്കുന്ന ഒന്നിലധികം വെളളച്ചാട്ടങ്ങളാല് സമ്പന്നമാണ് ഇവിടം. ചിന്നാര് വെളളച്ചാട്ടം, വിരിപ്പാറ വെളളച്ചാട്ടം, കോഴിവാലന്‍ക്കുത്ത്, പെരുമ്പന്‍കുത്ത്, നക്ഷത്രകുത്ത് തുടങ്ങി അരഡസനിലധികം വെളളച്ചാട്ടങ്ങള് മാങ്കുളത്തുണ്ട്. അവയിലേറെയും ഇരുന്നൂറ് ഇരുന്നൂറ്റമ്പത് അടിക്കുമേല് ഉയരത്തില് നിന്നുമാണ് വെള്ളം താഴേക്കു പതിക്കുന്നത്. കലര്‍പ്പില്ലാത്ത ശുദ്ധജലമാണ് എന്നു മാത്രമല്ല ശരീരം കോച്ചുന്നത്ര തണുപ്പുമാണ് അതിന്. വെളളച്ചാട്ടങ്ങളാല് സമ്പന്നമായതിനാലാവണം സ്വന്തമായി വൈദ്യുതി ഉത്പാദിപ്പിച്ച് വൈദ്യുതി ബോര്‍ഡിന് വില്‍പ്പന നടത്തുന്ന സംസ്ഥാനത്തെ ഏക പഞ്ചായത്ത് എന്ന ബഹുമതി മാങ്കുളത്തിനുണ്ട്. നക്ഷത്രകുത്തിനോട് ചേര്‍ന്നാണ് ഇത്തരത്തില് വൈദ്യുതി ഉത്പ്പാദിപ്പിക്കുന്ന പവര്‍ഹൗസും മറ്റ് അനുബന്ധ ഉപകരണങ്ങളും. കാട്ടാനക്കൂട്ടം പതിവായി വെളളം കുടിക്കാനെത്തുന്ന ആനക്കുളമാണ് മാങ്കുളത്തിന്റെ ഏറ്റവും ആകര്‍ഷീയമായ കേന്ദ്രം.\nഈ അപൂര്‍വ സുന്ദര കാഴ്ച കാണാന് ദിവസവും ഒട്ടേറെ സഞ്ചാരികള് ആനക്കുളത്തെത്താറുണ്ട്. ആനക്കുളത്ത് വനത്തിനോട് ചേര്‍ന്നു കിടക്കുന്ന പുഴയിലാണ് ഗജവീരന്മാറരുടെ നീരാട്ട്. വേനല്‍ക്കാലമാകുന്നതോടെ ഉള്‍വനങ്ങളില് രൂക്ഷമായ ജലക്ഷാമം അനുഭവപ്പെടും. ഈ സമയത്ത് കുടിക്കാനും കുളിക്കാനുമുളള വെളളം തേടിയാണ് കാട്ടാനക്കൂട്ടം ആനക്കുളത്തെത്താറുളളത്. പുഴയിലെ ഒരു പാറയുടെ കീഴില് നിന്നുയരുന്ന കുമിളകള്‍ക്ക് ഉപ്പ് രസം ഉണ്ടെന്നും ഓര് എന്ന് പ്രദേശവാസികള് വിളിക്കുന്ന ഈ ഓര് വെളളം ആനകള്‍ക്ക് ഏറെ പ്രിയപ്പെട്ടതാണെന്നും ഇത് കുടിക്കുവാനായാണ് ദിവസേന നിരവധിയായ ആനകള് ഇവിടേക്ക് എത്തുന്നതെന്നും പറയപ്പെടുന്നു. മുപ്പത് ആനകള് വരെ കൂട്ടമായി എത്തിയ ദിവസങ്ങള് ഉണ്ടെന്നു പ്രദേശവാസികള് പറഞ്ഞു. ഈ കാട്ടാന കൂട്ടത്തിന്റെ സാമീപ്യം മൂന്ന് നാല് മാസത്തോളം ഇവിടെയുണ്ടാകും. മഴക്കാലം ആരംഭിക്കുമ്പോള് മാത്രമാണ് ഇവ തിരികെ ഉള്‍വനങ്ങളിലേക്ക് പോകാറുളളത്രേ.\nകുട്ടിയാനകള് മുതല് കൊലകൊമ്പന്മാാര് വരെ പുഴയില് കളിച്ച് തിമിര്‍ക്കുമ്പോള് പുഴയോട് ചേര്‍ന്നുളള വലിയ മൈതാനത്ത് കുട്ടികള് കാല്‍പ്പന്ത് കളിക്കുന്നത് ഏറെ കൗതുകത്തോടെ മാത്രമേ കാണാന് കഴിയൂ. വെളളം കുടിക്കാന് എത്തുന്ന ആനകള് പുഴ കടന്ന് ജനവാസ മേഖലയിലേക്ക് വരികയോ ആളുകളെ ഉപദ്രവിക്കുകയോ ചെയ്യാറില്ല എന്നും ഇവിടുത്തുകാര് പറഞ്ഞു. ആനക്കൂട്ടം വിഹരിക്കുന്ന ആനക്കുളം ഫോറസ്റ്റ് റെയ്ഞ്ചിന് കീഴിലുളള ഈ വനമേഖലയും സഞ്ചാരികളെ ത്രസിപ്പിക്കുതാണ്. പച്ചപ്പ് നിറഞ്ഞ പുല്‍മൈതാനത്താണ് ആനകളെ കാണാന് സഞ്ചാരികള് തമ്പടിക്കാറ്. വന് മരങ്ങളാലും ജൈവസമ്പത്താലും അനുഗ്രഹീതമായ ഈ വന മേഖലയില് അപൂര്‍വ ഇനത്തില്‍പ്പെട്ട വേഴാമ്പല് ഉള്‍പ്പെടെയുളള പക്ഷികളുടെ സംരക്ഷിത മേഖല കൂടിയാണ്.\nപ്രകൃതിയുമായി ഏറെ അടുത്തിടപ്പഴകുന്ന ആദിവാസി വിഭാഗങ്ങളുടെ ജീവിതം നേരിട്ട് കണ്ടറിയാന് മാങ്കുളത്തേക്കുളള യാത്ര സഹായിക്കുമെന്നത് മറ്റൊരു പ്രത്യേകതയാണ്. ജനസാന്ദ്രത നന്നേ കുറഞ്ഞ മാങ്കുളത്ത് ഏകദേശം ഇരുപത്തഞ്ച് ശതമാനത്തോളം ആദിവാസി ജനതയാണ് ഉളളത്. പ്ലാമലക്കുടി, താളുകണ്ടം കുടി, വിരിപാറ ആദിവാസി സെറ്റില്‍മെന്റ്, കോഴിയിളക്കുടി, ചിക്കണംകുടി, ശേവലുക്കുടി, കളളക്കൂട്ടി കുടി തുടങ്ങിയ മേഖലകളിലാണ് ആദിവാസി ജനത ജീവിച്ച് വരുന്നത്. മുതുവാന്, മാന് സമുദായത്തില്‍പ്പെടുന്ന ‘ ആദിവാസി വിഭാഗങ്ങളെയാണ് ഇവിടെ കണ്ട് വരുന്നത്. ഉള്‍ക്കാടുകളില് തങ്ങളുടേതായ പാരമ്പര്യ ജീവിത ശൈലി നയിക്കുന്ന ഇവര് അത്യാവശ്യ സാഹചര്യങ്ങളില് മാത്രമാണ് പുറംലോകവുമായി ബന്ധപ്പെടാറ്. ഭാഷ, വസ്ത്രധാരണ രീതി, ആചാരങ്ങള്, ഭക്ഷണം, പണ സമ്പാദനം എന്നിവയിലൊക്കെ ഏറെ കൗതുകകരമായ കാഴ്ചകളാണ് ഈ ആദിവാസി ജനത കാണിച്ച് തരുന്നത്.\nതമിഴ് മിശ്രമായ മലയാള ഭാഷയാണ് പൊതുവായി ഇവര് ഉപയോഗിക്കുന്നത് എങ്കില് കൂടിയും ഈ വിഭാഗത്തിന്റെ തനതായ ഭാഷയ്ക്ക് ലിപി ഇല്ലയെന്നതാണ് ഏറ്റവും വലിയ പ്രത്യേകത. കടുംനിറത്തിലുളള വസ്ത്രങ്ങള് കൂടുതലായി ഉപയോഗിക്കുന്ന ഇവര് ധാരാളമായി ആഭരണങ്ങളും അണിയാറുണ്ട്. വെറ്റില കൂട്ടി മുറുക്കുക എന്നത് ഇവരുടെ ദൈനംദിന ജീവിതത്തിന്റെ ഭാഗമാണ്. പുരുഷന്മാര് പലരും മുടി നീട്ടി വളര്‍ത്തിയിട്ടുണ്ടാകും. വന വിഭവങ്ങളാണ് ഇവരുടെ പ്രധാന വരുമാന മാര്‍ഗം. മൂര്‍ച്ചയുള്ള ഒരായുധം ഇവര് എപ്പോഴും കൈയ്യില് കരുതും. പ്രായപൂര്‍ത്തിയായ ആണ്‍കുട്ടികളും പെണ്‍കുട്ടികളും വീടുകളില് നിന്നും മാറി വനത്തിനുള്ളില് വെവ്വേറെ വീടുകള് നിര്‍മ്മിച്ചാണ് താമസിക്കാറ്. ഗോത്രത്തിനുള്ളിലെ പ്രശ്‌ന പരിഹാരത്തിനായി ഊരു മൂപ്പന് ഇവര്‍ക്കുണ്ടായിരിക്കും.\nആര്‍ത്തവ സമയങ്ങളില് ഈ വിഭാഗത്തിലെ സ്ത്രീകള് ‘വാലായ്മപ്പുരകള്’ എന്നു പേരിട്ടിരിക്കുന്ന കുടിലുകളില് മാറിയാണ് താമസിക്കാറ്. ഗോത്രത്തിനകത്തും ഗോത്രത്തിനുപുറത്തും ഉള്ള അന്യപുരുഷന്മാരുടെ മുമ്പില് കഴിവതും ഈ വിഭാഗത്തിലെ സ്ത്രീകള് വരാറില്ല. മരച്ചീനി, ചേമ്പ് ,തിന ,ചോളം , തുവര എന്നിവയൊക്കെയാണ് ഇവരുടെ പ്രധാന കൃഷികള്. ഈറ്റ ഉപയോഗിച്ച് തീര്‍ത്ത വയായിരിക്കും ഇവരുടെ കുടിലുകള്. തെറ്റ് ചെയ്താല് ഊര് വിലക്കുള്‍പ്പെടെയുള്ള ശക്തമായ ശിക്ഷാവിധികളും ഈ ജനവിഭാഗം പിന്തുടര്‍ന്നു വരുന്നുണ്ട്. ഇത്തരത്തില് കൗതുകമുണര്‍ത്തുന്ന ഒരു ജനവിഭാഗത്തെ അടുത്തറിയാനുള്ള ഒരു സാഹചര്യവും മാങ്കുളത്തേക്കുള്ള യാത്രയിലൂടെ സാധിച്ചെടുത്തു.\nസമ്പൂര്‍ണ്ണ ജൈവഗ്രാമം കൂടിയാണ് മാങ്കുളം. കാര്‍ഷികവൃത്തിയുടെ കാര്യത്തില് ഈ ഗ്രാമം ഏതാണ്ട് സ്വയംപര്യാപ്തമാണ്. ഏലം, റബ്ബര്, കാപ്പി ,കുരുമുളക്, തേയില എന്നിവയ്ക്കു പുറമെ വാഴ, മരച്ചീനി, നെല്ല് ,ചേമ്പ്, ചേന തുടങ്ങിയ ഭക്ഷ്യവിളകളും ഇവിടുത്തെ കര്‍ഷകര് ഉത്പാദിപ്പിച്ചുവരുന്നു. മാങ്കുളത്തെ ജനസംഖ്യയില് 99 ശതമാനം ആളുകളും കര്‍ഷകരാണ് എതാണ് ഇവിടുത്തെ പ്രത്യേകത. ജൈവകൃഷി പിന്തുടരുന്ന മാങ്കുളത്തെ കര്‍ഷകര്‍ക്ക് 100 മേനി വിജയമാണ് ഇവിടുത്തെ മണ്ണും കാലാവസ്ഥയും സമ്മാനിക്കുന്നത്. 100 കിലോയ്ക്ക് മുകളില് തൂക്കമുള്ള വാഴക്കുലകളും ഒറ്റക്കെടുത്തുയര്‍ത്താന് പറ്റാത്ത മരച്ചീനിയുടെ കിഴങ്ങുകളും ഈ ജൈവഗ്രാമത്തിന്‍െ്‌റ പ്രത്യേകതകളാണ്. ഉത്പന്നങ്ങള് വിറ്റഴിക്കുന്നതിനായി കര്‍ഷക വിപണിയും ഇവിടെയുണ്ട്.\nകാര്‍ഷിക മേഖലയോടും മൃഗപരിപാലനത്തോടും ചേര്‍ന്നു നിന്നുകൊണ്ടുള്ള വിനോദസഞ്ചാരത്തേയും ഇവിടുത്തുകാര് പ്രോത്സാഹിപ്പിക്കുന്നുണ്ട്. നിരവധിയായ സ്‌പൈസസ് ഗാര്‍ഡനുകളും ഫാമുകളും സഞ്ചാരികള്‍ക്കായി ഇവിടെ തുറന്നിട്ടുണ്ട്. മീന് പിടിക്കുക എന്ന തനി നാടന് ശൈലിയെ തന്നെ ഇവിടുത്തുകാര് ടൂറിസത്തിന്റെ ഭാഗമാക്കി മാറ്റിയിട്ടുണ്ട്. നിശ്ചിത തുകയടച്ച് സഞ്ചാരികള്‍ക്ക് ചൂണ്ടയിട്ടു രസിച്ച് യാത്ര അവിസ്മരണീയമാക്കാവുന്നതാണ്. ഇവിടുത്തെ കുടുംബങ്ങളിലധികവും വിഷമയമല്ലാത്ത പച്ചക്കറികളാണ് ഏറെയും ഉപയോഗിക്കുന്നത് അവയൊക്കെ തന്നെയും അവരവരുടെ തൊടികളില് വിളഞ്ഞവയുമാണ്.\nവലിയ മരങ്ങളുടെ ശിഖരങ്ങളില് നിര്‍മ്മിച്ചിരിക്കുന്ന ഏറുമാടങ്ങള് അഥവ ട്രീ ഹൗസുകളാണ് മാങ്കുളത്തെ മറ്റൊരു ആകര്‍ഷണ കേന്ദ്രം. ആദ്യകാലത്ത് ഈ മേഖലയില് ട്രീഹൗസുകള് നിര്‍മ്മിച്ചിരുന്നത് കാട്ടുമൃഗങ്ങളില് നിന്നു രക്ഷനേടാനായിരുന്നു എങ്കില് ഇപ്പോള് സഞ്ചാരികളെ ആകര്‍ഷിക്കാനാണ് ഇത്തരം വീടുകള് നിര്‍മ്മിക്കുന്നത്. നിലത്തുനിന്നും ഗോവണികയറി മുകളിലെത്തിയാല് ഒരുകൊച്ചു വീടിനു സമാനമായ എല്ലാക്രമീകരണങ്ങളും ഈ ട്രീഹൗസുകളില് ഒരുക്കിയിട്ടുണ്ട്. ഭൂമിക്കും ആകാശത്തിനുമിടയില് മാമരങ്ങള്‍ക്ക് മുകളില് അങ്ങനെ നില്‍ക്കുമ്പോള് മനസ്സില് അല്‍പ്പം ഭയം കയറിപ്പറ്റാതില്ല. എങ്കിലും ഇളം കാറ്റേറ്റ് ഇലകളുടെ മര്‍മ്മരങ്ങള്‍ക്ക് കാതോര്‍ത്ത് വനത്തിനുള്ളിലെ പറുദീസയില് ദൂരേക്ക് കണ്ണും നട്ടങ്ങനെ നില്‍ക്കുക എന്നത് ഏറെ ആസ്വദ്യകരം തന്നെ.\nവലിയ കാട്ടാറിനു കുറുകെ ബലിഷ്ഠമായ കമ്പികള് ബന്ധിപ്പിച്ച് നിര്‍മ്മിച്ചിരിക്കുന്ന പാലങ്ങളാണ് കാഴ്ച്ചക്കാരെ അമ്പരപ്പിക്കുന്ന മറ്റൊരു വസ്തു. ‘ആട്ടുപാല’മെന്നും ‘തൂക്കുപാല’മെന്നുമൊക്കെ പ്രദേശവാസികള് പേരിട്ടുവിളിക്കുന്ന ഈ പാലത്തിലൂടെയുള്ള സാഹസികയാത്രക്ക് അല്‍പം മനോധൈര്യം തന്നെ വേണം. പാലത്തില് കാലെടുത്തുവയ്ക്കുമ്പോള് മുതല് പാലം താഴേക്കും മുകളിലേക്കും ഒരു താളത്തില് ആടാന് തുടങ്ങും. ആ താളത്തിനൊത്ത് കാലുകള് പറിച്ച് വച്ച് മറുകര എത്തുക എന്നത് ഏറെ ശ്രമകരം തന്നെ. ഇടക്കെങ്ങാനും വെള്ളത്തിലേക്ക് നോക്കിയാല് പാലമുള്‍പ്പെടെ ഒഴുകിപ്പോകുന്നതായി തോന്നും അതിനാല് പാലത്തില് കയറുമ്പോള് മുതല് മുമ്പോട്ടു മാത്രമെ നോക്കാവു എന്ന് പ്രദേശവാസികള് മുറിയിപ്പ് തരുന്നു. കാര്യങ്ങള് ഇത്തരത്തിലൊക്കെയാണെങ്കിലും സ്‌കൂള് വിദ്യാര്‍ത്ഥികള് മുതല് പ്രായമായവര് വരെ യാതൊരു സങ്കോചവുമില്ലാതെ കൈകള്‍പോലും പിടിക്കാതെ പാലത്തിലൂടെ അക്കരയിക്കരെ യാത്ര ചെയ്യുന്നത് ഏറെ അത്ഭുതത്തോടെ നോക്കിനിന്നു.\nമുമ്പ് സൂചിപ്പിച്ച പോലെ രാജഭരണത്തിന്റെയും ബ്രിട്ടീഷ് ഭരണത്തിന്റെയും അവശേഷിപ്പുകള് കൂടികണ്ടശേഷമേ മാങ്കുളത്തു നിന്നും മടങ്ങാന് മനസ് അനുവദിക്കുകയുള്ളു. പൂഞ്ഞാര് രാജഭരണ കാലത്ത് നിര്‍മിച്ച ബംഗ്ലാവുകളുടെ അവശിഷ്ടങ്ങള് ഇപ്പോഴും മാങ്കുളത്തുണ്ട്.’ബംഗ്ലാവ് തറ’ എന്ന സ്ഥലവാസികള് പേരിട്ടു വിളിക്കുന്ന ഈ ചരിത്ര ഭൂമിയില് നിന്നു പ്രദേശവാസികള്‍ക്ക് വളരെ വിലപ്പെട്ട’ മുത്തുകളും സ്വര്‍ണ്ണ മണികളും ദ്രവിച്ച് തീര്‍ന്ന ആയുധങ്ങളും അടുത്ത കാലത്ത് ലഭിച്ചിരുന്നു എന്നാണ് പറയുന്നത്. ബ്രിട്ടീഷ് ഭരണ കാലത്ത് കുതിര കുളമ്പടികളാല് മുഖരിതമായിരുന്ന പഴയ ആലുവ-മൂന്നാര് റോഡിന്റെ ഭാഗങ്ങളും യാത്രക്കിടയില് കാണാന് സാധിക്കും. നൂറ് വര്‍ഷങ്ങള്‍ക്കപ്പുറം ഉണ്ടായ ശക്തമായ വെള്ളലപ്പാച്ചിലിനെയും ഉരുള്‍പ്പൊട്ടലിനെയും അതിജീവിച്ച പാലങ്ങളുടെയും കലുങ്കുകളുടെയും ബാക്കിപത്രം ഇപ്പോഴും കൗതുകം ജനിപ്പിക്കുന്നതാണ്. സാങ്കേതിക വിദ്യ വികസിക്കാത്ത കാലത്ത് പോലും ഭീമാകാരമായ കരിങ്കല്ലുകള് കീറി ഉണ്ടാക്കിയ വലിയ കരിങ്കല് പാളികള് ഉപയോഗിച്ചാണ് കലുങ്കുകളും പാലങ്ങളും അക്കാലത്ത് നിര്‍മ്മിച്ചിരുന്നത്. ആലുവ മുതല് മൂന്നാര് വരെയുളള രാജപാതയില് ഒരിടത്തും കാര്യമായ കയറ്റിറക്കങ്ങള് ഇല്ല എന്നതും കാഴ്ചക്കാരനെ അമ്പരിപ്പിക്കുന്നു.\nപ്രകൃതിയുടെ മടിത്തട്ടില് പശ്ചിമഘട്ട മലനിരകളോട് ചേര്‍ന്നു കിടക്കുന്ന ഈ കൊച്ചു ഗ്രാമം സഞ്ചാരികളെ മാടിവിളിക്കുകയാണ്. കാറ്റിന്റെ ഇളം സ്പര്‍ശനത്തില് നിന്നും ഇലകളുടെ മര്‍മ്മരങ്ങളില് നിന്നും അകന്ന് തേയില കാടുകള്‍ക്കിടയിലൂടെ തിരികെ മൂന്നാറിലേക്ക് മടങ്ങുമ്പോള് മനസ്സ് മാത്രം ഒപ്പമെത്തിയില്ല. വീണ്ടും ഒരു മടങ്ങി വരവിനായി കാതോര്‍ക്കുന്ന നിശബ്ദതക്കൊപ്പം മനസ്സും അലിഞ്ഞ് ചേര്‍ന്നിരുന്നു.\nMankulam Page : https://bit.ly/2HOr7wa.


അരനൂറ്റാണ്ടപ്പുറത്തെ ആ നോമ്പുജീവിതം | RISALA WEEKLY\n1285 · Article · Articles · Issue\nMay 16, 2018 by No Comments\nകൂരയെന്നുപോലും വിളിക്കാനാവാത്ത കുടിലുകള്. ഓല മേഞ്ഞ മണ്‍പുറ്റുകള്. കരിക്കട്ട തേച്ച ചുമരുകള്. ഓടു മേഞ്ഞ പുരകള് വിരളം. നാടെങ്ങും ദാരിദ്ര്യം. പട്ടിണി. ബുദ്ധിയുറച്ച കുട്ടികള് പോലും വിശന്നു കരയുന്ന കാലം. ‘പട്ടിണിമരുന്ന് ‘ കണ്ടെത്താനാകാതെ മാതാപിതാക്കള് പരുങ്ങുന്ന വീടുകള്. അരിയും മറ്റു ഭക്ഷ്യപദാര്‍ത്ഥങ്ങളുമായിരിക്കും ചിലപ്പോള് പണിക്കൂലി. സ്വര്‍ണം പൊതിയുന്നതുപോലെ ഭക്ഷ്യവസ്തുക്കളുമായി വീട്ടിലെത്തുന്ന ഉപ്പമാരെ കാണുമ്പോള് കരഞ്ഞുകലങ്ങിയ കുഞ്ഞുകണ്ണുകളില് സന്തോഷം വന്നുനിറയും. കലത്തിലിട്ട അരി അടുപ്പത്ത് വെച്ച് കണ്ണീര് തുടച്ച് തവിയിളക്കുന്ന മാതൃമനസുകള്.\nഅതായിരുന്നു കുട്ടിക്കാലം. മണ്ണിനും സഹജീവികള്‍ക്കും നന്മയുടെ ഹൃദയ വായ്പുകള് പകര്‍ന്നു നല്‍കുന്ന കൃഷിയുടെയും കര്‍ഷകരുടെയും കാലം. കൃഷി കഴിഞ്ഞ് മാത്രം മറ്റൊരു ജോലിയിലേക്ക് തിരിയുന്ന കാലം. ഉഴുതു മറിക്കുക, നെല്ല് വിതറുക, ഞാറ് നടുക, കൊയ്‌തെടുക്കുക, നെല്ല് കുത്തുക, പൂളയും പയറും നടുക, പറിക്കുക ഇതൊക്കെയായിരുന്നു പ്രധാന തൊഴിലുകള്. കലപ്പ, കാള തുടങ്ങിയവ കര്‍ഷകന്റെ അന്തസ്സായിരുന്നു. എനിക്കിത്ര പറ കൃഷിയുണ്ടെന്ന് പറയുന്നത് ഒരു അഭിമാനമായിരുന്നു അക്കാലത്ത്.\nവിശ്വാസം വരുന്നില്ലേ. പഴയ കാലം അങ്ങനെയായിരുന്നു. എന്നിരുന്നാലും ധാര്‍മിക കാര്യങ്ങള് അവര്‍ക്ക് ജീവനുതുല്യം. ദരിദ്രമായ അവസ്ഥയിലും ദാരിദ്രമില്ലാതിരുന്ന ഒന്നേയൊന്ന് ദീനീ വിഷയങ്ങള്‍ക്കായിരുന്നു. മിക്കവീടുകളിലും ഖുര്‍ആന് ഓത്തുകള്, മൗലീദ് പാരായണങ്ങള്, റബീഉല് അവ്വല് ആഘോഷങ്ങള്, മരണവീട് സന്ദര്‍ശനം, രോഗശയ്യയിലായവരെ സമാശ്വസിപ്പിക്കല്.\nവീടുകളായിരിക്കും ആശുപത്രി. ഖുര്‍ആനായിരിക്കും ചികിത്സ. സുഖക്കേടുകള് മാരകമായി വളര്‍ന്നാല് ഡോക്ടര്‍മാര് കൈയ്യൊഴിയും. പിന്നെ ആശുപത്രിയില് കിടത്തി ബുദ്ധിമുട്ടിക്കില്ല. വീട്ടിലേക്ക് കൊണ്ടുവരും. ബുര്‍ദ ചൊല്ലി മന്ത്രിക്കും. ദിക്‌റിലും സ്വലാത്തിലും അഭയം പ്രാപിക്കും.\nകട്ടിലുളള വീടുകള് അപൂര്‍വമായിരുന്നു. ഒരു കീറപ്പായ അല്ലെങ്കില് ഒരു കീറപ്പുതപ്പ്. എല്ലാവര്‍ക്കും കൂടി ഒരു ചെരിപ്പ്. പുറത്തുള്ള കിണ്ടിയില് നിന്നും വുളൂ എടുത്ത് ആ ചെരിപ്പ് ധരിച്ച് പായയില് വന്ന് നിസ്‌കരിക്കും. ഒരേ പാത്രത്തിലുണ്ട് ഒരേ പായയിലുറങ്ങി എന്നൊക്കെ പറയാറില്ലേ, പണ്ടു കാലങ്ങളില് അത് യാഥാര്‍ത്ഥ്യമായിരുന്നു. വലിയ പാത്രമില്ലെങ്കില് വാഴയില ഉപയോഗിക്കും. ഒരാള് കുഴച്ചത് മറ്റൊരാള്‍ക്ക് തിന്നാന് മടിയില്ല.\nസ്‌നേഹം പൂത്തു നിന്ന അക്കാലത്തേക്ക് റമളാന് എത്തുന്നു എന്നറിഞ്ഞാല് വലിയ സന്തോഷമാണ്. പ്രധാനമായും ആരാധനാ കര്‍മങ്ങളില്. മുന് മാസങ്ങളെ അപേക്ഷിച്ച് വന് പ്രതിഫലമാണല്ലോ ഇബാദത്തുകള്‍ക്ക് നല്‍കപ്പെടുന്നത്. പിന്നെ പട്ടിണി. പണക്കാരും പാവപ്പെട്ടവരും ഒരുപോലെ വിശപ്പറിയുന്ന മാസമായതിനാല് കുറച്ച് ഭക്ഷണമേ ആവശ്യമുണ്ടാകൂ. അതുതന്നെ മാസങ്ങളായി നീക്കിയിരുപ്പ് നടത്തി കരുതി വെച്ചതായിരിക്കും. അരി പൊടിപ്പിച്ചുവെക്കും. മല്ലിയും മുളകും ശരിയാക്കി വെക്കും.\nപണ്ടുകാലത്തെ താരതമ്യപ്പെടുത്തി ഇക്കാലത്തെ വിലയിരുത്തുമ്പോള് പഴയ ആവേശമൊക്കെ ചോര്‍ന്നൊലിച്ചതായി കാണാം. ഇന്നത്തെ പോലെ ഹാ.. റമളാനല്ലെ.. അത് വരുമ്പോള് വരും. പകലന്തിയോളം പട്ടിണികിടന്നതിന് ഒന്നായി വെട്ടിവിഴുങ്ങി പകരം വീട്ടാം എന്ന മനോഭാവമല്ല. എല്ലാവര്‍ക്കും വല്ലാത്ത ഉത്സാഹമായിരുന്നു. കരന്റില്ലാത്ത, പെയിന്റടിക്കാത്ത, സോഫാ സെറ്റോ കട്ടിലോ ഇല്ലാത്ത അകത്ത് കടന്നാല് തല മുട്ടുന്ന കുടിലുകളാണെങ്കിലും റമളാന് വരുന്നതിന് ഒരാഴ്ച്ച മുമ്പേ പൊടിതുടച്ച് ചെളിചുരണ്ടി മാറാല തട്ടി മംഗല്യത്തിനെന്ന പോലെ അണിയിച്ചൊരുക്കും. നനച്ചുകുളി എന്നാണ് പറയുക. ഇന്നും അപൂര്‍വ വീടുകളില് അതുണ്ടെങ്കിലും ഒരു മാമൂല് പോലെയാണ്.\n‘മാസം കാണല്’ നേരമാണ് രസകരം. ആശയുടെയും ആശങ്കയുടെയും കാത്തിരിപ്പിന്റെയും നിമിഷങ്ങള്.. ഇന്നത്തെപോലെ ഉറങ്ങിക്കിടക്കില്ല. അമ്പിളി വിരിഞ്ഞത് അറിയാനായി ഉറക്കമിളച്ച് കാത്തിരിക്കും. ടെലിഫോണോ വേഗതയാര്‍ന്ന മറ്റു കമ്മ്യൂണിക്കേഷന് മാര്‍ഗങ്ങളോ ഇല്ലാത്തതിനാല് ഖാളിയില് നിന്നുള്ള വിവരം ദൂരെ നിന്നും അറിഞ്ഞിട്ടു വേണം ഉറപ്പിക്കാന്. ഓരോ പ്രദേശത്തുള്ള ആളുകള് ഖാളിയുടെയോ ഖതീബിന്റെയോ കമ്മിറ്റിക്കാരുടെയോ അടുത്തേക്ക് പോകും. മാസം കണ്ട വിവരം അവര് നേരത്തെ അറിഞ്ഞിരിക്കും. ആറ്റുപുറമെന്ന എന്റെ നാട്ടില് ഓരു ഖാളിയുണ്ടെങ്കിലും പാണക്കാട് പൂക്കോയ തങ്ങള് പറഞ്ഞിട്ടാണ് സാധാരണ ഗതിയില് നോമ്പ് ഉറപ്പിക്കാറുള്ളത്.\nകമ്മിറ്റിയില് നിന്ന് ഒരു പ്രതിനിധിയെ നേരത്തെ പാണക്കാട്ടേക്ക് പറഞ്ഞയച്ചിരിക്കും. മാസം കണ്ടതും കാണാത്തതുമായ വിവരങ്ങള് അങ്ങനെയാണ് അറിയുന്നത്. ഗതാഗത സൗകര്യങ്ങള് അത്യപൂര്‍വ്വമായ കാലമാണ്. മിക്കയാളുകളും നാട്ടിന്‍പുറങ്ങളില് നിന്നും പുറപ്പെട്ട വണ്ടികളില് പൊത്തിപ്പിടിച്ചോ പാണ്ടി ലോറികളില് സഹായം ചോദിച്ചോ ആയിരിക്കും തിരിച്ചെത്തുക. കോട്ടക്കലോ രണ്ടത്താണിയിലോ എത്തുമ്പോഴേക്കും പാതിരാത്രിയും പിന്നിട്ടിരിക്കും. പിന്നീട് വല്ല ചൂട്ടും കത്തിച്ചാണ് വീടുകളിലേക്ക് തിരിച്ചെത്തുക. വീട്ടുകാരപ്പോഴും കാത്തിരിപ്പില് തന്നെയായിരിക്കും. ഇനി കിടന്നു കഴിഞ്ഞാലും ആളനക്കം കേട്ടാല് ഉണരാവുന്നതേ ഉണ്ടാവൂ.\nറമളാന് പിറന്നില്ലെങ്കില് അധികമൊന്നും അറിയിപ്പുണ്ടാവില്ല. പിറന്നു കഴിഞ്ഞെങ്കില് കൂവി അറിയിപ്പുകള് ചുറ്റും അലയടിക്കും. ‘മാസം കണ്ടേയ് കൂയ്.. നാളെ റമളാനാണേയ് കൂയ്..’ പള്ളികളില് നിന്ന് ഖുര്‍ആനും റമളാനിലെ ദിക്‌റുകളും അലയടിക്കും. അറിഞ്ഞവര് മറ്റുള്ളവരെ അറിയിക്കും. അത് അന്നത്തെ ആളുകള് തമ്മിലുള്ള സ്‌നേഹ ബന്ധത്തിന്റെ ഭാഗമായിരുന്നു. ഇന്നത്തെപ്പോലെ സ്വന്തമായി എഴുന്നേറ്റ് ഒറ്റക്ക് അത്താഴം കഴിക്കുന്ന രീതിയല്ല. അയലത്തേക്കൊക്കെ നോക്കി വെളിച്ചം കാണാത്ത വീട്ടുകാരെ വിളിച്ചുണര്‍ത്തും.\nഇന്നത്തെപ്പോലെ അങ്ങുമിങ്ങും ചിന്നിച്ചിതറിയ അണുകുടുംബമല്ല. വാച്ചോ അലാറങ്ങളോ ഇല്ല. സമയം നോക്കാന് പുറത്തിറങ്ങണം. മാനത്തേക്ക് നോക്കി നിശ്ചിത നക്ഷത്രം കണ്ടു കഴിഞ്ഞാല് ഏകദേശ സമയം പറയാന് കഴിവുള്ള വ്യക്തികള് അന്നുണ്ടായിരുന്നു. പുരയിലെ പ്രായമുള്ളവര്‍ക്ക് അക്കാര്യത്തിലൊക്കെ വലിയ ശ്രദ്ധയായിരുന്നു. അവര് ഇടക്കിടെ ഉണര്‍ന്നുകൊണ്ടിരിക്കും. പൊറുതികേടോടെ പുറത്തിറങ്ങും. ഇന്നു നേരെ തിരിച്ചാണ്. എല്ലാരും നിരാശ്രയരാണ്. ആര്‍ക്കും ആരെയും ബന്ധപ്പെടേണ്ടതില്ല. അലാറമുണ്ട്. മറ്റു സൗകര്യങ്ങളുണ്ട്. പരസ്പര ബന്ധമില്ലാത്തതിനാല് ഒരാള് അത്താഴം കഴിച്ചെന്നോ കഴിച്ചില്ലെന്നോ അറിയില്ല. ആര്‍ക്കും അറിയേണ്ടതുമില്ല.\nഅത്താഴ സമയത്തെ മഹത്വം പ്രമാണിച്ച് ചെറിയ കുട്ടികള് പോലും വിളിച്ചുണര്‍ത്തപ്പെടും. ഉമ്മമാര് നിയ്യത്തു വെച്ചുകൊടുത്ത് നോമ്പ് നോല്‍ക്കാനുള്ള പ്രേരണ നല്‍കും. കുട്ടികള് വലിയ ആവേശത്തിലായിരിക്കും. അത്താഴത്തിന് അവരെ വിളിച്ചില്ലെങ്കില് രാവിലെ എഴുന്നേറ്റാല് കുറുമ്പ് കാട്ടും. ചെറിയൊരു ക്ഷീണമുണ്ടാകുമ്പോഴേക്കും നിര്‍ബന്ധിപ്പിച്ച് നോമ്പ് മുറിപ്പിക്കുന്ന ഉമ്മമാര് അന്നില്ലാത്തതിനാല് മിക്ക കുട്ടികളും പൂര്‍ണമായ നോമ്പനുഷ്ഠിക്കും. വയ്യാത്ത കുട്ടികളാണെങ്കില് ഉച്ച വരെ നോല്‍ക്കും. ബാക്കി നാളെ നോല്‍ക്കാം എന്ന് പറയും. രണ്ട് പകുതി കൂടുമ്പോള് ഒരു നോമ്പാകുമെന്ന് കുട്ടികള് വിചാരിക്കും.\nആദ്യത്തെ മൂന്നു നോമ്പുകളില് ഏതു ചെറിയ കുടിലും കുശാലായിരിക്കും. ‘തലോല്‍മ്പ്’ എന്നറിയപ്പെടുന്ന ആ ദിനങ്ങളില് മിക്ക വീടുകളിലും ഇറച്ചിയും പത്തിരിയുമായിരിക്കും. ആ ദിനങ്ങളില് പണിക്കു പോകുന്നവര് കുറവായിരിക്കും. അവരെല്ലാം റമളാനിനെ ആവേശത്തോടെയായിരുന്നു കണ്ടിരുന്നത്. പിന്നീടുള്ള ദിനങ്ങളിലധികവും മത്തിയും പൂളയുമായിരിക്കും. എല്ലാവര്‍ക്കും ഒരു ശാഠ്യമാണ്. ഇത്ര ദിവസത്തിനുള്ളില് ഇത്ര ജുസ്ഉകള് ഓതണം. ഒരു ഖത്മ് പൂര്‍ത്തീകരിക്കണം. സ്വന്തത്തോട് തന്നെ മത്സരിച്ച് നേടിയെടുക്കുന്ന ആ ഖത്മ് മരണപ്പെട്ട ഉപ്പാന്റെയോ ഉമ്മാന്റെയോ പേരില് ഹദ്‌യ നടത്തും. മക്കളെ കൊണ്ട് ഓതിക്കും. ‘നീയിങ്ങനെ പട്ടിണി കിടന്നാല് മതി. ഒരൊറ്റ ഹര്‍ഫും ഓതണ്ട’ എന്നുപറഞ്ഞ് തന്റേടമുള്ള രക്ഷിതാക്കള് കുട്ടികളെ ശാസിക്കും. ഇന്നത് ഏറെക്കുറെ ഇല്ലാതായിരിക്കുന്നു. ബാപ്പയെ ഭയക്കുന്ന മക്കളേക്കാള് മക്കളെ ഭയക്കുന്ന ബാപ്പമാരാണ് കൂടുതലും.\nപള്ളികളില് നോമ്പ് തുറക്കാനുള്ള സൗകര്യമില്ലാത്തതിനാല് മഗ്‌രിബ് നിസ്‌ക്കാരം കൂടുതലും വീടുകളിലായിരിക്കും. എന്നാല്, തറാവീഹിന്റെ സമയത്ത് ഒരു ജുമുഅക്കെന്ന പോലെ പള്ളികള് നിറഞ്ഞുകവിയും. അന്നാണെങ്കില് അടുത്തടുത്ത് പള്ളികളില്ല. എന്നിരുന്നാലും തറാവീഹ് നിസ്‌ക്കാരത്തിനായി അവര് അകലേക്ക് നടന്നു പേകും. മിക്ക പള്ളികളും കൂടുതല് വിളക്ക് കത്തിച്ച് അലങ്കരിക്കും.\nനോമ്പ് തുറപ്പിക്കല് വലിയ സംഭവമാണ്. മുറ്റത്ത് ദാര്‍പായയോ മുളപ്പായയോ വിരിച്ച് മുകളില് ഓല കൊണ്ട് പന്തല് കെട്ടി എല്ലാവരെയും വിളിക്കും. അത് കൂടുതലും പെണ്‍കുട്ടികളെ കല്ല്യാണം കഴിപ്പിച്ച വീടുകളിലാണുണ്ടാവുക. പുതിയാപ്ലയേയും ബന്ധുക്കളെയും നാട്ടുകാരെയും കുടുംബക്കാരെയും ക്ഷണിച്ച് ഗംഭീരമായ്. അത് പോലെ ബദ്‌രീങ്ങളുടെ ആണ്ടും. പോത്തിനെ അറുത്ത് പത്തിരികള് ശേഖരിച്ച് മൗലിദ് ഓതി ദുആ ഇരന്ന് ഭക്ഷണം വിതരണം ചെയ്ത് സന്തോഷത്തോടെ പിരിയും.\nഇരുപത്തിയേഴാം രാവ് അതിനേക്കാള് സംഭവമാണ്. ഇടവഴികളും പാടങ്ങളും ആളുകളുടെ ഘോഷയാത്രയായിരിക്കും. മുതലാളിമാര് വര്‍ഷാടിസ്ഥാനത്തില് സ്വരൂപിച്ച സമ്പത്തിന്റെ സകാത്ത് കൊടുക്കുന്ന ദിനമായാല് പാവപ്പെട്ട ആളുകള് പണക്കാരുടെ വീടുകള് കയറിയിറങ്ങും. അടിസ്ഥാന ആവശ്യങ്ങള്‍ക്കു പോലും പണമില്ലാതെ വിഷമിക്കുന്ന കാലമാണല്ലോ. ആളുകള്‍ക്ക് പണം വേണം. മൊബൈലോ മോട്ടോര് സൈക്കിളോ വാങ്ങാനല്ല. പെരുന്നാളിന് വസ്ത്രം വാങ്ങാനും ഭക്ഷണം കഴിക്കാനും.\nമിക്ക പ്രദേശങ്ങളിലും വഅ്‌ള് പരമ്പരകളുണ്ടാകും. തറാവീഹ് കഴിഞ്ഞ് മുത്താഴം. അപ്പോള് കഴിക്കുന്ന കഞ്ഞി ഒഴിച്ചുകൂടാനാവാത്തതാണ്. നോമ്പ് തുറക്ക് പൂള തിന്നത് കാരണം അത് അകത്തെത്തിയിട്ടില്ലെങ്കില് ഗുന്മന്(ഗ്യാസ്ട്രബിള്) വഴിവെച്ചേക്കും. പത്ത് പത്തരയോടെ ബുര്‍ദ തുടങ്ങും. അത് കഴിഞ്ഞ് ഉസ്താദിന്റെ വഅ്‌ളും. വ്യത്യസ്ത വിഷയങ്ങിലായി റമളാന് മുഴുക്കെ അത് തുടരും. പറഞ്ഞു പറഞ്ഞു ചിലപ്പോള് പുലര്‍ച്ച വരെ നീളും. അത്താഴം കഴിക്കാന് സമയമില്ലാതെ അടുക്കളയിലേക്ക് ഓടിയ ദിവസവുമുണ്ട്.\nഅവസാന ദിനങ്ങളില് ഉസ്താദ് തൗബ ചൊല്ലിക്കൊടുക്കും. ആളുകള് പൊട്ടിക്കരയും. ഒറ്റയൊറ്റ രാവുകള് ഹയാത്താക്കും. ഇരുപത്തേഴാം രാവിന് പ്രത്യേകിച്ചും. അന്ന് വീടുകളില് നിന്ന് ചീരണിയുണ്ടാകും. വറുതിയുടെ കാലമാണെങ്കിലും അന്യോന്യം സ്‌നേഹിക്കാനും ഉള്ളത് പെങ്കുവെക്കാനുമുള്ള സന്മനസ് ധാരാളമുണ്ടായിരുന്ന കാലമായിരുന്നു. നോമ്പ് കാലം കഴിയുകയെന്നാല് സങ്കടമാണ്. അവസാന വെള്ളിയില് ഖത്തീബ് ‘അസ്സലാമു അലൈക യാ ശഹ്‌റ റമളാന്’ എന്നു പറഞ്ഞ് പുണ്യമാസത്തെ സങ്കടത്തോടെ പറഞ്ഞയക്കുമ്പോള് ആളുകള് കരയും. അത്തരം ഖല്‍ബും അതിനുള്ളില് കടുത്ത ഈമാനും സൂക്ഷിച്ചവരായിരുന്നു അന്നത്തെ ആളുകള്.\nപഴയ കാലത്തുനിന്നൊരു നാളം കൊളുത്തിയെടുക്കാം\nഗള്‍ഫ് കുടിയേറ്റത്തിന്റെ പരിണിതമായി നമ്മുടെ നാട് സാമ്പത്തിക മാന്ദ്യത്തില് നിന്നും ഉയര്‍ത്തെഴുന്നേറ്റ് വര്‍ഷങ്ങളെത്രയോ കഴിഞ്ഞിരിക്കുന്നു. സമൃദ്ധിയുടെ നടുവിലും ദാരിദ്ര്യത്തിന്റെ തേങ്ങല് മുഴങ്ങുന്നുണ്ടെങ്കിലും മിക്കയാളുകളും ധനികരും സാമ്പത്തികമായി സുരക്ഷിതരായും കാണപ്പെടുന്നു. അതിനാലായിരിക്കാം ഇവിഷയകരമായി ആദരവ് കല്‍പിക്കുന്നവര് ചുരുങ്ങി വരുന്നത്.\nറമളാന് ആഗതമാകുമ്പോള് വിശ്വാസിയുടെ ഹൃദയം അതിനെ ആദരിക്കാന് പാകപ്പെട്ട് നില്‍ക്കണം. ഹൃദയം തഖ്‌വ-ഭക്തിയുള്ളതായിത്തീരണം. മുന്‍ഗാമികള്‍ക്ക് നോമ്പ് നിര്‍ബന്ധമാക്കപ്പെട്ടത് പോലെ നിങ്ങള്‍ക്കും നോമ്പ് നിര്‍ബന്ധമാക്കപ്പെട്ടത് തഖ്‌വയുള്ളവരാകാന് വേണ്ടിയാണ് എന്ന് വിശുദ്ധ ഖുര്‍ആന്. റമളാനിന്റെ വിവിധ ലക്ഷ്യങ്ങളില് ഒന്നാണ്ഭക്തിയുള്ളവനായിത്തീരുക എന്നത്. ഹൃദയത്തിലേക്ക് ചൂണ്ടി ആരംഭ റസൂല് ‘അത്തഖ്‌വാ ഹാഹുനാ’ എന്നരുളിയില്ലേ. മനസ്സ് നന്നാവുക എന്നതാണ് തഖ്‌വയുടെ താല്‍പര്യം. അതിന് ഹൃദയം ശുദ്ധിയാകണം. ഹൃദയം ശുദ്ധിയാകുമ്പോള് ശരീരം ശുദ്ധിയാകും. ഹൃദയവും ശരീരവും ശുദ്ധിയാകുമ്പോള് ആത്മാവും ശുദ്ധിയാകും. എല്ലാ ശുദ്ധിയും പൊതിഞ്ഞു കിടക്കുന്നത് ഹൃദയശുദ്ധിയിലായതിനാല് ശുദ്ധീകരണത്തിന്റെ മാസം കൂടിയാണ് റമളാനും അതിലെ വ്രതാനുഷ്ഠാനവും.\nശുദ്ധീകരണത്തിനുള്ള മാര്‍ഗങ്ങള് ഇപ്പോള് സുലഭമാണ്. എന്നാല് ആന്തരികമായ ശുദ്ധീകരണത്തിനുള്ള സജ്ജീകരണങ്ങളുണ്ടാക്കാന് കാലമിതുവരെയായിട്ടും ഒരു ശുദ്ധീകരണ ശാലക്കും കഴിഞ്ഞിട്ടില്ല. എന്നാല് നൂറ്റാണ്ടുകള്‍ക്കു മുമ്പ് സൈനുദ്ദീന് മഖ്ദും(റ) കിതാബുല് അദ്കിയാഇലൂടെ ഓര്‍മപ്പെടുത്തിയ ഹൃദയ ശുദ്ധീകരണത്തിനുള്ള അഞ്ച് കാര്യങ്ങള് അവ എക്കാലത്തേക്കും പ്രസക്തമാണ്. അവ റമളാനിലെ ഓരോ ദിവസത്തിലും ആര്‍ക്കും നിഷ്പ്രയാസം ചെയ്യാവുന്നതേയുള്ളൂ.\n1. അര്‍ത്ഥം ചിന്തിച്ച് ഖുര്‍ആന് ഓതുക: ഓത്തറിയുന്ന ആര്‍ക്കും റമളാനില് ഖുര്‍ആനുമായി മുറിയാത്ത ബന്ധം കാത്തുസൂക്ഷിക്കാം. തിരക്ക് പിടിച്ച ജീവിതത്തിലും ചുരുങ്ങിയപക്ഷം ഒരു ഖത്‌മെങ്കിലും തീര്‍ക്കാം. അത് രണ്ടും മൂന്നും അതിലപ്പുറവും ആക്കാം. അങ്ങനെ ഹൃദയ ശുദ്ധീകരണത്തിനുള്ള പ്രഥമ മാര്‍ഗം തുറക്കാം.\n2. വയറ് കാലിയാക്കുക: നോമ്പ് അക്ഷരാര്‍ത്ഥത്തില് വയറ് കാലിയാക്കലാണ്. ഭക്ഷണ പദാര്‍ത്ഥങ്ങളില്ലാതെ ഉദരഭാരം കുറയുമ്പോള് ഹൃദയം ശുദ്ധിയാവുകയും അതുമൂലം രക്തസമ്മര്‍ദ്ദം കുറയുകയും അതിന്റെ തോതനുസരിച്ച് ശരീരത്തിലുള്ള പിശാചിന്റെ ആധിപത്യം കുറയുകയും തന്മൂലം ഹൃദയം അനുസരണയും വിനയവുമുള്ളതായി തീരുകയും ചെയ്യുന്നു.\n3. രാത്രി നിന്ന് നിസ്‌കരിക്കുക: റമളാനില് ഫര്‍ളിന് പുറമേ സുന്നത്ത് നിസ്‌കാരങ്ങളും വര്‍ധിപ്പിക്കണം. ഇശാഇന് ശേഷമുള്ള തറാവീഹ് റമളാനിലെ വിശിഷ്ടസാധനയാണ്. പുറമെ അര്‍ദ്ധരാത്രികളെ സുന്നത്ത് നിസ്‌കാരങ്ങളാല് അലങ്കരിക്കുക.\n4. അത്താഴ സമയത്ത് താഴ്മ ചെയ്യുക: ഉറക്ക് മാറ്റിവെച്ച് സുബ്ഹിക്ക് മുമ്പേ ഉണര്‍ന്നെഴുന്നേറ്റ് വുളൂ എടുത്ത് രണ്ട് റക്അത്ത് നിസ്‌കരിച്ച് പൊട്ടിക്കരഞ്ഞ് സ്രഷ്ടാവായ അള്ളാഹുവിന്റെ പ്രീതി ചോദിച്ചാല് ഏതു ഹൃദയമാണ് അവന് വൃത്തിയാക്കിത്തരാത്തത്. അത്താഴം കഴിക്കല് സുന്നത്താക്കിയതിന്റെ കാരണങ്ങളിലൊന്ന് ഒരുപക്ഷേ ഇതായിരിക്കാം.\n5. സജ്ജനങ്ങളുമായി സമ്പര്‍ക്കം പുലര്‍ത്തുക: സ്വാലിഹീങ്ങള്- സജ്ജനങ്ങള് എവിടെയാണുണ്ടാവുക എന്നാലോചിച്ച് വിഷമിക്കേണ്ടതില്ല പള്ളിയില് പോയി ജമാഅത്തായി നിസ്‌കരിക്കുന്നതിലൂടെ ദിക്‌റിന്റെയും സ്വലാത്തിന്റെയും സദസ്സുകളില് പങ്കെടുക്കുന്നതിലൂടെയും പ്രത്യക്ഷവും അപ്രത്യക്ഷവുമായ സ്വാലിഹീങ്ങളുടെ സാന്നിധ്യം ആസ്വദിക്കാവുന്നതാണ്. നോമ്പ് തുറകള് സംഘടിപ്പിക്കലും കാരുണ്യപ്രവര്‍ത്തനങ്ങളില് മുഴുകലും ഇതര മാര്‍ഗങ്ങളാണ്.\nഅല്ലാഹു മനുഷ്യന് നല്‍കിയ സമ്മാനമാണ് നോമ്പ്. കഴിഞ്ഞുപോയ പാപങ്ങളില് നിന്ന് ആത്മാര്‍ത്ഥമായി മാപ്പപേക്ഷിച്ച് മോചനം നേടാനും പുതിയ മനുഷ്യനായി ജീവിക്കാനും അത് അവസരമൊരുക്കുന്നു. കൂടുതല് പുണ്യങ്ങള് ലഭിക്കുന്ന നാളുകളായതിനാല് ആരാധനാ കര്‍മങ്ങള്‍ക്ക് കൂടുതല് സമയം ചിലവഴിക്കണം. നോമ്പ് തുറകള് ആര്‍ഭാടങ്ങളുടെ വേദിയാക്കരുത്. ഭക്ഷണം വിഭവങ്ങളിലെ ധാരാളിത്തം ഒഴിവാക്കണം. മിതത്വം ശീലിക്കണം. അങ്ങനെയുണ്ടെങ്കില് മാത്രമേ ലോകത്ത് സന്തുലിതാവസ്ഥയുണ്ടാകൂ എന്നാണ് ഇസ്‌ലാം പഠിപ്പിക്കുന്നത്. പഴയ കാലത്തിന്റെ ആത്മസൗന്ദര്യങ്ങള് അത്തരമൊരു കാലത്തിന്റെ തുറന്ന മാതൃകയാണ്.\nഅലി ബാഖവി ആറ്റുപുറം\nകേട്ടെഴുത്ത്: ബാസിത് കോട്ടപ്പുറം\nഅരനൂറ്റാണ്ടപ്പുറത്തെ ആ നോമ്പുജീവിതം added by risalaadmin on May 16, 2018


അര്‍ഹിക്കുന്നവര്‍ക്ക് സേവനം ലഭ്യമാക്കുകയാണ് സര്‍ക്കാരിന്റെ ലക്ഷ്യം – മുഖ്യമന്ത്രി\nതിരുവനന്തപുരം: അര്‍ഹിക്കുന്നവര്‍ക്ക് സേവനം ലഭ്യമാക്കുകയാണ് സര്‍ക്കാരിന്റെ ലക്ഷ്യമെന്ന് മുഖ്യമന്ത്രി ഉമ്മന് ചാണ്ടി. സാമൂഹ്യ നീതി വകുപ്പിന്റെ ആഭിമുഖ്യത്തില് അംഗന്‍വാടി ഹെല്‍പ്പര്‍മാര്‍ക്കും വര്‍ക്കര്‍മാര്‍ക്കും യൂണിഫോം വിതരണം ചെയ്യുന്നതിന്റെ സംസ്ഥാനതല ഉദ്ഘാടനം നിര്‍വഹിക്കുകയായിരുന്നു അദ്ദേഹം.\nകേന്ദ്ര-സംസ്ഥാന സര്‍ക്കാരുകളുടെ സേവനങ്ങള് ഏറെയുണ്ട്. എന്നാല് അനര്‍ഹര്‍ക്ക് അത് കിട്ടുന്നു എന്നതാണ് കുറവ്. ഈ സ്ഥിതിക്ക് മാറ്റമുണ്ടാകണം. അംഗന്‍വാടി പ്രവര്‍ത്തകര് ചെയ്യുന്ന സേവനം ഏറെ പ്രാധാന്യമര്‍ഹിക്കുന്നു. അംഗന്‍വാടികളുടെ വിജയകരമായ പ്രവര്‍ത്തനങ്ങള്‍ക്ക് സര്‍ക്കാര് എല്ലാ പ്രോത്സാഹനങ്ങളും നല്‍കും. സേവനത്തിനനുസരിച്ചുള്ള ആനുകൂല്യങ്ങള് അംഗന്‍വാടി ജീവനക്കാര്‍ക്ക് ലഭ്യമാകുന്നില്ല എന്ന ബോധ്യം സര്‍ക്കാരിനുണ്ട്. അതിനാലാണ് ബജറ്റില് കൂടുതല് തുക പ്രഖ്യാപിച്ചത്. ഭാവിയിലും ഇതുപോലുള്ള സമീപനങ്ങളുണ്ടാകും. ഹെല്‍പ്പര്‍മാരുടെയും വര്‍ക്കര്‍മാരുടെയും അലവന്‍സുകളുടെ കാര്യത്തിലും സര്‍ക്കാര് അനുഭാവപൂര്‍ണമായ സമീപനമാണ് സ്വീകരിച്ചിട്ടുള്ളത്. സമൂഹത്തില് വളരെയധികം പരിഗണന ലഭിക്കേണ്ടവരുണ്ട്. കുട്ടികള്‍ക്ക് പോഷകാഹാരം നല്‍കാന് ബുദ്ധിമുട്ടുന്ന കുടുംബങ്ങള് ഏറെയാണ്. വലിയ ഫീസുകള് കൊടുത്ത് സ്‌കൂളുകളില് കുട്ടികളെ വിടാന് കഴിയാത്ത കുടുംബങ്ങള് അംഗന്‍വാടികളിലേക്കാണ് അവരെ അയക്കുന്നത്. കരുതലും സ്‌നേഹവും അംഗന്‍വാടികളില് നിന്നും കുട്ടികള്‍ക്ക് ലഭിക്കുന്നു. തലമുറയെ വാര്‍ത്തെടുക്കുന്ന അംഗന്‍വാടികള് വലിയ സാമൂഹ്യപ്രതിബന്ധതയാണ് നിറവേറ്റുന്നതെന്നും മുഖ്യമന്ത്രി പറഞ്ഞു.\nസാമൂഹ്യനീതി വകുപ്പ് മന്ത്രി എം.കെ.മുനീര് അധ്യക്ഷനായിരുന്നു. സാമൂഹ്യനീതി വകുപ്പ് ഡയറക്ടര് വി.എന്.ജിതേന്ദ്രന്, സ്റ്റേറ്റ് പ്രോജക്ട് ഡയറക്ടര് സി.കെ.രാഘവന് ഉണ്ണി എന്നിവര് സംസാരിച്ചു. 33115 അംഗന്‍വാടി പ്രവര്‍ത്തകര്‍ക്കാണ് സര്‍ക്കാര് ചിലവില് രണ്ടു ജോഡി യൂണിഫോം വീതം നല്‍കുന്നത്.


Pathanamthitta: youth died in accident body stuck in vehicle 1 hours | പുത്തന്‍പീടികയില് അപകടം, യുവാവിന് ദാരുണാന്ത്യം, മൃതദേഹം പുറത്തെടുത്തത് ഒന്നരമണിക്കൂറിന് ശേഷം!! - Malayalam Oneindia\n26 min ago 'നാവ് മുറിച്ചിട്ടില്ല,ഹത്രാസ് പെൺകുട്ടി ബലാത്സംഗത്തിന് ഇരയായിട്ടില്ലെന്ന് ബിജെപി ഐടിസെൽതലവൻ,വിവാദം\n30 min ago ഹത്രാസ് പ്രതിഷേധം വ്യാപിക്കുമെന്ന് ഭയം; ആസാദിനെ യുപി പോലീസ് തടവിലാക്കി, പീഡനങ്ങള് തുടര്‍ക്കഥ\nPublished: September92020, 2:13 [IST]\nപത്തനംതിട്ട: പുത്തന്‍പീടികയില് ബൈക്കും ടോറസ് ലോറിയും കൂട്ടിയിച്ച് യുവാവിന് ദാരുണാന്ത്യം. പ്രദേശത്തെ ആകെ ഞെട്ടിച്ചിരിക്കുകയാണ് ഈ അപകടം. റിതിന് എന്ന യുവാവാണ് മരിച്ചത്. ഇയാളുടെ മൃതദേഹം വാഹനത്തിനിടയില് കുടുങ്ങി പോയി. ഇത് പുറത്തെടുത്തത് ഒന്നര മണിക്കൂര് നീണ്ട പരിശ്രമത്തിന് ഒടുവിലാണ്. ഇടിയുടെ ആഘാതത്തില് ബൈക്ക് റോഡിന്റെ ഒരു വശത്ത് ഓടയിലേക്ക് തെറിച്ച് വീണു.\nലോറിയുടെ ചക്രങ്ങള് മറുഭാഗത്തെ താഴ്ച്ചയിലേക്ക് ചരിഞ്ഞ നിലയിലായിരുന്നു. മുന്‍ചക്രങ്ങള്‍ക്കിടയില് കുടുങ്ങിയ മൃതദേഹം എടുത്ത് മാറ്റുക ശ്രമകരമായിരുന്നു. ഒരു ഭാഗത്തെ ടയറുകള് കുഴിയിലേക്ക് പൂണ്ട് പോയിരുന്നു. അതുകൊണ്ട് ലോറി ഓടിച്ച് മാറ്റാനും കഴിയില്ല. തുടര്‍ന്ന് മണ്ണുമാന്തി യന്ത്രം കൊണ്ട് വന്ന് ലോറിയിലെ മെറ്റല് നീക്കം ചെയ്തു. പിന്നീട് ക്രെയിന് ഉപയോഗിച്ച് ലോറിയുടെ മുന്‍ഭാഗം ഉയര്‍ത്തി. സമീപത്തുള്ള വയലിലേക്ക് ലോറി മറിയാതിരിക്കാന് വടം കെട്ടി നാട്ടുകാരുടെ സഹായത്തോടെ മറുഭാഗത്തേക്ക് വലിച്ച് പിടിച്ചാണ് വാഹനം നീക്കിയത്.\nതന്റെ പ്രിയപ്പെട്ട ബുള്ളറ്റ് ഓടിച്ച് കൊതി തീരും മുമ്പാണ് റിതിന് വിടവാങ്ങിയത്. പുതിയതായി വാങ്ങിയ ബൈക്ക് സര്‍വീസ് ചെയ്യാനാണ് റിതിന് രാവിലെ ിറങ്ങിയത്. പത്തനംതിട്ടയിലെ സര്‍വീസ് സെന്ററിലേക്ക് തിരിച്ച റിതിന് വീട്ടില് നിന്ന് 150 മീറ്റര് പിന്നിട്ടപ്പോഴേക്കും അപകടമുണ്ടായി. എതിരെ വന്ന ടിപ്പര് ബൈക്കിലേക്ക് പാഞ്ഞുകയറുകയായിരുന്നു. ബെംഗളൂരുവിലെ സ്വകാര്യ ലോജിസ്റ്റിക് കമ്പനിയില് ഒരു വര്‍ഷം മുമ്പാണ് റിതിന് ജോലിക്ക് കയറിയത്. രണ്ട് മാസം മുമ്പാണ് അവധിക്ക് നാട്ടിലെത്തിയത്.\nചെറിയ വളവും എതിരെ വരുന്ന വാഹനങ്ങള് കാണാനാവാത്ത തരത്തില് റോഡിലേക്ക് പടര്‍ന്ന് നില്‍ക്കുന്ന മരവും റോഡരികിലുള്ള ട്രാന്‍സ്‌ഫോമറും മതിലും ഈ പ്രദേശത്തെ അപകടസാധ്യത വര്‍ധിപ്പിക്കുന്നു. സമീപകാലത്ത് ഉന്നത നിലവാരത്തില് ന വീകരിച്ച ഈ റോഡിലൂടെയുള്ള വാഹനങ്ങളുടെ അമിത വേഗവും അപകടങ്ങള്‍ക്ക് കാരണമാകുന്നുണ്ട്. റിതിന് ബെംഗളൂരുവിലേക്ക് മടങ്ങാന് തയ്യാറെടുക്കുന്നതിനിടെയാണ് ഈ ദാരുണ സംഭവം നടന്നത്.\npathanamthitta പത്തനംതിട്ട accident death\npathanamthitta: youth died in accident body stuck in vehicle 1 hours\nStory first published: Wednesday, September 9, 2020, 2:13 [IST]


Manorama Online | Padippura | Kids Learning Website in Malayalam | Exam tips for top score\nപരീക്ഷയ്ക്ക് എങ്ങനെ ഒരുങ്ങാം?\nകെ വി മനോജ്\nപരീക്ഷകൾ തുടങ്ങാൻ ഇനി ഏകദേശം 50 ദിവസം. ഇനിയുള്ള ദിവസങ്ങൾ എങ്ങനെ പ്രയോജനപ്പെടുത്താം..?\nപഠനത്തിലും ജീവിതത്തിലുമെല്ലാം ഇത് ഉപയോഗിക്കാം. ഇതിലെ ഓരോ അക്ഷരവും ഒരാശയത്തെ പ്രതിനിധീകരിക്കുന്നു.\nS - Strength (ശക്തി)\nw - Weakness (ദൗർബല്യം)\nO - Opportunity (അവസരം)\nT - Threat (ഭീഷണി)\nപഠനത്തിൽ നമ്മുടെ ശക്തിയും ദൗർബല്യവുമെന്തെന്നും അവസരങ്ങളും ഭീഷണികളുമെന്തെന്നും എഴുതിനോക്കൂ. ശക്തിയും ദൗർബല്യവും ആന്തരികമാണ്. അവസരങ്ങളും ഭീഷണികളും ബാഹ്യവും. ദൗർബല്യങ്ങളെ ശക്തിയും ഭീഷണികളെ അവസരങ്ങളുമാക്കി മാറ്റുമ്പോഴാണ് അനുകൂല മനോഭാവം സൃഷ്ടിക്കപ്പെടുന്നത്.\nSMART ആണോ ലക്ഷ്യങ്ങൾ?\nജീവിതത്തിലും പഠനത്തിലും പരീക്ഷയിലും നമുക്കു ചില ലക്ഷ്യങ്ങളുണ്ടല്ലോ. അവ എത്രത്തോളം SMART ആണെന്നു പരിശോധിക്കു.\nS - Specific ∙ ലക്ഷ്യങ്ങൾക്കു വ്യക്തതയും കൃത്യതയുമുണ്ടായിരിക്കണം.\nM - Measurable ∙ പുരോഗതി അളക്കാൻ കഴിയുന്നതായിരിക്കണം\nA - Achievable ∙ ലക്ഷ്യം നേടിയെടുക്കാൻ പറ്റുന്നതായിരിക്കണം\nR – Realistic ∙ യാഥാർഥ്യബോധം വേണം\nT - Time based ∙ സമയപരിധിക്കുള്ളിൽ തീർക്കാൻ കഴിയുന്നതാവണം.\nവായനയിലെ PQRST തന്ത്രം\nഒരു പാഠഭാഗം / ഉള്ളടക്കം അവലോകനം നടത്താനുള്ള തന്ത്രമാണ് PQRST.\nP - Preview ∙ അവലോകനം: ഒരു അധ്യായത്തിന്റെ ഉള്ളടക്കം മുഴുവൻ പഠിക്കാതെ അതിലെ പ്രധാന ആശയങ്ങൾ ഗ്രഹിക്കുന്ന രീതി. ആമുഖവും ശീർഷകങ്ങളും ഉപശീർഷകങ്ങളും ചിത്രങ്ങളും ചാർട്ടുകളും ബോക്സുകളും കൺസപ്റ്റ് മാപ്പുകളും സംഗ്രഹവും അധ്യായത്തെ / യൂണിറ്റിനെക്കുറിച്ചുള്ള സമഗ്രചിത്രം നൽകും.\nQ - Question ∙ ചോദ്യങ്ങൾ: ഒരു അധ്യായത്തിൽ / ഉള്ളടക്കത്തിൽ നിന്ന് ഏതെല്ലാം ചോദ്യങ്ങൾക്കാണ് ഉത്തരം നൽകേണ്ടത്, യൂണിറ്റിന്റെ / അധ്യായത്തിന്റെ അവസാന ഭാഗത്ത് നൽകിയിരിക്കുന്ന ചോദ്യങ്ങളേതെല്ലാം, പ്രതീക്ഷിക്കാവുന്ന ചോദ്യമാതൃകകൾ എന്നിവ വിലയിരുത്തണം.\nR - Read ∙ വായന: അലസവായനയല്ല ഇവിടെ ഉദ്ദേശിക്കുന്നത്. ഉള്ളടക്കത്തെക്കുറിച്ചുള്ള സമഗ്രബോധവും മുൻ അറിവുകളുമായും മറ്റു വിഷയമേഖലകളുമായും വായനയെ എങ്ങനെ പ്രായോഗികമായി ബന്ധപ്പെടുത്താം എന്ന വിശകലനം.\nS - Summerise ∙ ചുരുക്കെഴുത്ത്: ഉള്ളടക്കം നമ്മുടെ ഭാഷയിൽ ചുരുക്കിയെഴുതാം. പ്രധാന ആശയങ്ങളും സാങ്കേതിക പദങ്ങളും തത്വങ്ങളും സൂത്ര വാക്യങ്ങളുമെല്ലാം സൂചനാ രൂപത്തിൽ കുറിക്കാം. ഒരിക്കൽ തയാറാക്കിയ കുറിപ്പുകളിലൂടെ കണ്ണോടിച്ചാൽ അധ്യായം മുഴുവൻ പഠിച്ച ഗുണം ലഭിക്കും. ഇടയ്ക്കിടെ ആവർത്തിച്ച് മറവിയെ മറികടക്കാം.\nT - Test ∙ പരിശോധന: പഠിച്ച കാര്യങ്ങൾ ലളിതമായും കൃത്യമായും അവതരിപ്പിക്കാൻ കഴിയുന്നുണ്ടോയെന്നു ശ്രമിച്ചു നോക്കാം. സ്വയം തയാറാക്കിയ കുറിപ്പുകൾ പരിശോധിച്ചും ചോദ്യങ്ങൾ തയാറാക്കിയും മറ്റു ചോദ്യ മാതൃകകൾ ഉപയോഗിച്ചും കൂട്ടുകാരുടെ സഹായത്തോടെയും പരിശോധന നടത്താവുന്നതാണ്.\nപഠിക്കുന്നതിനു നമുക്കെല്ലാം വ്യത്യസ്ത രീതികളുണ്ട്. ചിലർ കേട്ടു പഠിക്കുന്നത് ഇഷ്ടപ്പെടുന്നവരാണ്. അവരാണ് ശ്രവ്യ പഠിതാക്കൾ(Auditory Learners). അൽപം ഉറക്കെ വായിച്ചും മറ്റുള്ളവർ വായിക്കുന്നതു കേട്ടും പഠിക്കാനാണ് ഇവർക്കു താൽപര്യം. സ്വയം വായിച്ചും കണ്ടും പഠിക്കുന്നവരാണ് ദൃശ്യ പഠിതാക്കൾ (Visual Learners). പഠന വിഷയങ്ങളെ ദൃശ്യവൽകരിക്കുന്നതാണ് ഇവർക്കിഷ്ടം. ചിത്രങ്ങളും ചാർട്ടുകളും ടേബിളുകളും ഗ്രാഫുകളും സ്കെച്ചുകളും മൈൻഡ് മാപ്പുകളുമെല്ലാം ഇവരുടെ പഠന പ്രവർത്തനങ്ങളിലുൾപ്പെടുന്നു. ചെയ്തു നോക്കിയും പ്രവർത്തിച്ചും പഠിക്കുന്നവരാണ് ചലന പഠിതാക്കൾ(Kinesthetic Learners). ഇരുന്നു പഠിക്കുന്നതിനെക്കാൾ നടന്നു പഠിക്കുന്നതും പരീക്ഷണങ്ങളിൽ ഏർപ്പെടുന്നതും ചലന പഠിതാക്കളുടെ രീതിയാണ്. ചിലരിൽ ഈ രീതികൾ ഇടകലർന്നും കാണാറുണ്ട്. ഓരോരുത്തർക്കും താൽപര്യമുള്ള പഠന രീതി ഉപയോഗിക്കുകയാണു പ്രധാനം.\nസമയം കൃത്യമായി വിഭജിച്ച് കൈകാര്യം ചെയ്യുക\nരു ദിവസത്തിൽ എത്ര സെക്കൻഡുകൾ ഉണ്ട്? 86400 അല്ലേ.. ജീവിതത്തിൽ ഓരോ സെക്കൻഡും വിലപിടിച്ചതാണ്. സെക്കൻഡുകളുടെ വില എപ്പോഴെങ്കിലും നിങ്ങൾക്ക് അനുഭവപ്പെട്ടിട്ടുണ്ടോ? സെക്കൻഡിന്റെ നൂറിൽ ഒരംശത്തിനാണു പി.ടി. ഉഷയ്ക്ക് ഒളിംപിക്സ് മെഡൽ നഷ്ടപ്പെട്ടത്. സെക്കൻഡുകളുടെ വ്യത്യാസത്തിനാണ് നൂറു മീറ്റർ ഓട്ടത്തിൽ വിജയികളും പരാജിതരുമുണ്ടാവുന്നത്. സമയത്തെ മാനേജ് ചെയ്യുക പ്രയാസമാണ്. എന്നാൽ സമയബന്ധിതമായി നമ്മുടെ പ്രവർത്തനങ്ങളെ ക്രമീകരിച്ചാൽ എല്ലാക്കാര്യങ്ങളും ചെയ്തു തീർക്കാൻ പറ്റും. സമയ വിഭജനവും വിഷയ വിഭജനവും പാലിച്ച് ഒരു ടൈംടേബിൾ തയാറാക്കുകയും പഠനമുറിയിൽ കാണാവുന്ന വിധത്തിൽ പതിക്കുകയും ചെയ്യുക. ഓരോ ദിവസവും പഠിച്ചു തീർക്കാനുള്ളതും ചെയ്ത തീർക്കാനുള്ളതുമായ കാര്യങ്ങൾ ക്രമീകരിച്ചു പട്ടികയുണ്ടാക്കുക. ഹ്രസ്വകാലത്തേക്കുള്ളവ, ദീർഘകാലത്തേക്കുള്ളവ എന്നിങ്ങനെ ചെയ്യേണ്ടവയെ തരംതിരിക്കുക. കാര്യങ്ങൾ അനന്തമായി നീട്ടിവയ്ക്കുന്നത്(Procrastination) അവസാനിപ്പിക്കുക. വലിയ പ്രവർത്തനങ്ങളെ ചെറിയ ചെറിയ കഷണങ്ങളാക്കി മാറ്റുക. തടസ്സങ്ങളെയും പ്രതിബന്ധങ്ങളെയും മറികടക്കാനുള്ള ശുഭാപ്തി വിശ്വാസം പുലർത്തുക.\nടെൻഷൻ വന്നോട്ടെ, പൊയ്ക്കോട്ടെ\nനിങ്ങൾക്ക് ടെൻഷൻ ഉണ്ടോ? നാം പതിവായി കേൾക്കുന്ന ചോദ്യമാണിത്. ടെൻഷനില്ലാത്തവരായി ആരാണുള്ളത്. അൽപം ടെൻഷനുണ്ടാവുന്നത് പരീക്ഷയെ കരുതലോടെ നേരിടാൻ നമ്മെ സഹായിച്ചേക്കും. പഠനവുമായും പരീക്ഷയുമായും ബന്ധപ്പെട്ടുണ്ടാവുന്ന ടെൻഷൻ സ്വാഭാവികമാണ്. അതിൽ അസ്വസ്ഥരാവേണ്ടതില്ല. ശാരീരികമോ മാനസികമോ സാമൂഹികമോ ആയ ടെൻഷൻ അധികസമയം നീണ്ടുനിൽക്കുന്നത് അപകടകരമാണ്. ടെൻഷൻ ഇല്ലാതാക്കലിനെക്കാൾ, ശ്രദ്ധയോടെ കൈകാര്യ ചെയ്യലാണ് പ്രധാനം. അനുകൂല മനോഭാവത്തിലൂടെയും പ്രസാദാത്മക ചിന്തയിലൂടെയും സജീവ പ്രവർത്തനങ്ങളിലൂടെയും ടെൻഷൻ മറികടക്കാം. പാട്ടു കേട്ടും, വായിച്ചും, യോഗ പരിശീലിച്ചും താൽപര്യമുള്ള വിനോദങ്ങളിൽ ഏർപ്പെട്ടും വിശ്രമിച്ചും സമ്മർദങ്ങളെ ലഘൂകരിക്കാം\nപഠനമെന്നത് അലസ വായനയോ വസ്തുതകളുടെ കാണാപ്പാഠം പഠിക്കലോ അല്ല. ഉള്ളടക്കവുമായുള്ള നമ്മുടെ ചിന്താപരമായ സംവാദമാണ്. എന്തു പഠിക്കുന്നു എന്നതുപോലെ പ്രധാനമാണ് എങ്ങനെ പഠിക്കുന്നുവെന്നതും, അവ എങ്ങനെ അവതരിപ്പിക്കാനാവുമെന്നതും. ഓർമയെപ്പറ്റി ഏറെ പഠനങ്ങൾ നടത്തിയ ഹെർമൻ എബിങ്ഹാസ് അഭിപ്രായപ്പെടുന്നത് 19 മിനിറ്റിനു ശേഷം നാം പഠിച്ചതിന്റെ ഓർമ 58 ശതമാനമായും ഒരു ദിവസം കഴിഞ്ഞാൽ 33 ശതമാനമായും ഒരു മാസത്തിനു ശേഷം 79 ശതമാനമായും ഇടിയുന്നുവെന്നതാണ്. എബിങ്ഹാസിന്റെ ഫോർഗറ്റിങ് കർവ് നമ്മെ ഓർമിപ്പിക്കുന്നത് പഠിച്ച കാര്യങ്ങൾ പലതവണ ആവർത്തിക്കേണ്ടതുണ്ടെന്നാണ്. യാന്ത്രികമായ ആവർത്തനമല്ല; വസ്തുതാപരമായ ആവർത്തനമാണാവശ്യം.\nറിവിഷൻ ഒന്ന് – ഒരു ദിവസത്തിനുള്ളിൽ അതായത് 24 മണിക്കൂറിനുള്ളിൽ\nറിവിഷൻ രണ്ട് – ഒരാഴ്ചയ്ക്കുള്ളിൽ\nറിവിഷൻ മൂന്ന് – ഒരു മാസത്തിനുള്ളിൽ\nറിവിഷൻ നാല് – മൂന്നു മാസത്തിനുള്ളിൽ\nറിവിഷൻ അഞ്ച് – വാർഷിക പരീക്ഷയ്ക്കു മുൻപ്\nചില ഓർമസൂത്രങ്ങളും പരീക്ഷിച്ചു നോക്കാം\nഏഴു നിറങ്ങൾ (VIBGYOR) കണക്കു ചെയ്യുന്നതിനുള്ള ക്രമം (BODMAS) എന്നിവപോലെ നിങ്ങൾക്കു സ്വന്തമായി ചുരുക്കരൂപങ്ങൾ ഉണ്ടാക്കുകയും ചെയ്യാം.\nമനോചിത്രങ്ങൾ (mind mapping) ആശയചിത്രങ്ങൾ (Concept Maps) എന്നിവ തയാറാക്കാം.\nആശയങ്ങളുടെയും സാങ്കേതിക പദങ്ങളുടെയും ഗ്ലോസറി തയാറാക്കാം.\nനോട്ട് തയാറാക്കി കൂട്ടുകാരുമായി ചർച്ച ചെയ്യാം. മറ്റൊരാളെ പഠിപ്പിക്കുന്ന രീതിയിൽ പഠിച്ചുനോക്കാം.\nനമ്മൾ ഇവിടെ ചർച്ച ചെയ്ത തന്ത്രങ്ങളും കൂട്ടുകാർ സ്വന്തമായി രൂപപ്പെടുത്തിയ വിദ്യകളും ഒക്കെ ചേർത്ത് പൊതു പരീക്ഷയ്ക്കായ് ഇപ്പോൾ മുതൽ പരീശീലനം തുടങ്ങാം. ചിട്ടയായി പഠനം ക്രമീകരിച്ചാൽ ഇനിയുള്ള ദിവസങ്ങൾകൊണ്ടു തന്നെ മികച്ച സ്കോർ നേടാനുള്ള വിവരങ്ങൾ സ്വായത്തമാക്കാം.പത്താംക്ലാസ് വിദ്യാർഥികളെ പരീക്ഷാ തയാറെടുപ്പിൽ സഹായിക്കാൻ, വിദഗ്ധരായ അധ്യാപകർ തയാറാക്കുന്ന പരീക്ഷാ സഹായി അടുത്ത ലക്കം മുതൽ പഠിപ്പുരയിൽ വായിക്കാം.


ബോളിവുഡ് നടനും തിരക്കഥാകൃത്തുമായ കാദര് ഖാന് അന്തരിച്ചു\nTuesday 1 January 2019 11:58 am IST\nഒട്ടാവ: പ്രമുഖ ബോളിവുഡ് നടനും എഴുത്തുകാരനുമായ കാദര് ഖാന്(81) അന്തരിച്ചു. കാനഡയിലെ ആശുപത്രിയില് വച്ചാണ് അന്ത്യം. വാര്‍ധക്യ സഹജമായ അസുഖങ്ങളെ തുടര്‍ന്ന് ദീര്‍ഘനാളുകളായി ചികിത്സയിലായിരുന്നു.\n1980-90 കളിലെ ഹിന്ദി ചലച്ചിത്ര ലോകത്തെ ഒഴിവാക്കാനാകാത്ത സാന്നിധ്യമായിരുന്നു കാദര് ഖാന്. ഹാസ്യവേഷങ്ങളിലും വില്ലനായും തിളങ്ങിയ കാദര് ഖാന് മുന്നൂറിലേറെ സിനിമകളില് വേഷമിട്ടിട്ടുണ്ട്. 1973ല് രാജേഷ് ഖന്നയ്‌ക്കൊപ്പം അഭിനയിച്ച 'ദാഗ്' അരങ്ങേറ്റ ചിത്രം. മൂന്നു പതിറ്റാണ്ടിനിടെ അമിതാഭ് ബച്ചന് അടക്കമുള്ള സൂപ്പര് താരങ്ങള്‍ക്കൊപ്പം നിരവധി ഹിറ്റ് ചിത്രങ്ങളില് നിര്‍ണായക സാന്നിധ്യമായി.\nഎഴുത്തുകാരനായി സിനിമയിലെത്തിയ ശേഷമാണ് കാദര് ഖാന് അഭിനയത്തിലേക്ക് കടന്നത്. 1972ല് രണ്‍ദീര് കപൂര്-ജയാ ബച്ചന് ജോടി അഭിനയിച്ച ജാവാനി ദിവാനി എന്ന ചിത്രത്തിന് വേണ്ടിയാണ് ആദ്യം സംഭാഷണം ഒരുക്കിയത്. പിന്നീട് 250ലേറെ നിരവധി സിനിമകള്‍ക്ക് വേണ്ടി സംഭാഷണം എഴുതി.ഫിലിം ഫെയര് അവാര്‍ഡ് അടക്കം നിരവധി അംഗീകാരങ്ങളും കാദര് ഖാനെ തേടിയെത്തി.\nനടനും തിരക്കഥാകൃത്തുമായ കാദര് ഖാന് അന്തരിച്ചു